id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
f1bd4dd7-5262-453d-a700-919169a3d00b | រដ្ឋាភិបាលឡាវ បន្តអនុវត្តវិធានការបិទខ្ទប់ប្រទេស រយៈពេល១៥ថ្ងៃបន្ថែមទៀត ដើម្បីការពារជំងឺកូវីដ១៩ | ស្ថានទូតកម្ពុជា ប្រចាំប្រទេសឡាវ បានចេញសេចក្តីជូនដំណឹងថា រដ្ឋាភិបាលឡាវ បានបន្តអនុវត្តវិធានការបិទខ្ទប់ប្រទេសរយៈពេល១៥ថ្ងៃបន្ថែមទៀត ដើម្បីការពារជំងឺកូវីដ១៩ ចាប់ពីថ្ងៃទី២០ ខែកក្កដា ដល់ថ្ងៃទី០៤ ខែសីហា ឆ្នាំ២០២១ និងបានបន្ធូរបន្ថយវិធានការមួយចំនួនផងដែរ។ នេះបើតាម បើតាមសេចក្តីជូនដំណឹងដែលបណ្តាញព័ត៌មាន Fresh News ទទួលបាននៅថ្ងៃទី២២ ខែកក្កដា ឆ្នាំ២០២១នេះ។ * កន្លែងផឹកស៊ី កាស៊ីណូ ការ៉ាអូខេ ក្លឹបកម្សាន្ត ល្បែងគ្រប់ប្រភេទ រោងភាពយន្ត ហាមជួបជុំកុះករ ពលរដ្ឋដែលមិនទាន់ទទួលវ៉ាក់សាំងកូវីដ១៩ មិនអាចធ្វើដំណើរតាមរថយន្ត និងយន្តហោះបានទេ។ * បាល់ទាត់ដែលមានលក្ខណៈទ្រង់ទ្រាយធំ ក្លឹបកីឡាប្រដាល់នៅតាមបណ្តាខេត្តដែលមានការរាលដាលក្នុងសហគមន៍។ ក្នុងសេចក្តីជូនដំណឹងដដែលបានបញ្ជាក់ថា វិធានការអនុញ្ញាតឱ្យបើកដំណើរការរួមមាន៖ * ផ្សារទំនើប ផ្សារលក់ដុំ-លក់រាយ ផ្សាររាត្រី ផ្សារលក់ម្ហូបអាហារ កន្លែងដើរហាត់ប្រាណ នេសាទ ភោជនីយដ្ឋាន ហាងកាហ្វេ រមណីយដ្ឋានទេសចរណ៍ ហាងកាត់សក់ និងហាងកែសម្ផស្ស។ * រៀបចំកិច្ចប្រជុំក្រៅតំបន់ក្រហមមិនឱ្យមានអ្នកចូលរួមច្រើន បើកសាលារៀនគ្រប់កម្រិតសិក្សានៅរដ្ឋធានីវៀងចន្ទន៍ និងបណ្តាខេត្តដែលពុំមានហានិភ័យនៃការឆ្លងខ្ពស់។ * ក្លឹបកីឡាគ្រប់ប្រភេទ កន្លែងម៉ាស្សា (ទទួលសេវាកម្មតែបុគ្គលណាដែលបានទទួលវ៉ាក់សាំងកូវីដ១៩ គ្រប់ពីរដូស និងបើកត្រឹមម៉ោង០៨យប់) នៅរដ្ឋធានីវៀងចន្ទន៍ និងបណ្តាខេត្តដែលពុំមានហានិភ័យនៃការឆ្លងខ្ពស់ មិនអនុញ្ញាតឱ្យលក់គ្រឿងស្រវឹង។ រហូតមកដល់ពេលនេះ ឡាវមានអ្នកឆ្លងជំងឺកូវីដ១៩ សរុបចំនួន ៣,៨៦៣នាក់ និងស្លាប់ ៥នាក់ ខណៈដែលករណីឆ្លងប្រចាំថ្ងៃចាប់ផ្តើមកើនឡើងកាន់តែច្រើន៕ | 2021-07-22T18:26:00+07:00 | freshnewsasia.com | https://m.freshnewsasia.com/index.php/en/localnews/206146-2021-07-22-04-26-41.html |
e649fa82-b43e-4661-adb2-a4bdf17f9637 | អ្នកជំងឺកូវីដ-១៩ ចំនួន ២០នាក់ទៀតបានស្លាប់ និងឆ្លងថ្មីជាង ៨រយនាក់ | អ្នកស្លាប់ដោយសារជំងឺកូវីដ-១៩ និងករណីឆ្លងថ្មី នៅតែស្ថិតក្នុងកម្រិតខ្ពស់ដដែល។ ក្រសួងសុខាភិបាលប្រកាសនៅថ្ងៃទី២២ កក្កដាថា អ្នកជំងឺចំនួន ២០នាក់ទៀតបានស្លាប់ ដែលធ្វើឱ្យចំនួនអ្នកស្លាប់កើនឡើងដល់ ១.១៨៨នាក់។ ចំពោះករណីឆ្លងថ្មីវិញ មាន ៨១១នាក់ នៅថ្ងៃដដែលនេះ ក្នុងនោះ ៣០០នាក់ ជាករណីនាំចូលពីក្រៅប្រទេស ហើយក្រៅពីនេះជាករណីឆ្លងក្នុងសហគមន៍។ គិតត្រឹមព្រឹកថ្ងៃទី ២២កក្កដា កម្ពុជាមានអ្នកកើតជំងឺកូវីដ-១៩ ជាង ៧ម៉ឺននាក់ (៧០.៤១៩) ក្នុងនោះ អ្នកជាសះស្បើយមានជាង ៦ម៉ឺននាក់ (៦២.៥៧៧)។ ទាក់ទងរឿងវ៉ាក់សាំងបង្ការជំងឺកូវីដ-១៩ វិញ វ៉ាក់សាំងស៊ីណូហ្វាម (Sinopharm) ចំនួន ១លានដូសបន្ថែមទៀត ត្រូវបានបញ្ជូនមកដល់កម្ពុជានៅថ្ងៃដដែលនេះ ដែលវ៉ាក់សាំងទាំងនោះជាការបញ្ជាទិញរបស់រដ្ឋាភិបាលកម្ពុជា។ មកដល់ពេលនេះ កម្ពុជាទទួលបានវ៉ាក់សាំងទាំងជំនួយ និងបញ្ជាទិញសរុបជាង ១៧លានដូសហើយ ដោយភាគច្រើនបំផុតជាវ៉ាក់សាំងចិន។ កម្ពុជានឹងទទួលបានវ៉ាក់សាំងអាមេរិក ចនសុន អ៊ែន ចនសុន (Johnson & Johnson) ចំនួន ១លានដូស តាមរយៈយន្តការកូវ៉ាក់ (COVAX) នាពេលខាងមុខ។ ចំពោះការចាក់វ៉ាក់សាំងវិញ ក្រសួងសុខាភិបាលប្រកាសថា រដ្ឋាភិបាលចាក់ជូនពលរដ្ឋបានជាង ៦លាននាក់ ស្មើនឹង ៦៣% ក្នុងចំណោមពលរដ្ឋដែលត្រូវចាក់វ៉ាក់សាំងចំនួន ១០លាននាក់ គិតត្រឹមថ្ងៃទី២១ កក្កដា។ ទោះជាបែបនេះក្ដី ជាច្រើនសប្ដាហ៍មកនេះ តួលេខអ្នកឆ្លងថ្មី និងអ្នកស្លាប់នៅតែស្ថិតក្នុងកម្រិតខ្ពស់ខ្លាំង។ អ្នកឆ្លងថ្មីមានចន្លោះពីជាង ៨រយនាក់ ដល់ជាង ១ពាន់នាក់ ខណៈអ្នកស្លាប់វិញ មានចន្លោះពីជិត ២០នាក់ រហូតដល់ជិត ៤០នាក់ក្នុងមួយថ្ងៃ៕ | 2021-07-22T18:19:35+07:00 | rfa.org | https://www.rfa.org/khmer/news/health/cambodia-reports-20-deaths-and-811-new-tested-positive-for-covid-19-07222021070837.html |
ff03d018-fe72-43cf-a3cd-5dde6e65f1db | រដ្ឋមន្ដ្រីសុខាភិបាល ចូលរួមកិច្ចប្រជុំពិសេសថ្នាក់រដ្ឋមន្រ្តីសុខាភិបាលអាស៊ាន ស្តីពីការឆ្លើយតបការរាតត្បាតនៃជំងឺកូវីដ១៩ រយៈពេល១ឆ្នាំ តាមប្រព័ន្ធវីដេអូ | សាស្រ្តាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាល នៅព្រឹកថ្ងៃទី២២ ខែកក្កដា ឆ្នាំ២០២១ បានអញ្ជើញចូលរួមកិច្ចប្រជុំពិសេសថ្នាក់ រដ្ឋមន្រ្តីសុខាភិបាលអាស៊ាន ស្តីពីការឆ្លើយតបការរាតត្បាតនៃជំងឺកូវីដ១៩ រយៈពេល១ឆ្នាំ តាមប្រព័ន្ធវីដេអូសន្និសីទ (Video Conference) ដែលរៀបចំដោយក្រសួងសុខាភិបាលនៃប្រទេសឥណ្ឌូនេស៊ី ក្នុងនាមជាប្រធានកិច្ចប្រជុំថ្នាក់រដ្ឋមន្រ្តីសុខាភិបាល។ ប្រទេសកម្ពុជាបានគ្រប់គ្រង ឆ្លើយតបការរាតត្បាតជំងឺកូវីដ-១៩ ដោយជោគជ័យពេញមួយឆ្នាំ២០២០ ដោយមានករណីវិជ្ជមានតិចជាង ៥០០ករណី និងគ្មានអ្នកស្លាប់។ កម្ពុជាពិតជាមានមោទនភាព ចំពោះការខិតខំប្រឹងប្រែងដ៏អស្ចារ្យរបស់សង្គមជាតិទាំងមូល ដែលសមិទ្ធផល គួរឱ្យកត់សម្គាល់នេះកើតឡើង ក្រោមការដឹកនាំដ៏ឈ្លាសវៃ ប្រកបដោយគតិបណ្ឌិតរបស់ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា។ ដូចគ្នានឹងប្រទេសជាច្រើនទៀត នៅលើពិភពលោកដែរវីរុសកូវីដ-១៩ ជាពិសេស ប្រភេទបំប្លែងថ្មី កំពុងចរាចរយ៉ាងសកម្មនៅលើពិភពលោក និងនៅក្នុងតំបន់របស់យើង។ វាជាការលំបាកណាស់ ដែលប្រទេសកម្ពុជា អាចជៀសផុតពីការចម្លងវីរុសកូវីដ-១៩បំប្លែងថ្មី ពីអ្នកដំណើរចូលមកប្រទេសកម្ពុជា។ បច្ចុប្បន្ននេះ មានករណីវិជ្ជមានវីរុសកូវីដ-១៩ ប្រភេទ Delta ចំនួន៧៥ករណី ត្រូវបានរកឃើញលើអ្នកដំណើរ តាមផ្លូវគោក និងផ្លូវអាកាស និងច្រើនជាង១០០ករណី នៃប្រភេទ Alpha ត្រូវបានរកឃើញក្នុងចំណោមសហគមន៍។ ដើម្បីឆ្លើយតបនឹងព្រឹត្តិការណ៍សហគមន៍ ២០កុម្ភៈ ឆ្នាំ២០២១ ប្រទេសកម្ពុជា បានធ្វើបច្ចុប្បន្នភាពរចនាសម្ព័ន្ធនៃគណៈកម្មការជាតិប្រយុទ្ធនឹងជំងឺកូវីដ-១៩ ដែលដឹកនាំដោយសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា។ រចនាសម្ព័ន្ធកែសម្រួលនេះ រួមមានការចូលរួមពីគ្រប់វិស័យ ក្នុងការគ្រប់គ្រង សម្របសម្រួលឆ្លើយតបនឹងជំងឺកូវីដ១៩ ស្ថិតនៅក្រោមគណៈប្រចាំការ នៃគណៈកម្មការជាតិប្រយុទ្ធនឹងជំងឺកូវីដ-១៩។ គណៈកម្មការអន្តរក្រសួងប្រយុទ្ធនឹងជំងឺកូវីដ-១៩ គ្រប់គ្រងអនុគណៈកម្មការចំណុះចំនួន១០ គណៈកម្មការចំពោះកិច្ចទទួលបន្ទុកលទ្ធកម្មវ៉ាក់សាំងកូវីដ១៩ គណៈកម្មការចំពោះកិច្ចចាក់វ៉ាក់សាំងកូវីដ១៩ ក្របខ័ណ្ឌទូទាំងប្រទេស ២៥ គណៈកម្មការប្រយុទ្ធនឹងជំងឺកូវីដ១៩ រាជធានី-ខេត្ត។ រចនាសម្ព័នដែលបានធ្វើបច្ចុប្បន្នភាពខាងលើ គឺមានការចូលរួមពីរដ្ឋាភិបាល និងសង្គមទាំងមូលក្នុងការ ខិតខំប្រឹងប្រែងក្នុងដើម្បីបញ្ឈប់ការចម្លងវីរុសកូវីដ-១៩។ មេរៀនជាបទពិសោធន៍អាចឲ្យយើងដាក់ចេញនូវវិធាន ការកាត់បន្ថយហានិភ័យ ដើម្បីធានាបានទាំងសុខភាពសាធារណៈ និងដំណើរការសេដ្ឋកិច្ច រួមមានការគ្រប់គ្រង តាមព្រំដែនយ៉ាងតឹងរឹង ដើម្បីកាត់បន្ថយហានិភ័យនៃការចម្លងវីរុសបំប្លែងថ្មីប្រភេទ Delta និងប្រភេទផ្សេងទៀត ការប្រើតេស្តយ៉ាងរហ័សជាឧបករណ៍សម្រាប់រកវីរុសកូវីដ-១៩ និងពង្រឹងការអនុវត្ត «វិធានការ 5Es» (ការរកឃើញឱ្យ បានឆាប់ ការដាក់នៅដាច់ដោយឡែកឱ្យបានលឿន ការស្វែងរកអ្នកពាក់ព័ន្ធឱ្យបានរហ័ស ការដាក់ព្យាបាលភ្លាម និងការអប់រំជាមុន)។ បន្តទប់ស្កាត់ការនាំចូលវីរុសបំប្លែងថ្មី កាត់បន្ថយទំហំដែលឆ្លង និងតំបន់ដែលឆ្លង ខិតខំរកវិធីព្យាបាលឱ្យឆាប់ជា រុករក និងគ្រប់គ្រង ការចាត់ចែងនិងគ្រប់គ្រងសាកសព និង យុទ្ធនាការ ចាក់វ៉ាក់សាំង។ ចំពោះយុទ្ធនាការចាក់វ៉ាក់សាំងកូវីដ១៩ បន្ថែមទៅលើផែនការជាតិ ស្តីពីយុទ្ធនាការចាក់វ៉ាក់សាំងកូវីដ-១៩ គោលការណ៍ណែនាំប្រតិបត្តិ សម្រាប់យុទ្ធនាការផ្តល់ថ្នាំបង្ការជំងឺកូវីដ-១៩ និងពិធីសារ ស្តីពីយុទ្ធនាការចាក់វ៉ាក់សាំងកូវីដ-១៩ ផែនការមេសម្រាប់យុទ្ធនាការ ចាក់វ៉ាក់សាំងកូវីដ-១៩ ក្នុងក្របខណ្ឌទូទាំងប្រទេស និងផែនការយុទ្ធសាស្រ្ត ស្តីពីយុទ្ធនាការជាតិចាក់វ៉ាក់សាំងកូវីដ-១៩ ដើម្បីសម្រេចបានភាពស៊ាំសង្គម-សេដ្ឋកិច្ចកម្ពុជា ឆ្នាំ២០២១ ត្រូវបានរៀបចំឡើងដោយគណៈកម្មការចំពោះកិច្ចចាក់វ៉ាក់សាំងកូវីដ-១៩ ក្នុងក្របខណ្ឌទូទាំងប្រទេស និងឧត្តមក្រុមប្រឹក្សាសេដ្ឋកិច្ចជាតិ។ អនុលោមទៅតាមយុទ្ធសាស្រ្តផ្ការីករបស់ សម្តេចតេជោ ហ៊ុន សែន យុទ្ធនាការចាក់វ៉ាក់សាំងកូវីដ-១៩ បាននិងកំពុងដំណើរការយ៉ាងសកម្ម ក្នុងគោលដៅសម្រេចឱ្យបានការចាក់វ៉ាក់សាំង ជូនប្រជាជនចំនួន ១០លាននាក់ ដែលមានអាយុចាប់ពី១៨ឆ្នាំឡើងទៅ នៅត្រឹមខែមិថុនា ឆ្នាំ២០២២។ ជាមួយនឹងល្បឿននៃការចាក់វ៉ាក់សាំងនាពេលបច្ចុប្បន្ន យើងសង្ឃឹមថាការចាក់ វ៉ាក់សាំងជូនប្រជាជនគោលដៅ ចំនួន១០លាននាក់នឹងសម្រេចផែនការ ក្នុងអំឡុង ៧ ទៅ ៨ខែ មុនពេលវេលា កំណត់នៅក្នុងផែនការមេ។ ក្រុមអាទិភាពទី១ ដែលត្រូវបានទទួលការចាក់វ៉ាក់សាំង គឺមន្រ្តីបុគ្គលិកសុខាភិបាល ជួរមុខ អាជ្ញាធរមូលដ្នាន មនុស្សចាស់ និងក្រុមជនងាយរងគ្រោះផ្សេងទៀត ព្រមទាំងជនបរទេសដែលរស់នៅ ក្នុងប្រទេសកម្ពុជា។ គិតត្រឹមថ្ងៃនេះ ដោយការខិតខំរួមផ្សំនឹងការចូលរួមកម្លាំងសរុបរបស់រាជរដ្ឋាភិបាល មន្រ្តី សុខាភិបាល គ្រូពេទ្យស្ម័គ្រចិត្ត និងគ្រូពេទ្យកងទ័ព ព្រមទាំងអាជ្ញាធរមូលដ្នាន ក្រុមប្រជាជនគោលដៅប្រមាណ ៦៥% នៃ ១០លាននាក់ បានទទួលវ៉ាក់សាំងកូវីដ-១៩ យ៉ាងតិច ១ដូស។ ទោះបីជាមានការខិតខំប្រឹងប្រែង និងការសម្រេចបានយុទ្ធនាការចាក់វ៉ាក់សាំងកូវីដ-១៩ និងការចម្លង នៃវីរុសបំប្លែងថ្មី តែយើងកំពុងដកពិសោធន៍ពីលទ្ធផលនៃការស្រាវជ្រាវវិទ្យាសាស្ត្រ ស្តីពីវ៉ាក់សាំង និងវីរុស ដើម្បីធ្វើបច្ចុប្បន្នភាពវិធានការរបស់យើងឱ្យកាន់តែមានប្រសិទ្ធភាព និងពិចារណាតើគួរមានការចាក់ដូសទី៣ ឬការចាក់វ៉ាក់សាំងរំលឹកដែរឬទេ ហើយថាតើយើងគួរតែចាក់វ៉ាក់សាំងកូវីដ-១៩ ដល់ក្រុមអាយុក្រោម ១៨ឆ្នាំ ដែរឬទេ? សំណួរមួយទៀតចាំបាច់ត្រូវឆ្លើយយ៉ាងឆាប់រហ័សគឺថាតើវីរុសបំប្លែងថ្មី អាចបំបែកភាពស៊ាំ ដែលអាច កាត់បន្ថយប្រសិទ្ធភាពនៃវ៉ាក់សាំងបានដែរឬទេ? ចំណុចទាំងនេះនៅតែជាសំណួរ ដែលយើងត្រូវរៀនសូត្រ ចែករំលែក និងធ្វើការជាមួយគ្នាយ៉ាងជិតស្និទ្ធក្រោមស្មារតីអាស៊ាន។ រដ្ឋមន្ដ្រី ម៉ម ប៊ុនហេង ថ្លែងថា ។ កម្ពុជានឹងបន្តសហការជាមួយបណ្តាប្រទេសនានាលើពិភពលោក ជាពិសេសជាមួយ ប្រទេសសមាជិកអាស៊ានទាំងអស់ អង្គការសុខភាពពិភពលោក និងដៃគូទាំងអស់ ដើម្បីការងើបឡើងវិញនៃ សង្គម-សេដ្ឋកិច្ចប្រទេសជាតិ និងដើម្បីអនាគតកាន់តែប្រសើរ ឈានទៅសម្រេចតំបន់អាស៊ានប្រកបដោយសុខភាព និងសុវត្ថិភាពបំផុតក៏ដូចជាពិភពលោក។ លោកសាស្ដ្រាចារ្យ បញ្ជាក់ថា ។ ប្រទេសកម្ពុជាគាំទ្រយ៉ាងពេញទំហឹងចំពោះ តួនាទីភាពជាអ្នកដឹកនាំ និងការសម្របសម្រួលរបស់អាស៊ាន ក្នុងការឆ្លើយតបជាសកលចំពោះជំងឺកូវីដ-១៩៕ | 2021-07-22T18:11:00+07:00 | freshnewsasia.com | https://m.freshnewsasia.com/index.php/en/localnews/206138-2021-07-22-04-11-15.html |
b045e9d3-add3-4d1e-999a-0a15c5c253f0 | អាជ្ញាធខេត្តតាកែវ ផ្អាកការលក់ដូបណ្ដោះអាសន្ន នៅផ្សារកោះអណ្ដែត ក្រោយមានអ្នកឆ្លងជំងឺកូវីដ១៩ជាបន្តបន្ទាប់ | អាជ្ញាធខេត្តតាកែវ សម្រេចផ្អាកលក់ដូបណ្ដោះអាសន្នផ្សារកោះអណ្ដែត ស្ថិតនៅភូមិរមេញ ឃុំរមេញ ស្រុកកោះអណ្ដែត ដែលជាតំបន់មានអ្នកឆ្លងជំងឺកូវីដ១៩ មានអ្នកប៉ះពាល់ផ្ទាល់ និងអ្នកប៉ះពាល់ប្រយោលជាច្រើននាក់ ក្នុងព្រឹត្តិការណ៍សហគមន៍ ២០ កុម្ភៈ ចាប់ពីម៉ោង១៦៖០០នាទី ថ្ងៃទី២១ ខែកក្កដា ឆ្នាំ២០២១ រហូតមានការជូនដំណឹងជាថ្មី។ បើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅព្រឹកថ្ងៃទី២២ ខែកក្កដា ឆ្នាំ២០២១នេះ បានបញ្ជាក់ថា សម្រេចផ្អាកលក់ដូបណ្ដោះអាសន្នផ្សារកោះអណ្ដែតនេះ គឺធ្វើឡើងដើម្បីទប់ស្កាត់ និងកាត់ផ្តាច់ការឆ្លងរីករាលដាលជំងឺកូវីដ១៩ នៅក្នុងភូមិសាស្ត្រដែលត្រូវបានបិទខ្ទប់កុំឱ្យមានការឆ្លងរីករាលដាលទៅតំបន់ផ្សេងៗទៀត៕ | 2021-07-22T18:09:00+07:00 | freshnewsasia.com | https://m.freshnewsasia.com/index.php/en/localnews/206136-2021-07-22-04-09-59.html |
41654ed8-3ce9-4921-b619-102fbee7a743 | វ៉ាក់សាំងការពារជំងឺកូវីដ១៩ ស៉ីណូហ្វាម ១លានដូសទៀត បានដឹកពីប្រទេសចិន មកដល់កម្ពុជារួចហើយ (Video inside) | វ៉ាក់សាំងស៊ីណូហ្វាម របស់ចិន ចំនួន ១លានដូសបន្ថែមទៀត បានដឹកមកដល់កម្ពុជានៅព្រឹកថ្ងៃព្រហស្បតិ៍ ទី២២ ខែកក្កដា ឆ្នាំ២០២១នេះ។ លោកស្រី យក់ សម្បត្តិ រដ្ឋលេខាធិការ ក្រសួងសុខាភិបាល បានបញ្ជាក់ថា វ៉ាក់សាំងស៉ីណូហ្វាម ដែលបានដឹកមកដល់កម្ពុជាព្រឹកថ្ងៃនេះ គឺជាការបញ្ជាទិញរបស់រាជរដ្ឋាភិបាល។ វ៉ាក់សាំង ជាវិធីសាស្ត្រដ៏ចាំបាច់ និងសំខាន់មួយក្នុងការប្រយុទ្ធប្រឆាំងនឹងការរាតត្បាតជំងឺកូវីដ១៩។ រាជរដ្ឋាភិបាលកម្ពុជាដឹកនាំដោយសម្តេចតេជោ ហ៊ុន សែន បានដាក់ចេញការចាក់វ៉ាក់សាំង ជាផែនការយុទ្ធសាស្ត្រក្នុងការប្រយុទ្ធប្រឆាំងនឹងជំងឺកូវីដ១៩។ តាមរយៈផែនការយុទ្ធសាស្ត្រនេះ សម្តេចតេជោ ហ៊ុន សែន បានប្រឹងប្រែងគ្រប់វិធីក្នុងការរកវ៉ាក់សាំងចាក់ជូនប្រជាពលរដ្ឋ។ មកដល់ពេលនេះកម្ពុជាទទួលបានវ៉ាក់សាំងសរុបជាង១៦លានដូសហើយ។ នៅក្នុងខែសីហា ខាងមុខនេះ វ៉ាក់សាំង ៤លានដូសទៀត ក៏នឹងដឹកពីចិន មកដល់កម្ពុជាផងដែរ។ វ៉ាក់សាំង ដែលកម្ពុជាទទួលបាន គឺជាការសម្រេចផែនការរបស់កម្ពុជា ដែលរកវ៉ាក់សាំងឱ្យបាន ២០លានដូស ដេីម្បីចាក់ជូនប្រជាពលរដ្ឋប្រមាណ ១០លាននាក់។ ចិនបានក្លាយជាប្រទេសដើរតួនាទីដ៏សំខាន់ក្នុងការជួយកម្ពុជាសម្រេចផែនការនេះ។ សម្តេចតេជោ ហ៊ុន សែន ក៏បានប្រកាសយកចិន ជាបង្អែកយុទ្ធសាស្ត្រក្នុងការផ្គត់ផ្គង់ វ៉ាក់សាំងផងដែរ។ គិតត្រឹមថ្ងៃទី២០ ខែកក្កដា កម្ពុជាសម្រេចបាននូវការ ចាក់វ៉ាក់សាំងជូនប្រជាពលរដ្ឋជាង ៦លាននាក់រួចហើយ ដែលស្មើនឹងប្រមាណជា ៦៣.៣៤% ធៀបនឹងគោលដៅចំនួន ១០លាននាក់។ ប្រជាពលរដ្ឋកម្ពុជា សុទ្ធតែបានជ្រូតជ្រាបពីគុណតម្លៃវ៉ាក់សាំងក្នុងការជួយដល់សុខភាពរបស់ពួកគេ ដើម្បីប្រយុទ្ធប្រឆាំងនឹងជំងឺកូវីដ១៩។ អ្នកដែលបានចាក់វ៉ាក់សាំងរួចរាល់ បានសម្តែងការត្រេកអរ និងបង្ហាញការដឹងគុណយ៉ាងជ្រាលជ្រៅចំពោះសម្តេចតេជោ ហ៊ុន សែន ដែលបានស្វះស្វែងរកវ៉ាក់សាំងមកចាក់ ជូនប្រជាពលរដ្ឋខ្មែរដោយមិនគិតថ្លៃ៕ | 2021-07-22T17:42:00+07:00 | freshnewsasia.com | https://m.freshnewsasia.com/index.php/en/localnews/206134-2021-07-22-03-42-39.html |
24ecbb4a-a806-4a59-94ad-6332dec0cc87 | ប្រមុខការទូត បណ្ដាប្រទេសសមាជិកមេគង្គ-គង្គា ជំរុញឲ្យអភិវឌ្ឍន៍ ការស្រាវជ្រាវវេជ្ជសាស្ត្រ ផលិត ចែកចាយថ្នាំ និងវ៉ាក់សាំងកូវីដ (Video) | យោងតាមសេចក្ដីប្រកាសព័ត៌មាន របស់ក្រសួងការបរទេសខ្មែរ នៅថ្ងៃទី២១ កក្កដា បានឲ្យដឹងថា ឧបនាយករដ្ឋមន្ត្រី ប្រាក់ សុខុន រដ្ឋមន្ត្រីការបរទេសកម្ពុជា បានអញ្ជើញចូលរួមដឹកនាំ កិច្ចប្រជុំរដ្ឋមន្រ្តីការបរទេសមេគង្គ-គង្គាលើកទី១១ ជាមួយលោក ស៊ូប្រាម៉ានយ៉ាំ ចៃហ្សានកា រដ្ឋមន្ត្រីការបរទេសឥណ្ឌា តាមប្រព័ន្ធវីដេអូ និងមានការអញ្ជើញចូលរួមរបស់ រដ្ឋមន្រ្តីការបរទេសនៃបណ្តាប្រទេស ជាសមាជិកមេគង្គ ដទៃទៀត។ ក្នុងប្រកាសបញ្ជាក់ថា «រដ្ឋមន្រ្តីទាំងអស់បានកោតសរសើរ ចំពោះការគាំទ្រគ្នាទៅវិញទៅមក រវាងបណ្តាប្រទេសមេគង្គ-គង្គា ក្នុងការប្រយុទ្ធប្រឆាំងនឹងជំងឺរាតត្បាតកូវីដ-១៩។ ដោយយល់ច្បាស់អំពីបញ្ហាប្រឈម ដែលបង្កឡើងដោយជំងឺរាតត្បាតកូវីដ-១៩ រដ្ឋមន្រ្តីទាំងអស់បានឯកភាព លើការធ្វើសិក្ខាសាលាជាក់ស្តែង ដើម្បីឆ្ពោះទៅរកការពន្លឿន ដំណើរការនៃការស្តារសេដ្ឋកិច្ចសង្គម ក្រោយការរីករាលដាលជំងឺកូវីដ-១៩ ក៏ដូចជាការជំរុញការផ្លាស់ប្តូរគំនិត ស្តីពីវិធីលើកកម្ពស់សុខភាពសាធារណៈ និងធានាបាននូវសន្តិសុខ សុខភាពក្នុងយុគសម័យ ក្រោយការរាតត្បាតកូវីដ-១៩ ជាពិសេសការអភិវឌ្ឍការ ស្រាវជ្រាវវេជ្ជសាស្ត្រ ការផលិត ការចែកចាយថ្នាំ និងវ៉ាក់សាំង» ។ ឆ្លៀតក្នុងឱកាសកិច្ចប្រជុំ លោកឧបនាយករដ្ឋមន្រ្តីបានថ្លែងថា អស់រយៈពេលពីរទសវត្សរ៍កន្លងមកនេះ គម្រោង និងសកម្មភាពជាច្រើនក្រោមក្របខ័ណ្ឌ នៃកិច្ចសហប្រតិបត្តិការមេគង្គ-គង្គា បានចូលរួមយ៉ាងសកម្ម ក្នុងការអភិវឌ្ឍនៅក្នុងអនុតំបន់មេគង្គ រួមមានវិស័យសុខាភិបាល អប់រំ បរិស្ថាន និងវប្បធម៌។ ព្រមជាមួយគ្នានេះដែរ កិច្ចសហប្រតិបត្តិការមេគង្គ-គង្គាបានចូលរួមចំណែកយ៉ាងសំខាន់ ក្នុងការលើកកម្ពស់ទំនាក់ទំនងជិតស្និទ្ធ ការយោគយល់ និងការជឿទុកចិត្តគ្នា ព្រមទាំងបានលើកកម្ពស់ ការអភិវឌ្ឍសង្គមសេដ្ឋកិច្ច នៅក្នុងអនុតំបន់មេគង្គ ដើម្បីឈានទៅសម្រេច ឱ្យបាននូវសុខុមាលភាព និងវិបុលភាព សម្រាប់ប្រជាជននៃប្រទេសសមាជិក។ សូមបញ្ជាក់ថា កិច្ចប្រជុំបានបញ្ចប់ទៅជាមួយ ការអនុម័តសេចក្តីប្រកាសរួម នៃកិច្ចប្រជុំរដ្ឋមន្ត្រីការបរទេសមេគង្គ-គង្គា លើកទី១១ ជាមួយនឹងការចែកជូនរបាយការណ៍វឌ្ឍនភាព ស្តីពីផែនការសកម្មភាពនៃកិច្ចសហប្រតិបត្តិការមេគង្គ-គង្គា (២០១៩-២០២២) និងបញ្ជីគម្រោងទទួលផលរហ័សក្នុងក្របខ័ណ្ឌ កិច្ចសហប្រតិបត្តិការមេគង្គ-គង្គា ៕ | 2021-07-22T17:36:00+07:00 | dap-news.com | https://dap-news.com/national/2021/07/22/168365/ |
b9b84f61-c75e-4192-a90e-ca772e12070d | កូវីដ១៩៖ ខេត្តសៀមរាប រកឃើញអ្នកឆ្លងថ្មី ៩៧នាក់ ជាសះស្បើយ ១១៣នាក់ និងស្លាប់២នាក់ | ភ្នំពេញ៖ បាលខេត្តសៀមរាប បានឱ្យដឹងថា ក្នុងព្រឹត្តិការណ៍ ការឆ្លងរាលដាលជំងឺកូវីដ-១៩ ចូលក្នុងសហគមន៍២០កុម្ភៈ រដ្ឋបាលខេត្ត បានរកឃើញអ្នកវិជ្ជមានជំងឺកូវីដ-១៩ ថ្មី ចំនួន៩៧នាក់ ជាសះស្បើយ ចំនួន១១៣នាក់ និងស្លាប់ចំនួន២នាក់ នៅថ្ងៃទី២១ ខែកក្កដា ។ សូមបញ្ចាក់ថា គិតត្រឹមថ្ងៃទី២១ ខែកក្កដា ឆ្នាំ២០២១ ខេត្តសៀមរាប មានអ្នកវិជ្ជមានជំងឺកូវីដ -១៩ ចំនួន៣៤២០នាក់ បានព្យាបាលជាសះស្បើយចំនួន១៦០៩នាក់ ស្លាប់៣៣នាក់ និង ១៧៧៨នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ និងវិទ្យាល័យដំដែក។ | 2021-07-22T17:31:00+07:00 | dap-news.com | https://dap-news.com/national/2021/07/22/168347/ |
dcd77b26-61fd-4255-95ee-5a1cab0e2889 | BREAKING: សហរដ្ឋអាមេរិក៖ មនុស្សជាង ៥៦,០០០នាក់ឆ្លងកូវីដ-១៩ និងអ្នកជំងឺ ៤១៦នាក់ស្លាប់ នៅក្នុងពេល១ថ្ងៃ (Video inside) | (វ៉ាស៉ីនតោន)៖ ពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី២២ ខែកក្កដា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៥,១៤៦,៤៧៦ករណី ក្នុងនោះមានអ្នកស្លាប់សរុបចំនួន ៦២៥,៨០៨នាក់ និងជាសះស្បើយឡើងសរុប ២៩.៤៦លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ សហរដ្ឋអាមេរិកនៅតែបន្តមើលឃើញ ការកើនឡើងវិញនៃករណីឆ្លង COVID-19 ជាប្រចាំថ្ងៃ ក្នុងកំលុងពេលជាច្រើនសប្តាហ៍ជាប់ៗគ្នាមកនេះ ខណៈវីរុសបម្លែង Delta ត្រូវបានគេជឿជាក់ថា កំពុងតែធ្វើឲ្យអនាគតសហរដ្ឋអាមេរិក មានភាពមិនច្បាស់លាស់ឡើងវិញ ពាក់ព័ន្ធកិច្ចខិតខំប្រឹងប្រែង ទប់ស្កាត់ជំងឺរាតត្បាតសកលដ៏កាចសាហាវមួយនេះ។ គួរបញ្ជាក់ថា គិតត្រឹមថ្ងៃទី២១ ខែកក្កដា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបជាង ៣៣៨លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៨៦.៤៧លាននាក់ (៥៦.៨%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៦១.៦៣លាននាក់ (៤៩.២% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-07-22T17:13:00+07:00 | freshnewsasia.com | https://m.freshnewsasia.com/index.php/en/internationalnews/206131-2021-07-22-03-13-53.html |
83352d82-1408-4f0c-b773-122b9dc73718 | វ៉ាក់សាំងកូវីដ-១៩ ចំនួន១លានដូសទៀតរបស់ចិន បានដឹកមកដល់កម្ពុជា | ភ្នំពេញ ៖ វ៉ាក់សាំងបង្ការជំងឺកូវីដ-១៩ ប្រភេទស៊ីណូហ្វាម របស់ប្រទេសចិន ចំនួន១លានដូសបន្ថែមទៀត ដែលរាជរដ្ឋាភិបាលកម្ពុជាបញ្ជាទិញបានដឹកមកដល់ប្រទេសកម្ពុជាហើយ នាព្រឹកថ្ងៃទី២២ ខែកក្កដា ឆ្នាំ២០២១ ។ គិតចាប់ពីថ្ងៃទី៧ ខែកុម្ភៈ មកដល់ថ្ងៃទី២២ ខែកក្កដា ឆ្នាំ២០២១នេះ កម្ពុជាទទួលបានវ៉ាក់សាំងជាង១៧លានដូស សម្រាប់ចាក់ជូនប្រជាពលរដ្ឋរបស់ខ្លួន។ វ៉ាក់សាំងកូវីដ-១៩ ដែលកម្ពុជាទទួលបាន ហើយកំពុងចាក់ជូនប្រជាពលរដ្ឋនេះ គឺភាគច្រើនបំផុតជារបស់ចិន ។ រាជរដ្ឋាភិបាលកម្ពុជាបានដាក់ចេញយុទ្ធសាស្ត្រ ចាក់វ៉ាក់សាំងឲ្យបានលឿន តាមដែលអាចធ្វើទៅបាន។ ទន្ទឹមនឹងនេះ រាជរដ្ឋាភិបាលស្វះស្វែងរកវ៉ាក់សាំង ហើយបាននាំមកដល់នូវវ៉ាក់សាំង ជាបន្តបន្ទាប់សម្រាប់ចាក់ជូនប្រជាពលរដ្ឋ។ រាជរដ្ឋាភិបាល នឹងសម្រេចការចាក់វ៉ាក់សាំង ជូនប្រជាពលរដ្ឋ ចំនួន១០លាននាក់ នៅក្នុងឆ្នាំ២០២១នេះ ឬយ៉ាងយូរបំផុតនៅដើមឆ្នាំ២០២២។ ជាងនេះទៅទៀត រាជរដ្ឋាភិបាលកម្ពុជា បាននិងកំពុងពិចារណាការចាក់វ៉ាក់សាំង ជូនប្រជាពលរដ្ឋដូសទី៣ និងក្រុមមនុស្សដែលមានអាយុក្រោម ១៨ឆ្នាំ ផងដែរ។ យោងតាមរបាយការណ៍របស់ ក្រសួងសុខាភិបាល បានឲ្យដឹងថា គិតត្រឹមថ្ងៃទី២១ ខែកក្កដា ឆ្នាំ២០២១ ក្រសួងសុខាភិបាល និងក្រសួងការពារជាតិ បានចាក់វ៉ាក់សាំងការពារកូវីដ១៩ ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធនៅទូទាំងប្រទេសចំនួន ៦,៣៣៤,៣៧៨នាក់។ សម្រាប់លទ្ធផលចាក់វ៉ាក់សាំងគោលដៅ១០លាននាក់ បានចំនួន៦៣.៣៤% ៕ | 2021-07-22T16:55:00+07:00 | dap-news.com | https://dap-news.com/national/2021/07/22/168336/ |
1e3570ee-7591-4724-9a98-b5ffd6daa69a | ខេត្តសៀមរាប រកឃើញអ្នកវិជ្ជមានជំងឺកូវីដ១៩ ចំនួន៩៧នាក់ ជាសះស្បើយ ១១៣នាក់ និងស្លាប់ ០២នាក់ នៅថ្ងៃទី២១ ខែកក្កដា | រដ្ឋបាលខេត្តសៀមរាប ប្រកាសរកឃើញអ្នកវិជ្ជមានជំងឺកូវីដ១៩ ចំនួន៩៧នាក់ ជាសះស្បើយអ្នកវិជ្ជមានជំងឺកូវីដ-១៩ ចំនួន១១៣នាក់ និងស្លាប់ចំនួន ២នាក់ នៅថ្ងៃទី២១ ខែកក្កដា។ រដ្ឋបាលខេត្តបានឱ្យដឹងថា អ្នកជំងឺរកឃេីញថ្មីនេះ ករណីទី១ ដល់ទី២២ ជាករណីមានប្រភពចម្លងចេញពីផ្សារលើធំថ្មី, ករណីទី២៣ គឺជាករណីមានប្រភពចម្លងចេញពីសង្កាត់ស្រង៉ែ និងករណីទី២៤ ជាករណីឆ្លងមានប្រភពចម្លងចេញពីផ្សារស្រែណូយ និងករណីទី២៥ ជាករណីមានប្រភពចម្លងចេញពីផ្សារព្រះដាក់។ ករណីទី២៦ ដល់ទី២៧ ករណីមានប្រភពចម្លងចេញពីអ្នកដំណើរមកពីខេត្តកំពង់ធំ, ករណីទី២៨ គឺជាករណីឆ្លងបន្តពីអ្នកដំណើរមកពី ខេត្តបន្ទាយមានជ័យ។ ករណីទី២៩ ដល់ទី៣៧ គឺជាករណីពុំទាន់អាចសន្និដ្ឋានពីប្រភពចម្លងច្បាស់លាស់នៅឡើយ។ ករណីទី៣៨ ដល់ទី៩៧ គឺជាប្រជាពលរដ្ឋត្រឡប់ពីប្រទេសថៃ មកដល់ខេត្តសៀមរាប ហើយជាករណីសង្ស័យ ត្រូវបានក្រុមគ្រូពេទ្យដាក់ឱ្យធ្វើចត្តាឡីស័ក នៅវិទ្យាល័យសម្តេចឪ។ ដោយឡែកអ្នកជាសះស្បើយទាំង១១៣នាក់ ត្រូវបានក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ និងវិទ្យាល័យដំដែកត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ ឈ្មោះ ឌុច យំ ភេទស្រី អាយុ៥៦ឆ្នាំ អាសយដ្ឋាននៅភូមិគំរូ ឃុំពង្រលើ ស្រុកជីក្រែង ដែលវិជ្ជមានជំងឺកូវីដ-១៩ កាលពីថ្ងៃទី១៤ ខែកក្កដា ឆ្នាំ២០២១ និងបានស្លាប់ នៅថ្ងៃទី២១ ខែកក្កដា ឆ្នាំ២០២១ វេលាម៉ោង០៨៖១០នាទី ដោយជំងឺរលាកសួត បង្កដោយមេរោគកូវីដ-១៩។ ឈ្មោះ ព្រិន ដុំ ភេទស្រី អាយ៥៦ឆ្នាំ អាសយដ្ឋាននៅភូមិរំដេង ឃុំស្រណាល ស្រុកក្រឡាញ់ ដែលវិជ្ជមានជំងឺកូវីដ-១៩ កាលពីថ្ងៃទី១១ ខែកក្កដា ឆ្នាំ២០២១ និងបានស្លាប់ នៅថ្ងៃទី២១ ខែកក្កដា ឆ្នាំ២០២១ វេលាម៉ោង០៦៖១៥នាទី ដោយជំងឺរលាកសួត បង្កដោយមេរោគកូវីដ-១៩។ សូមបញ្ជាក់ថា មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន៣៤២០នាក់។ ក្នុងនោះបានព្យាបាលជាសះស្បើយចំនួន១៦០៩នាក់ ស្លាប់៣៣នាក់ និង១៧៧៨នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ និងវិទ្យាល័យដំដែក។ រដ្ឋបាលខេត្តសៀមរាប អំពាវនាវដល់ប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោល ជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួនឱ្យបានគ្រប់១៤ថ្ងៃ ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចត្តាឡីស័ក រដ្ឋបាលខេត្តនឹងចាត់វិធានការផ្លូវច្បាប់ចំពោះបុគ្គលទាំងឡាយណាដែលលើ្មសនឹងវិធានសុខាភិបាលនេះ។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា ប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងការណែនាំរបស់ក្រសួងសុខាភិបាល៕ | 2021-07-22T16:14:00+07:00 | freshnewsasia.com | https://m.freshnewsasia.com/index.php/en/localnews/206126-2021-07-22-02-14-06.html |
40f068b8-81ba-4fdf-8758-cb9bf4bc684b | កូវីដ១៩៖ ខេត្តកំពង់ធំ រកឃើញអ្នកឆ្លងថ្មី ៤៤នាក់ និងជាសះស្បើយ ២៥នាក់ | សូមបញ្ជាក់ថា គិតត្រឹមថ្ងៃទី២១ខែកក្កដា ឆ្នាំ២០២១ ខេត្តកំពង់ធំ រកឃើញអ្នកឆ្លងជំងឺកូវីដ១៩ សរុបចំនួន ១.៥៣៣នាក់ ក្នុងនោះបានព្យាបាល ជាសះស្បើយ១.០២៥នាក់ និងកំពុងសម្រាកព្យាបាល ៤៧៧នាក់ ស្លាប់៣១នាក់៕ | 2021-07-22T15:45:00+07:00 | dap-news.com | https://dap-news.com/national/2021/07/22/168297/ |
175b3262-07a9-4668-b102-a45fd60389cc | កូវីដ១៩៖ ខេត្តព្រៃវែង រកឃើញអ្នកឆ្លងថ្មី ៤៨នាក់ ជាសះស្បើយ ១១៤នាក់ និងស្លាប់៣នាក់ | ក្នុងនោះរួមមាន៖ ១- ក្រុងព្រៃវែង ចំនួន ៣នាក់ ២- ស្រុកស្វាយអន្ទរ ចំនួន ៩នាក់ ៣-ស្រុកព្រះសេ្ដច ចំនួន ៨នាក់ ៤- ស្រុកបាភ្នំ ចំនួន ៥នាក់ ៥- ស្រុកពាមជរ ចំនួន ៤នាក់ ៦- ស្រុកពាមរក៍ ចំនួន ៤នាក់ ៧- ស្រុកកំចាយមារ ចំនួន ៣នាក់ ៨- ស្រុកមេសាង ចំនួន ៣នាក់ ៩- ស្រុកពារាំង ចំនួន ៣នាក់ ១០-ស្រុកកញ្ជ្រៀច ចំនួន ២នាក់ ១១-ស្រុកស៊ីធរកណ្ដាល ចំនួន ២នាក់ ១២-ស្រុកកំពង់ត្របែក ចំនួន ១នាក់ ១៣-មកពីខេត្តកណ្ដាល ចំនួន ១នាក់ បច្ចុប្បន្ន អ្នកវិជ្ជមានជំងឺកូវីដ-១៩ ទាំង ៤៨នាក់ ខាងលើ កំពុងសម្រាកព្យាបាល នៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុកនីមួយៗ។ សូមបញ្ចាក់ថា គិតត្រឹម ថ្ងៃទី២១ ខែកក្កដា ឆ្នាំ២០២១នេះ ខេត្តព្រៃវែង រកឃើញអ្នកឆ្លងជំងឺកូវីដ១៩ សរុបចំនួន៣.៤៤០នាក់ ក្នុងនោះបានព្យាបាល ជាសះស្បើយ២.១៤៦នាក់ និងកំពុងសម្រាកព្យាបាល ១.៣៣៨នាក់ ស្លាប់៥៦នាក់៕ | 2021-07-22T15:40:00+07:00 | dap-news.com | https://dap-news.com/national/2021/07/22/168287/ |
f3a3b6e7-6f28-4267-99e5-628b31350d94 | កូវីដ១៩៖ ខេត្តឧត្ដរមានជ័យ រកឃើញអ្នកឆ្លងថ្មី ១៤០នាក់ ជាសះស្បើយ ៣៦នាក់ និងស្លាប់ម្នាក់ | សូមបញ្ជាក់ថា គិតត្រឹមថ្ងៃទី២១ ខែកក្កដា ឆ្នាំ២០២១នេះ ខេត្តឧត្តរមានជ័យ រកឃើញអ្នកវិជ្ជមាន ជំងឺកូវីដ១៩ ចំនួន៣.២៩៣ ករណី ក្នុងនោះករណីនាំចូល ពីក្រៅប្រទេសចំនួន ៣.០៦១ករណី និងករណីឆ្លងក្នុងសហគមន៍ ២០កុម្ភៈ ចំនួន ២៣២ ករណី និងបានព្យាបាល ជាសះស្បើយចំនួន ៥៨៩ នាក់ កំពុងសម្រាកព្យាបាល ចំនួន ២.៦៩៧ នាក់ និងស្លាប់ចំនួន ០៧នាក់៕ | 2021-07-22T15:36:00+07:00 | dap-news.com | https://dap-news.com/national/2021/07/22/168277/ |
687e4214-2941-4e50-b5e2-39d1ac91ce64 | មន្ត្រីដោះមីនរបស់អង្គភាពស៉ីម៉ាក់៩នាក់ ឆ្លងជំងឺកូវីដ១៩ | លោក ហេង រតនា ប្រតិភូរាជរដ្ឋាភិបាល ទទួលបន្ទុកជាអគ្គនាយកមជ្ឈមណ្ឌលកម្ចាត់មីនកម្ពុជា (ស៉ីម៉ាក់) បានបញ្ជាក់ឲ្យដឹងថា កំលាំងអង្គភាពស៉ីម៉ាក់ ក៏មិនខុសប្លែកពីកំលាំងជួរមុខដទៃទៀតដែរ ក្នុងកិច្ចការប្រចាំថ្ងៃរបស់ខ្លួន បានប្រឈមមុខការឆ្លងវីរុសកូវីដ១៩ ជាក់ស្តែងគិតមកដល់ថ្ងៃទី២២ ខែកក្កដា ឆ្នាំ២០២១នេះ មានមន្ត្រីចំនួន៩នាក់ បានឆ្លងជំងឺកូវីដ១៩ ក្នុងនោះនៅទិសខេត្តបាត់ដំបងចំនួន៣នាក់ ភ្នំពេញចំនួន២នាក់ និងនៅទិសខេត្តព្រះវិហារចំនួន៥នាក់ (នៅក្នុងសហគមន៍ស្រអែម)។ លោកបន្តថា អង្គភាពស៉ីម៉ាក់បានចាត់ចែងឱ្យមានក្រុមការងារប្រយុទ្ធប្រឆាំងកូវីដ១៩ ដែលមានភារកិច្ចគ្រប់គ្រង និងត្រួតពិនិត្យបញ្ហាកូវីដពាក់ពន្ធ័មន្ត្រី ក្នុងអង្គភាពយ៉ាងមានប្រសិទ្ធភាពខ្ពស់ និងបានរៀបចំ និងអនុវត្តផែនការយុទ្ធសាស្ត្របំរុងទុកជាមុន ក្នុងការទប់ទល់នឹងករណីមានការឆ្លងកូវីដ ចូលកំលាំងរបស់ខ្លួន ដោយធ្វើយ៉ាងណារក្សាឱ្យបាននិរន្តភាពប្រតិបត្តិការ របស់ខ្លួនជាប្រក្រតី បើទោះបីជាមានកំលាំងខ្លះរងផលប៉ះពាល់ក៏ដោយ ។ យុទ្ធសាស្ត្រទាំងនោះរួមមាន ការបំបែកកំលាំងប្រតិបតិ្តតូចៗ ស្ថិតនៅភូមិសាស្ត្រដាច់ៗពីគ្នា បែងចែកវេនប្រតិបតិ្តការ កាត់បន្ថយការចល័តកំលាំង យន្តការត្រួតពិនិត្យកំលាំង តាមប្រពន្ធ័អេឡិចត្រូនិច ..., ករណីមានការសង្ស័យចាត់វិធានការតេស្តរហ័សកំលាំងទាំងអស់ ដែលពាក់ពន្ធ័ ញែកកំលាំងឱ្យរស់នៅដាច់ពីគ្នាជាដើម។ ល។ យុទ្ធសាស្ត្រទាំងនេះលំបាក ប៉ុន្តែត្រូវតែរៀនរស់នៅ និងប្រតិបត្តិការក្រោមការគំរាមកំហែងដោយកូវីដនេះ ជាពិសេសយកវិធាន៣ការពារ និង៣កុំជាឆ្អឹងខ្នងនៃអនុវត្តយុទ្ធវិធីក្នុងទប់ទល់កូវីដនេះ។ លោកអគ្គនាយកបន្តថា ទោះបីជាមានការឆ្លងកូវីដក៏ដោយ ក៏បញ្ហាសុខភាពមន្ត្រីទាំង៩រូប គ្មានបញ្ហាឡើយ ដោយបានជាសះស្បើយ និងឆ្លងកំរិតស្រាល ។ ជាមួយគ្នានេះ លោកបានគោរពអរគុណសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបានផ្តល់វ៉ាក់សាំងសំរាប់មន្ត្រីជួរមុខស៉ីម៉ាក់ ក្នុងកញ្ចប់អាទិភាព និងជួយការពារអាយុជីវិតមន្ត្រីទាំងអស់ពីឈឺធ្ងន់ធ្ងរ។ លោកបញ្ជាក់ទៀតថា មន្ត្រីដែលឆ្លងជំងឺកូវីដទាំងអស់ ក៏បានទទួលរបបឧបត្ថម្ភ ជាអំណោយរបស់សម្តេចតេជោ រួមមានអង្ករមួយបាវ៥០គីឡូក្រាម មី ត្រីខ និងថវិកា ៤០ម៉ឺនរៀល ព្រមទាំងរាជអំណោយព្រះមហាក្សត្រមានអង្ករ៥០គីឡូក្រាម មី ត្រី ខ ឃីតមួយកញ្ចប់និងថវិកាចំនួន២០ម៉ឺនផងដែរ សំរាប់ជាជំនួយទ្រទ្រង់ជីវភាពរស់នៅរបស់បងប្អូន។ ទន្ទឹងនឹងនេះ អង្គភាពបានរក្សានូវរាល់របបឧបត្ថម្ភប្រចាំខែទាំងអស់ជាធម្មតា ជូនបងប្អូនក្នុងកំឡុងពេលសំរាកព្យាបាល និងចត្តាឡីសក្ត័៕ | 2021-07-22T14:56:00+07:00 | freshnewsasia.com | https://m.freshnewsasia.com/index.php/en/localnews/206119-2021-07-22-00-56-28.html |
9359dd48-0ddf-4e87-94d1-c8d7627d4459 | ក្រសួងសុខាភិបាល បន្តរកឃេីញករណីជំងឺកូវីដ-១៩ សរុបចំនួន ៨១១នាក់ ជាសះស្បេីយ ៧៩៨នាក់ និង ស្លាប់ថ្មី ២០នាក់ | ភ្នំពេញ ៖ ក្រសួងសុខាភិបាល បានប្រកាសថា រហូតដល់ ថ្ងៃទី ២២ កក្កដា ២០២១ យេីងរកឃេីញករណីជំងឺកូវីដ-១៩ សរុបចំនួន ៨១១នាក់ (ឆ្លងសហគមន៌: ៥១១ និងនាំចូល: ៣០០) និងមានជាសះស្បេីយ ៧៩៨នាក់ ។ ដូច្នេះចំនួនករណីជំងឺកូវីដ-១៩សរុបកេីន ៧០៤១៩នាក់ និងចំនួនជាសះស្បេីយសរុបកេីន ៦១៧៧៩នាក់ និង ស្លាប់ថ្មី ២០នាក់ សរុបស្លាប់ ១១៨៨នាក់ ។ សូមបន្តអនុវត្តន៌: ៣កុំ ៣ការពារ និងចាក់វ៉ាក់សាំងការពារ៕រក្សាសិទ្ធិដោយ៖បញ្ញាស័ក្តិ | 2021-07-22T14:11:13+07:00 | cen.com.kh | https://cen.com.kh/archives/362893.html |
10e683ef-c313-429e-8d31-1507259bfe11 | ការពារឲ្យបានគ្រប់គ្នា! សួតអ្នកជំងឺដែលកេីតជំងឺកូវីដក្រោយការចាក់វ៉ាក់សាំង មិនខុសពីសួតអ្នកជំងឺដែលមិនចាក់វ៉ាក់សាំងនោះទេ! | បើយោងតាមការលើកឡើងរបស់វេជ្ជបណ្ឌិត គា សុខឡេង បានបញ្ជាក់យ៉ាងច្បាស់ថាសួតអ្នកជំងឺដែលកេីតជំងឺកូវីតក្រោយការចាក់វ៉ាក់សាំង មិនខុសពីសួតអ្នកជំងឺដែលមិនចាក់វ៉ាក់សាំងនោះទេ។ វេជ្ជបណ្ឌិតខាងលើបានបន្ថែមថា ជំងឺកូវីដ១៩ គឺជាជំងឺថ្មី ដែលទេីបតែរកឃេីញនៅខែធ្នូ 2019 នៃប្រទេសចិន និងប្រកាសជាសកលOut Break Public Health Emergency International Concern នៅខែមករា2020 និង Pandemic នៅខែមិនា 2020, ដូចនេះ ការរៀន, ការស្រាវជ្រាវ, រោគវិនិច្ឆ័យ, ការព្យាបាល, គោលការណ៍ផ្សេងៗ ក៏ទេីបតែថ្មីដែរ ហេីយក៏ភាគច្រេីនស្ថិតក្នុងការសិក្សា ស្រាវជ្រាវដែរ។ លោកវេជ្ជបណ្ឌិតបានបន្ថែមថា កូវីដបំលែងខ្លួនរហ័ស និង មានរូបរាងថ្មី ការព្យាបាលក៏ថ្មី ឆ្លងទាំងប្រុសទាំងស្រីមិនថាក្មេង មិនថាចាស់ មិនមែនជាជំងឺផ្តាសាយនោះទេ ខ្ញុំមានបទពិសោធន៍នៅមេីលជំងឺកូវីតកំរិតសង្គ្រោះបន្ទាន់និងធ្ងន់ជាង 1ឆ្នាំកន្លះ អ្នកជំងឺស្លាប់ក្នុងដៃខ្ញុំរាប់មិនអស់ ហេីយនៅប្រទេសហ្វីលីពីន ឃេីញថាឆ្នាំមុនចំនួនអ្នកឆ្លង និងស្លាប់ឆ្នាំមុនច្រេីន ប៉ុន្តែគេមានគោលការដេីរតាមការព្យាបាលតាមប្រទេសជឿនលឿន សព្វថ្ងៃកូវីតក៏ធ្នាក់ចុះច្រេីនដែរពីមុនអាំងទុយបេ (Intubation) និង ដាក់Internal Jugular Vein catheter មួយថ្ងៃជាង10អ្នកប៉ុន្តែឥឡូវតិចតួចណាស់ ខ្ញុំសង្ឃឹមថា ប៉ុន្មានខែខាងក្រោយទៀត ខ្ញុំនឹងមានឱកាសព្យាបាល ជួយជីវិតប្រជាជនស្រុកខ្ញុំ និង នាំយកគោលការណ៍ Guideline or Protocol ពីហ្វីលីពីន និង អាមេរិកក្នុងការព្យាបាលកូវីតកំរិតសង្រ្គោះបន្ទាន់ និង ធ្ងន់ធ្ងរផងដែរ។ ការចាក់វ៉ាក់សាំងមិនមែនជាថ្នាំទិព្វអាចជួយបាន១០០%នោះទេ ប៉ុន្តែវាពិតជាជួយការពារបានច្រេីន និងជាវីធីមួយដែលល្អបំផុត ក្នុងការការពារកូវីដ និងបូកជាមួយគោលការណ៍រដ្ឯាភិបាល ដូចនេះ សូមដេីរតាមគោលការណ៍រាជរដ្ឯាភិបាល 3កុំ 3 ការពារ ទាំងអស់គ្នា សូមចូលរួមចាក់វ៉ាក់សាំងទាំងអស់គ្នា៕ | 2021-07-22T14:05:50+07:00 | kbnnews.com | https://kbn.news/archives/231225 |
0681b48d-acf3-4545-882d-f5a1a8279b13 | វ៉ាក់សាំងការពារជំងឺកូវីដ១៩ ស៉ីណូហ្វាម ១លានដូស បានមកដល់កម្ពុជា | ភ្នំពេញ៖ វ៉ាក់សាំងស៊ីណូហ្វាម របស់ចិន ចំនួន ១លានដូស បានដឹកមកដល់កម្ពុជានៅព្រឹកថ្ងៃព្រហស្បតិ៍ ទី២២ ខែកក្កដា ឆ្នាំ២០២១នេះ។ លោកស្រី យក់ សម្បត្តិ រដ្ឋលេខាធិការ ក្រសួងសុខាភិបាល បានបញ្ជាក់ថា វ៉ាក់សាំង ជាវិធីសាស្ត្រដ៏ចាំបាច់ និងសំខាន់មួយក្នុងការប្រយុទ្ធប្រឆាំងនឹងការរាតត្បាតជំងឺកូវីដ១៩។ រាជរដ្ឋាភិបាលកម្ពុជាដឹកនាំដោយសម្តេចតេជោ ហ៊ុន សែន បានដាក់ចេញការចាក់វ៉ាក់សាំង ជាផែនការយុទ្ធសាស្ត្រក្នុងការប្រយុទ្ធប្រឆាំងនឹងជំងឺកូវីដ១៩។ តាមរយៈផែនការយុទ្ធសាស្ត្រនេះ សម្តេចតេជោ ហ៊ុន សែន បានប្រឹងប្រែងគ្រប់វិធីក្នុងការរកវ៉ាក់សាំងចាក់ជូនប្រជាពលរដ្ឋ។ មកដល់ពេលនេះកម្ពុជាទទួលបានវ៉ាក់សាំងសរុបជាង១៦លានដូសហើយ។ នៅក្នុងខែសីហា ខាងមុខនេះ វ៉ាក់សាំង ៤លានដូសទៀត ក៏នឹងដឹកពីចិន មកដល់កម្ពុជាផងដែរ។ វ៉ាក់សាំង ដែលកម្ពុជាទទួលបាន គឺជាការសម្រេចផែនការរបស់កម្ពុជា ដែលរកវ៉ាក់សាំងឱ្យបាន ២០លានដូស ដេីម្បីចាក់ជូនប្រជាពលរដ្ឋប្រមាណ ១០លាននាក់។ ចិនបានក្លាយជាប្រទេសដើរតួនាទីដ៏សំខាន់ក្នុងការជួយកម្ពុជាសម្រេចផែនការនេះ។ សម្តេចតេជោ ហ៊ុន សែន ក៏បានប្រកាសយកចិន ជាបង្អែកយុទ្ធសាស្ត្រក្នុងការផ្គត់ផ្គង់ វ៉ាក់សាំងផងដែរ។ គិតត្រឹមថ្ងៃទី២០ ខែកក្កដា កម្ពុជាសម្រេចបាននូវការ ចាក់វ៉ាក់សាំងជូនប្រជាពលរដ្ឋជាង ៦លាននាក់ ដែលស្មើនឹងប្រមាណជា ៦៣.៣៤% ធៀបនឹងគោលដៅចំនួន ១០លាននាក់៕រក្សាសិទ្ធិដោយ៖បញ្ញាស័ក្តិ | 2021-07-22T11:07:36+07:00 | cen.com.kh | https://cen.com.kh/archives/362721.html |
65820cbf-d09a-4786-8ce9-80ad6552777c | ក្រសួងប្រៃសណីយ៍ ប្រកាសចាត់ការជនឆ្លៀតឱកាស យកឧបករណ៍តេស្តរហ័សជំងឺកូវីដ ទៅលក់បន្ត | ក្រសួងប្រៃសណីយ៍ និងទូរគមនាគមន៍ បានចេញសេចក្តីប្រកាសព័ត៌មានថា កន្លងមក ក្រសួងបានចាត់វិធានការជាបន្តបន្ទាប់ចំពោះជនឆ្លៀតឱកាស ដែលបានយកឧបករណ៍តេស្តរហ័សអង់ទីហ្សែនកូវីដ-១៩ ទៅធ្វើអាជីវកម្មបន្ត ដែលខុសពីគោលការណ៍កំណត់ថា ឧបករណ៍នេះអាចទិញបានតែក្នុងគោលដៅប្រើប្រាស់ប៉ុណ្ណោះ។ ជាក់ស្តែង ក្រោយពីបានស៊ើបអង្កេតយ៉ាងជាក់លាក់រួចមក ក្រសួងបានកំណត់មុខសញ្ញាជនឆ្លៀតឱកាសទាំងនោះ ហើយបានចុះទៅចាត់វិធានការភ្លាមៗនៅទីតាំងចំនួន ៥ និងរឹបអូសបានឧបករណ៍តេស្តចំនួន ៤.២៥០គ្រឿង ដែលឧបករណ៍តេស្តទាំងនោះបានបញ្ជាទិញពីក្រសួងប្រៃសណីយ៍និងទូរគមនាគមន៍។ ការទិញឧបករណ៍តេស្តពីក្រសួងប្រៃសណីយ៍និងទូរគមនាគមន៍យកទៅធ្វើអាជីវកម្មបន្តនេះ ពុំបានផ្តល់ផលប្រយោជន៍អ្វីដល់ប្រជាពលរដ្ឋឡើយ ក៏ប៉ុន្តែបែរជានាំឱ្យប្រជាពលរដ្ឋខាតបង់ថវិកា ស្របពេលដែលកំពុងជួបការលំបាកពីជំងឺកូវីដ-១៩។ បច្ចុប្បន្ន ក្រសួងកំពុងបន្តនាំចូលឧបករណ៍តេស្តរហ័សនេះ មកចែកចាយក្នុងតម្លៃដើមត្រឹមតែ ៣,៧ដុល្លារអាម៉េរិក ហើយធ្វើការចែកចាយបន្តពីថ្ងៃចន្ទ ដល់ ថ្ងៃអាទិត្យ ជាមធ្យមក្នុងមួយថ្ងៃចំនួន ៣៥០ ប្រតិបត្តិការបញ្ជាទិញរបស់ក្រុមហ៊ុន សហគ្រាស រោងចក្រ ស្ថាប័ន ដោយផ្តល់អាទិភាពលើទីតាំងដែលកំពុងជួបហានិភ័យខ្ពស់ពាក់ព័ន្ធនឹងជំងឺកូវីដ-១៩។ ក្រសួងប្រៃសណីយ៍និងទូរគមនាគមន៍នឹងបន្តសហការជាមួយអាជ្ញាធរមានសមត្ថកិច្ច ដើម្បីកំណត់មុខសញ្ញាជនឆ្លៀតឱកាស ហើយចាត់វិធានការឱ្យកាន់តែខ្លាំងក្លាបន្ថែមទៀត ដោយមិនបណ្តោយឱ្យជនឆ្លៀតឱកាសទាំងនោះ នៅបង្កបញ្ហា និងរំលោភបំពានលើគោលការណ៍កំណត់របស់ក្រសួង។ ក្នុងករណី មានបុគ្គលណាទិញឧបករណ៍តេស្តរហ័សនេះយកទៅលក់បន្ត សូមរាយការណ៍មកលេខ ០១៧ ៨៤៨ ១០៨ ឬ ០៦៧ ៨១៨ ៧៨២ ឬ០៧៧ ៨៦៧ ៩៥៧ ដើម្បីចូលរួមចំណែកទប់ស្កាត់ជនឆ្លៀតឱកាស និងចាត់វិធានការទាន់ពេលវេលា៕ | 2021-07-22T08:40:46+07:00 | kbnnews.com | https://kbn.news/archives/231151 |
360eea6f-dc1d-4c85-b598-5842e366b267 | សល់ត្រឹមតែក្តីស្រណោះ! លោកយាយចែកឋានលាលោកតាហើយព្រោះតែជំងឺកូវីដ១៩! | ជឿជាក់ថាប្រិយមិត្តអ្នកលេងបណ្តាញសង្គមប្រាកដជាធ្លាប់បានឃើញរូបភាពមួយមួយចំនួនដែលត្រូវបានគេថតបង្ហោះនៅលើនៅលើបណ្តាញសង្គមហ្វេសប៊ុកនាពេលកន្លងមកពីលោកយាយលោកតាមួយគូ ខណៈលោកយាយធ្លាក់ខ្លួនឈឺធ្ងន់ព្រោះជំងឺកូវីដ១៩ ចំណែកឯលោកតាបានទៅមើលថែលោកយាយដែលជាភរិយា ឃើញហើយពិតជាស្រណោះណាស់។ ក៏ប៉ុន្តែនាព្រឹកថ្ងៃទី ២២ ខែកក្កដា ឆ្នាំ២០២១ នេះមន្ទីរសុខាភិបាលខេត្តបាត់ដំបងបានបញ្ជាក់ថាលោកយាយបានចែកឋានចោលលោកតាទៅហើយក្នុងជន្មាយុ ៨២ឆ្នាំ នៅវេលាម៉ោង ៤ៈ១៥នាទីទៀបភ្លឺ ថ្ងៃទី២២ ខែកក្កដា ឆ្នាំ២០២១ នេះតែម្ដង។ លោកយាយ មានឈ្មោះថា ជឹម ជន ត្រូវជាភរិយារបស់លោកតា សាំង ម៉ោញ ដែលលោកតាមានអាយុ៨៧ឆ្នាំ។ មន្ទីរខេត្តបាត់ដំបងបានបន្ថែមថា «ពួកយេីងខ្ញុំចូលទៅមេីលល្ងាចមិញ ដោយនាំថវិកាចំនួន ១០០០ដុល្លារ ជាអំណោយលោក ពាក់មី និងសប្បុរសជន បានដឹងថាមិនស្រួលដែរ និងបានខិតខំជួយគាត់អស់ហេីយ នៅតែមិនបានជោគជ័យ។ 🙏សូមវិញ្ញាណក្ខន្ធលោកយាយបានដល់សុគិតិភព! 😢ដោយក្តីសង្រួម និងសោកស្តាយបំផុត!»៕ | 2021-07-22T08:27:08+07:00 | kbnnews.com | https://kbn.news/archives/231142 |
563fb927-7ff6-4955-9eb6-80242377d180 | រដ្ឋាភិបាលព្រមានចាត់វិធានការលើអ្នកទិញឧបករណ៍តេស្តរហ័សកូវីដ១៩ពីរដ្ឋយកទៅលក់លើទីផ្សារ | ក្រសួងប្រៃសណីយ៍ និងទូរគមនាគមន៍ដែលជាស្ថាប័នទទួលបន្ទុកចែកចាយឧបករណ៍ធ្វើតេស្តរហ័សរកជំងឺកូវីដ១៩ បានព្រមានចាត់វិធានការអ្នកដែលទិញឧបករណ៍ធ្វើតេស្តរហ័ស (Rapid Test) ពីក្រសួង ហើយយកទៅលក់ ដើម្បីចំណេញប្រាក់។ នេះបើយោងតាមសេចក្តីប្រកាសព័ត៌មានរបស់ក្រសួងចេញផ្សាយកាលពីថ្ងៃពុធ។ សេចក្តីប្រកាសឲ្យដឹងថាក្រសួងបានរឹបអូសឧបករណ៍ធ្វើតេស្តកូវីដ១៩រហ័សជាង៤ពាន់គ្រឿងពីទីតាំង៥កន្លែងនៅរាជធានីភ្នំពេញ ដែលក្រសួងអះអាងថាចែកចាយខុសពីគោលការណ៍ក្រសួង។ ក្រសួងបញ្ជាក់ថាក្រសួងនឹងបន្តសហការជាមួយអាជ្ញាធរមានសមត្ថកិច្ច ដើម្បីកំណត់មុខសញ្ញាជនឆ្លៀតឱកាសហើយចាត់វិធានការឱ្យកាន់តែខ្លាំងក្លាបន្ថែមទៀត ដោយមិនបណ្តោយឱ្យជនឆ្លៀតឱកាសទាំងនោះនៅបង្កបញ្ហា និងរំលោភបំពានលើគោលការណ៍កំណត់របស់ក្រសួង។ សេចក្តីប្រកាសឲ្យដឹងថា៖ «ក្រសួងប្រៃសណីយ៍និងទូរគមនាគមន៍នឹងបន្តសហការជាមួយអាជ្ញាធរមានសមត្ថកិច្ច ដើម្បីកំណត់មុខសញ្ញាជនឆ្លៀតឱកាស ហើយចាត់វិធានការឲ្យកាន់តែខ្លាំងក្លាបន្ថែមទៀត ដោយមិនបណ្តោយឲ្យជនឆ្លៀតឱកាសទាំងនោះ នៅបង្កបញ្ហានិងរំលោភបំពានលើគោលការណ៍កំណត់របស់ក្រសួង»។ ក្រសួងបន្ថែមថា៖ «ការទិញឧបករណ៍តេស្តពីក្រសួងប្រៃសណីយ៍និងទូរគមនាគមន៍យកទៅធ្វើអាជីវកម្មបន្តនេះពុំបានផ្តល់ផលប្រយោជន៍អ្វីដល់ប្រជាពលរដ្ឋឡើយក៏ប៉ុន្តែបែរជានាំឲ្យប្រជាពលរដ្ឋខាតបង់ថវិកាស្របពេលដែលកំពុងជួបការលំបាកពីជំងឺកូវីដ១៩»។ បើតាមសេចក្តីប្រកាសព័ត៌មានបច្ចុប្បន្ននេះ ក្រសួងកំពុងបន្តនាំចូលឧបករណ៍តេស្តរហ័សនេះ មកចែកចាយក្នុងតម្លៃដើមត្រឹមតែ៣,៧ដុល្លារអាមេរិក ហើយចែកចាយបន្តពីថ្ងៃចន្ទដល់ថ្ងៃអាទិត្យ។ ក្រសួងបន្ថែមថាជាមធ្យមក្នុងមួយថ្ងៃចំនួន៣៥០ប្រតិបត្តិការបញ្ជាទិញរបស់ក្រុមហ៊ុន សហគ្រាស រោងចក្រ ស្ថាប័ន ដោយផ្តល់អាទិភាពលើទីតាំងដែលកំពុងជួបហានិភ័យខ្ពស់ពាក់ព័ន្ធនឹងជំងឺកូវីដ១៩។ កាលពីដើមខែកក្កដា លោកនាយករដ្ឋមន្ត្រី ហ៊ុន សែន បានបញ្ជាឲ្យរដ្ឋជួយបង្រៀនការប្រើប្រាស់ឧបករណ៍ធ្វើតេស្តរកជំងឺកូវីដ១៩ និងអនុញ្ញាតឲ្យវិស័យឯកជនប្រើប្រាស់វា ដើម្បីទប់ស្កាត់នឹងការឆ្លងរាលដាលនឹងជំងឺកូវីដ១៩នេះ។ ពលរដ្ឋមួយចំនួនក៏បានរិះគន់អំពីភាពយឺតយ៉ាវនៃការលក់របស់ក្រសួងប្រៃសណីយ៍ ដើម្បីបំពេញសេចក្តីត្រូវការរបស់ប្រជាពលរដ្ឋភ្លាមៗ។ លោក គុយ សិលា ពលរដ្ឋមួយរូបដែលធ្លាប់បានបញ្ជាទិញឧបករណ៍តេស្តរហ័សនេះពីក្រសួងប្រៃសណីយ៍ បានប្រាប់វីអូអេនៅថ្ងៃព្រហស្បតិ៍នេះថាការលក់របស់ក្រសួងក្នុងតម្លៃត្រឹមតែ៣,៧ដុល្លារជារឿងល្អមួយ ខណៈនៅតាមឱសថស្ថាន ការលក់មានតម្លៃជាមធ្យម៨ដុល្លារ។ ប៉ុន្តែលោកថាការបញ្ជាទិញនេះ គឺចំណាយពេលវេលាយូរបន្តិច ហើយក្នុងករណីបើមានការសង្ស័យថាខ្លួនមានពាក់ព័ន្ធនឹងអ្នកជំងឺកូវីដ១៩ ហើយចង់ធ្វើតេស្ត ពិបាករកឧបករណ៍មកធ្វើតេស្តភ្លាមៗ។ លោកថ្លែងថា៖ «កាលខ្ញុំបញ្ជាទិញដំបូង ខ្ញុំមានអារម្មណ៍ថាការបញ្ជាទិញយូរណាស់ ពីព្រោះក្រសួងថារង់ចាំ៣ទៅ៥ថ្ងៃ។ ឧទាហរណ៍ គ្នាកំពុងមានកូវីដ គ្នាកំពុងមានការសង្ស័យរង់ចាំ៣ទៅ៥ថ្ងៃ វារាងយឺត ប៉ុន្តែដល់ពេលយើងមើលលេខរៀងដែលយើងរង់ចាំ គឺយើងរង់ចាំច្រើន។ អញ្ចឹងមានគេលើយើងទៀត។ អញ្ចឹងថាអូហ៍អានេះប្រហែលជាគេដំណើរការម្តងមួយៗ។ ហើយពេលយើងទិញក៏យើងអត់ទិញម្តងតិចដែរ។ ក្រសួងលក់ឡើងយើងម្តង២៥តេស្ត[ឡើង] ហើយពេលលើកក្រោយពេលដែលយើងដឹងថារបស់យើងជិតអស់គឺយើងបញ្ជាទិញទៀត»។ លោកជំរុញឲ្យក្រសួងចែកចាយឧបករណ៍ធ្វើតេស្តកូវីដរហ័សនេះ តាមបណ្តាខេត្តនីមួយៗ ឬចែកចាយតាមមន្ទីរពេទ្យ ដែលបង្កភាពងាយស្រួលដល់ប្រជាពលរដ្ឋក្នុងការទិញ ដោយមិនចាំបាច់ចំណាយពេលច្រើនមករាជធានីភ្នំពេញ និងចំណាយពេលយូរក្នុងការបញ្ជាទិញពីក្រសួង។ លោកបន្ថែមថា៖ «ធម្មតាតែយើងមានសាខាច្រើនក្នុងការបញ្ជាទិញ គឺវាលឿនហើយ មានសាខាលក់ច្រើនអញ្ចឹងអាចដល់ដៃអតិថិជនហ្នឹងវាលឿនជាងហ្នឹង ហើយក៏ទូលំទូលាយជាងដែរ។ ប្រសិនបើគាត់បែងចែកនៅតំបន់សិនចុះឧទាហរណ៍ថា តំបន់កំពត តាកែវ កំពង់សោមអីហ្នឹង ក៏វាធូរជាងភ្នំពេញដែរ។ ប្រជាជនក្នុងខេត្តគាត់អាចទិញនៅកំពតបាន វាធូរជាងឡើងទៅភ្នំពេញ»។ វីអូអេបានទាក់ទងទៅអ្នកនាំពាក្យក្រសួងប្រៃសណីយ៍ និងទូរគមនាគមន៍ លោក មាស ប៉ូ ប៉ុន្តែលោកបានបង្វែរឲ្យទៅសួរលោកម៉ុក រ៉ាឌី ដែលជាអគ្គនាយកនៃអគ្គនាយករដ្ឋបាលក្រសួងប្រៃសណីយ៍ដែលជាអ្នកទទួលបន្ទុកកិច្ចការនេះ។ លោក ម៉ុក រ៉ាឌី បានបដិសេធមិនអត្ថាធិប្បាយដោយឲ្យអ្នកសារព័ត៌មានទៅមើលឯកសារដែលបានបង្ហោះលើបណ្តាញសង្គមរបស់ក្រសួង។ លោកថ្លែងថា៖ «បាទសុំអធ្យាស្រ័យដែរពីព្រោះអីដូចដែលបានquote(ដកស្រង់)ក្នុងសេចក្តីប្រកាសព័ត៌មានហើយ។ សុំស្រង់ខ្លឹមសារពីក្នុងហ្នឹងចុះអ្វីដែលពួកខ្ញុំអាចជម្រាបជូនបានមានបញ្ជាក់នៅក្នុងហ្នឹងហើយ»។ លោក អ៊ូច វុទ្ធី ប្រធានសមាគមគ្រូពេទ្យគុណធម៌កម្ពុជា បានប្រាប់វីអូអេនៅថ្ងៃព្រហស្បតិ៍នេះថាមន្ទីរនិងក្រសួងសុខាភិបាល និងអ្នកពាក់ព័ន្ធគួរតែផ្សព្វផ្សាយតម្លៃឧបករណ៍នេះឲ្យបានច្បាស់ និងបង្ហាញទីតាំងដែលប្រជាពលរដ្ឋងាយស្រួលក្នុងការស្វែងរកនិងប្រើប្រាស់។ លោកថ្លែងថា៖ «បើសិនជាមិនមានការផ្សព្វផ្សាយ[ថា]មួយណារបស់រដ្ឋ មួយណារបស់ឯកជនហើយក្នុងតម្លៃណាមួយសម្រាប់អ្នកក្រីក្រអាហ្នឹងវាប៉ះពាល់ដល់ប្រជាជនយើងកំពុងតែខ្វះខាតសេដ្ឋកិច្ចធ្លាក់ចុះយ៉ាងនេះ... អ្នកខ្លះស្រែកដាច់បាយគួរណាតែមន្ទីរជំនាញៗរបស់យើងនៅក្នុងក្រសួង មេត្តាជួយផ្សព្វផ្សាយតាមឱសថស្ថានតាមជនបទក៏ដូចជាមន្ទីរពេទ្យរដ្ឋហ្នឹង ដាក់ទៅដល់ណាខ្លះប៉ុន្មានម៉ឺនដើម ប៉ុន្មានពាន់ដើម ដើម្បីជួយដល់ប្រជាពលរដ្ឋយើង»។ លោក អ៊ូច វុទ្ធី ឲ្យដឹងទៀតថាដោយសារតែភាពមិនច្បាស់លាស់ ឬមិនទាន់មានការកំណត់តម្លៃជាក់លាក់ណាមួយលើឧបករណ៍នេះ ទើបមន្ទីរពេទ្យ ឬគ្លីនិកឯកជនមួយចំនួនបានធ្វើតេស្តរហ័សឲ្យប្រជាពលរដ្ឋ ដោយយកតម្លៃខ្ពស់។ លោកថ្លែងថា៖ «ថ្ងៃមុនខ្ញុំបាននិយាយអញ្ចឹង ធ្វើ Rapid test គឺ Test ម្តងយកគ្នា១០ម៉ឺនរៀលរហូតដល់គ្នាស្រែករកពុទ្ធោ។ ហើយសុទ្ធតែគ្នាក្រីក្រ នៅ[ធ្វើការ]រោងចក្រ នៅភ្នំពេញ។ ហើយឥឡូវនៅអង្គស្នូល យកគ្នា៦ម៉ឺន ១៥ដុល្លារ រហូតដល់២០ដុល្លារ។ គ្នាយំសុំតែ៥ដុល្លារអត់ព្រម។ តាមពិតប្រមុខរដ្ឋាភិបាលគាត់ខំដើរសុំគេបាន ពិភពលោកហ្នឹងប្រទេសណាឲ្យលោកទទួលយក ហើយលោកសប្បាយចិត្តយកមកជួយប្រជាពលរដ្ឋយើង។ ប៉ុន្តែឈ្មួញឆ្លៀតឱកាស គេហៅមន្ត្រីគ្រាប់ល្ពៅស្ងោរ ឆ្លៀតឱកាស យកអាហ្នឹងជាមុខរបរហើយឆ្លៀតគ្រប់ទាំងអស់ [ដែល]គេហៅថាត្រីងៀតឆ្លៀតពង»។ ពាក់ព័ន្ធនឹងតម្លៃឧបករណ៍តេស្តរហ័សកូវីដ១៩នេះអ្នកស្រី ឱ វណ្ណឌីន រដ្ឋលេខាធិការក្រសួងសុខាភិបាល និងជាអ្នកនាំពាក្យបានថ្លែងក្នុងកិច្ចសម្ភាសន៍មួយជាមួយសារព័ត៌មាន Fresh News ដែលស្និទ្ធនឹងរដ្ឋាភិបាល កាលពីថ្ងៃអង្គារថាការបង់ថ្លៃលើសេវាឧបករណ៍ធ្វើតេស្តរហ័សតាមរយៈមន្ទីរពេទ្យរដ្ឋ គឺដោយសារតែពេទ្យរដ្ឋនីមួយៗត្រូវការចំណូលដើម្បីចំណាយលើប្រតិបត្តិការផ្សេងៗគ្នារបស់មន្ទីរពេទ្យនីមួយៗ។ អ្នកស្រីថ្លែងថា៖ «បើយើងប្រើប្រាស់សេវារដ្ឋ។ ហើយនិយាយអញ្ចឹងថាចុះមន្ទីរពេទ្យជាតិមិនមែនរដ្ឋហ្ហេ? មន្ទីរពេទ្យជាតិក៏រដ្ឋដែរ ប៉ុន្តែមន្ទីរពេទ្យជាតិមួយចំនួនគាត់ជារដ្ឋបាលសាធារណៈ។ គាត់ដើរ[តួនាទី]នៅក្នុងរដ្ឋបាលសាធារណៈហើយអញ្ចឹងគាត់ត្រូវការរកចំណូលខ្លួនគាត់ដើម្បីយកប្រាក់ហ្នឹងដើម្បីយកមកប្រតិបត្តិការក្នុងមន្ទីរពេទ្យគាត់ឡើងវិញ។ រដ្ឋឧបត្ថម្ភមួយចំណែក តែប្រតិបត្តិការក្នុងមន្ទីរពេទ្យគាត់ជាអ្នករ៉ាប់រងខ្លួនគាត់»។ គួរបញ្ជាក់ថាក្រសួងប្រៃសណីយ៍បានឲ្យប្រជាពលរដ្ឋដែលមានបំណងទិញឧបករណ៍ធ្វើតេស្តរហ័សទាក់ទងតាមលេខទូរស័ព្ទដែលក្រសួងបានដាក់ ឬតាមប្រព័ន្ធតេលេក្រាមរបស់ក្រសួង៕ | 2021-07-22T07:00:00+07:00 | khmer.voanews.com | https://khmer.voanews.com/a/govt-warns-actions-on-individuals-buying-covid-19-rapid-test-from-ministry-of-post-and-sell/5975203.html |
5d09598f-e329-484d-975c-bc4289576267 | របាយការណ៍ថា ចិនពិចារណាការចាក់វាក់សាំងបរទេសដើម្បីបង្កើនប្រសិទ្ធភាពវ៉ាក់សាំងរបស់ខ្លួន | ប្រទេសចិនត្រូវបានគេរាយការណ៍ថា កំពុងពិចារណាចាក់វ៉ាក់សាំងបរទេសដើម្បីបង្កើនអង្គបដិប្រាណសម្រាប់អ្នកដែលបានចាក់វ៉ាក់សាំងរបស់ចិនគ្រប់ដូស ដូចជាវ៉ាក់សាំង Sinovac និង Sinopharm។ Caixin ដែលជាទស្សនាវដ្តីហិរញ្ញវត្ថុចិនគួរឲ្យទុកចិត្ត និយាយថា អ្នកត្រួតពិនិត្យឱសថនៅក្នុងប្រទេសចិនបានបញ្ចប់ការពិនិត្យឡើងវិញរបស់ក្រុមអ្នកជំនាញអំពីវ៉ាក់សាំងបន្ថែមអង្គបដិប្រាណ ដែលផលិតរួមគ្នាដោយក្រុមហ៊ុនឱសថ Shanghai Fosun Pharmaceutical (Fosun Pharma) របស់ប្រទេសចិន និងក្រុមហ៊ុន BioNTech របស់អាល្លឺម៉ង់។ វ៉ាក់សាំងបន្ថែមអង្គបដិប្រាណឈ្មោះ Fosun-BioNTech COVID-19 នេះ កំពុងស្ថិតនៅក្នុងដំណាក់កាលត្រួតពិនិត្យខាងរដ្ឋបាល។ សេចក្តីរាយការណ៍នេះបានលេចឡើងប៉ុន្មានថ្ងៃ បន្ទាប់ពីប្រទេសថៃ និងឥណ្ឌូណេស៊ីបានប្រកាសថា ពួកគេនឹងប្តូរពីវ៉ាក់សាំងផលិតនៅក្នុងប្រទេសចិនទៅប្រើវ៉ាក់សាំងរបស់ប្រទេសលោកខាងលិចវិញ៕ ម៉្យាងទៀត ប្រទេសចិនថា ខ្លួនភ្ញាក់ផ្អើលនឹងផែនការមួយទៀតរបស់អង្គការសុខភាពពិភពលោក (WHO) សិក្សាអំពីប្រភពជំងឺកូវីដ១៩។ មន្ត្រីជាន់ខ្ពស់ផ្នែកសុខាភិបាលចិនបាននិយាយនៅថ្ងៃព្រហស្បតិ៍ថា លោកភ្ញាក់ផ្អើលចំពោះផែនការរបស់អង្គការសុខភាពពិភពលោកសិក្សាដំណាក់កាលទី២ អំពីប្រភពជំងឺកូវីដ១៩។ នេះបើតាមទីភ្នាក់ងារសារព័ត៌មាន AP។ លោក Zeng Yixin អនុរដ្ឋមន្រ្តីគណៈកម្មការសុខាភិបាលជាតិចិន បានបដិសេធថា ទ្រឹស្តីអំពីការលេចធ្លាយវីរុសពីមន្ទីរពិសោធន៍ចិន ជាពាក្យចចាមអារាមប្រឆាំងសុភវិនិច្ឆ័យ។ ប្រធានអង្គការសុខភាពពិភពលោកបានទទួលស្គាល់កាលពីសប្តាហ៍មុនថា មិនទាន់អាចបដិសេធទំនាក់ទំនងអាចមានរវាងវីរុសកូរ៉ូណា និងមន្ទីរពិសោធន៍ចិនទេ។ លោក Zeng បាននិយាយថា មន្ទីរពិសោធន៍នៅទីក្រុង Wuhan មិនមានវីរុសដែលអាចចម្លងទៅមនុស្សដោយផ្ទាល់ទេ។ លោកថា ប្រទេសចិន បានបញ្ជាក់ម្តងហើយម្តងទៀត និងមិនទទួលយកផែនការរបស់អង្គការសុខភាពពិភពលោកនេះទេ៕ | 2021-07-22T07:00:00+07:00 | khmer.voanews.com | https://khmer.voanews.com/a/report-beijing-considering-foreign-booster-shot-to-improve-efficacy-of-its-vaccines/5975189.html |
eefa4847-b2ac-4407-b07f-2992fde6ca6b | វ៉ាក់សាំង Johnson & Johnson មិនសូវបង្ហាញប្រសិទ្ធភាពប្រឆាំងនឹងវីរុសកូរ៉ូណាបំប្លែងថ្មីដែលតា | ការសិក្សាមួយបង្ហាញថា វ៉ាក់សាំងរបស់ក្រុមហ៊ុន Johnson & Johnson សម្រាប់បង្ការជំងឺកូវីដ១៩ ដែលតម្រូវឲ្យចាក់តែមួយដូស ប្រហែលជាមិនសូវមានប្រសិទ្ធភាពប្រឆាំងនឹងវីរុសកូរ៉ូណាបំប្លែងថ្មីដែលតានោះទេ។ ក្រុមអ្នកស្រាវជ្រាវនៅមហាវិទ្យាល័យពេទ្យGrossman នៃសាកលវិទ្យាល័យ New York បានសន្និដ្ឋានយ៉ាងដូច្នេះ បន្ទាប់ពីធ្វើតេស្តនៅមន្ទីរពិសោធន៍ទៅលើសំណាកឈាមរបស់ក្រុមអ្នកស្ម័គ្រចិត្តមួយចំនួន។ លោក Nathaniel Landau ប្រធានក្រុមអ្នកស្រាវជ្រាវនោះបានថ្លែងថា វ៉ាក់សាំង Johnson & Johnson មិនបានផ្ដល់ការការពារដូចគ្នាប្រឆាំងនឹងវីរុសកូរ៉ូណាបំប្លែងថ្មីទេ ខណៈដែលវ៉ាក់សាំង Pfizer ឬ Moderna ដែលតម្រូវឲ្យចាក់ពីរដូស ផ្ដល់ការការពារច្រើនជាង។ វ៉ាក់សាំង Pfizer និងវ៉ាក់សាំង Moderna ត្រូវបានផលិតឡើងដោយប្រើវិធី mRNA។ ការសិក្សាដែលត្រូវបានបង្ហោះតាមអនឡាញកាលពីថ្ងៃអង្គារនេះ នៅមិនទាន់ត្រូវបានក្រុមអ្នកស្រាវជ្រាវដូចគ្នាពិនិត្យមើលឡើងវិញនោះទេ ហើយក៏មិនទាន់ត្រូវបានបោះពុម្ពផ្សាយនៅក្នុងទិនានុប្បវត្តិវិទ្យាសាស្ត្រនោះដែរ។ ការសិក្សានេះក៏មិនបានឆ្លុះបញ្ចាំងពីប្រសិទ្ធភាពនៃវ៉ាក់សាំងនៅក្នុងពិភពលោកពិតនោះដែរ។ ប៉ុន្តែលទ្ធផលនៃការស្រាវជ្រាវនេះស្រដៀងគ្នាទៅនឹងការសិក្សាផ្សេងៗទៀតដែរ ដែលថា វ៉ាក់សាំងដែលតម្រូវឲ្យចាក់តែមួយដូសដូចជាវ៉ាក់សាំង Johnson & Johnson និងវ៉ាក់សាំង AstraZeneca មិនបានផលិតអង់ទីករគ្រប់គ្រាន់ដើម្បីប្រឆាំងនឹងវីរុសកូរ៉ូណាបំប្លែងថ្មីដែលតានិងឡាំដាទេ៕ (ព័ត៌មានមួយចំនួនពីក្នុងសេចក្ដីរាយការណ៍នេះត្រូវបានដកស្រង់ពីទីភ្នាក់ងារព័ត៌មាន AP និង Reuters) | 2021-07-22T07:00:00+07:00 | khmer.voanews.com | https://khmer.voanews.com/a/johnson-johnson-covid19-vaccine-shown-less-effective-against-variants/5974307.html |
f1f2f616-fd3e-4f38-845a-cb5a66c2121d | សាលាដំបូងខេត្តតាកែវ ផ្អាកផ្ដល់សេវាជាបណ្ដោះអាសន្ន ២សប្ដាហ៍ ដើម្បីទប់ស្កាត់ជំងឺកូវីដ១៩ | សាលាដំបូង និងអយ្យការអមសាលាដំបូងខេត្តតាកែវ ផ្អាកផ្ដល់សេវាជាបណ្ដោះអាសន្ន ចំនួន ០២សប្ដាហ៍ ចាប់ពីថ្ងៃទី២៦ ខែកក្កដា ដល់ថ្ងៃទី០៨ ខែសីហា ឆ្នាំ២០២១ ដើម្បីចូលរួមបង្ការ និងទប់ស្កាត់ជាបន្ទាន់នូវការចម្លង និងការឆ្លងរីករាលដាលនៃជំងឺកូវីដ១៩។ នេះតាមសេចក្តីជូនដំណឹងដែលបណ្តាញព័ត៌មាន Fresh News ទទួលបាននៅយប់ថ្ងៃទី២១ ខែកក្កដា ឆ្នាំ២០២១នេះ៕ | 2021-07-22T05:09:00+07:00 | freshnewsasia.com | https://m.freshnewsasia.com/index.php/en/localnews/206108-2021-07-21-15-09-04.html |
f1d52ef8-0e91-48e1-9154-73f80e8e8669 | ខេត្តបាត់ដំបង បង្ហាញអត្តសញ្ញាណអ្នកជំងឺកូវីដ ចំនួន៦៨នាក់ ជាសះស្បើយ៧៣នាក់ និងស្លាប់១នាក់ | រដ្ឋបាលខេត្តបាត់ដំបង នៅថ្ងៃទី២១ ខែកក្កដា ឆ្នាំ២០២១នេះ បានប្រកាសពីករណីវិជ្ជមានអ្នកជំងឺកូវីដ១៩ ចំនួន៦៨ នាក់ ជាសះស្បើយចំនួន ៧៣នាក់ តាមរយៈការធ្វើតេស្តរហ័ស (Rapid Test) ដែលចេញផ្សាយដោយក្រសួងសុខាភិបាលថ្ងៃ នេះ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅល្ងាចថ្ងៃទី២១ ខែកក្កដានេះ។ រដ្ឋបាលខេត្ត បានបញ្ជាក់ថា ចាប់តាំងពីផ្ទុះការរីករាលដាលនៃជំងឺកូវីដ១៩ ខេត្តបាត់ដំបង បានរកឃើញអ្នកជំងឺចំនួន ២,១៥៨នាក់ ព្យាបាលជាសះស្បើយចំនួន ១,២០៣នាក់ ស្លាប់ចំនួន ២៣នាក់ និងកំពុងព្យាបាលចំនួន ៩៣២នាក់។ រដ្ឋបាលខេត្តបាត់ដំបង ក៏បានអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលសូមធ្វើចត្តាឡីស័ក តាមផ្ទះរៀងៗខ្លួនដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត៕ | 2021-07-22T05:04:00+07:00 | freshnewsasia.com | https://m.freshnewsasia.com/index.php/en/localnews/206107-2021-07-21-15-04-53.html |
aa6712ca-c7fb-41ab-a755-379de199d26d | ខេត្តកំពង់ធំ ប្រកាសពីការរកឃើញអ្នកជំងឺកូវីដ១៩ ចំនួន៤៤នាក់ និងជាសះស្បើយ ២៥នាក់ | រដ្ឋបាលខេត្តកំពង់ធំ បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកវិជ្ជមានជំងឺកូវីដ១៩ ចំនួន ៤៤នាក់ថ្មីបន្ថែមទៀត តាមរយៈការធ្វើតេស្តរហ័ស (Rapid Test) នៅថ្ងៃទី២១ ខែកក្កដា ឆ្នាំ២០២១។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី២១ ខែកក្កដានេះ។ ជាមួយគ្នានេះរដ្ឋបាលខេត្ត បានបញ្ជាក់ផងដែរថា សម្រាប់អ្នកជាសះស្បើយមានចំនួន ២៥នាក់ផងដែរ។ ដើម្បីចូលរួមទប់ស្កាត់ការរីករាលដាលនៃជំងឺកូវីដ១៩ បន្ថែមទៀត រដ្ឋបាលខេត្តសូមអំពាវនាវដល់អ្នកដែលធ្លាប់ប្រាស្រ័យទាក់ទងជាមួយអ្នកវិជ្ជមានខាងលើ សូមរួសរាន់ទំនាក់ទំនងទៅអាជ្ញាធរ ឬមណ្ឌលសុខភាពដែលនៅកៀកបំផុតដើម្បីពិនិត្យសុខភាព និងធ្វើចត្តាឡីស័ករយៈពេល ១៤ថ្ងៃឱ្យបានត្រឹមត្រូវ៕ | 2021-07-22T04:59:00+07:00 | freshnewsasia.com | https://m.freshnewsasia.com/index.php/en/localnews/206106-2021-07-21-14-59-42.html |
0b3cac3a-1aab-4ba0-b3da-8f3ec5db817b | អាជ្ញាធរខេត្តព្រៃវែង ប្រកាសពីការរកឃើញអ្នកជំងឺកូវីដ ចំនួន៤៨នាក់, ជាសះស្បើយ១១៤នាក់ និងស្លាប់៣នាក់ | អាជ្ញាធរខេត្តព្រៃវែង នៅថ្ងៃទី២១ ខែកក្កដា ឆ្នាំ២០២១នេះ បានប្រកាសពីការរកឃើញ និងបង្ហាញអត្តសញ្ញាណអ្នកជំងឺកូវីដ១៩ ចំនួន ៤៨នាក់, ជាសះស្បើយចំនួន ១១៤នាក់ និងស្លាប់ចំនួន ៣នាក់ នៅមូលដ្ឋានក្នុងក្រុង/ស្រុកចំនួន១២ និងមកពីខេត្តកណ្ដាល ចំនួន១នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី២១ ខែកក្កដានេះ។ បច្ចុប្បន្ន អ្នកវិជ្ជមានជំងឺកូវីដ១៩ ទាំងជំងឺទាំង៤៨នាក់ខាងលើ កំពុងសម្រាកព្យាបាលនៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុកនីមួយៗ។ ជាថ្មីម្តងទៀត ចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែក តាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាក និងធ្វើចត្តាឡីស័ក៕ | 2021-07-22T04:57:00+07:00 | freshnewsasia.com | https://m.freshnewsasia.com/index.php/en/localnews/206105-2021-07-21-14-57-31.html |
7bb2940b-5f93-44d1-a3d9-ddc1470435c0 | ក្រសួងប្រៃសណីយ៍ ចាត់វិធានការចំពោះជនឆ្លៀតឱកាស យកឧបករណ៍តេស្តរហ័ស អង់ទីហ្សែន កូវីដ-១៩ ទៅធ្វើអាជីវកម្មបន្ត | ភ្នំពេញ ៖ ក្រសួងប្រៃសណីយ៍ និងទូរគមនាគមន៍ បានចាត់វិធានការជាបន្តបន្ទាប់ចំពោះជនឆ្លៀតឱកាស ដែលបានយកឧបករណ៍តេស្តរហ័សអង់ទីហ្សែនកូវីដ-១៩ ទៅធ្វើអាជីវកម្មបន្ត ដែលខុសពីគោលការណ៍កំណត់ថា ឧបករណ៍នេះអាចទិញបានតែក្នុងគោលដៅប្រើប្រាស់ ប៉ុណ្ណោះ។ យោងតាមសេចក្ដីប្រកាសព័ត៌មាន ក្រសួងប្រៃសណីយ៍ នាថ្ងៃទី២១ ខែកក្កដា ឆ្នាំ២០២១ បានឲ្យដឹងថា ជាក់ស្តែង ក្រោយពីបានស៊ើបអង្កេតយ៉ាងជាក់លាក់រួចមក ក្រសួងបានកំណត់មុខសញ្ញាជនឆ្លៀតឱកាសទាំងនោះ ហើយបានចុះទៅចាត់វិធានការភ្លាមៗនៅទីតាំងចំនួន ៥ និងរឹបអូសបានឧបករណ៍តេស្តចំនួន ៤.២៥០គ្រឿង ដែលឧបករណ៍តេស្តទាំងនោះបានបញ្ជាទិញពីក្រសួងប្រៃសណីយ៍និងទូរគមនាគមន៍។ ក្រសួង បន្ដថា ការទិញឧបករណ៍តេស្តពីក្រសួងប្រៃសណីយ៍ និងទូរគមនាគមន៍ យកទៅធ្វើអាជីវកម្មបន្តនេះ ពុំបានផ្តល់ផលប្រយោជន៍អ្វីដល់ប្រជាពលរដ្ឋឡើយ ក៏ប៉ុន្តែបែរជានាំឱ្យប្រជាពលរដ្ឋខាតបង់ថវិកា ស្របពេលដែលកំពុងជួបការលំបាកពីជំងឺកូវីដ-១៩។ ក្រសួង បន្ថែមថា បច្ចុប្បន្ន ក្រសួងកំពុងបន្តនាំចូលឧបករណ៍តេស្តរហ័សនេះ មកចែកចាយក្នុងតម្លៃដើមត្រឹមតែ ៣,៧ដុល្លារអាម៉េរិក ហើយធ្វើការចែកចាយបន្តពីថ្ងៃចន្ទ ដល់ ថ្ងៃអាទិត្យ ជាមធ្យមក្នុងមួយថ្ងៃចំនួន ៣៥០ ប្រតិបត្តិការបញ្ជាទិញរបស់ក្រុមហ៊ុន សហគ្រាស រោងចក្រ ស្ថាប័ន ដោយផ្តល់អាទិភាពលើទីតាំងដែលកំពុងជួបហានិភ័យខ្ពស់ពាក់ព័ន្ធនឹងជំងឺកូវីដ-១៩។ ក្រសួងប្រៃសណីយ៍ និងទូរគមនាគមន៍ នឹងបន្តសហការជាមួយអាជ្ញាធរមានសមត្ថកិច្ច ដើម្បីកំណត់មុខសញ្ញាជនឆ្លៀតឱកាស ហើយចាត់វិធានការឱ្យកាន់តែខ្លាំងក្លាបន្ថែមទៀត ដោយមិនបណ្តោយឱ្យជនឆ្លៀតឱកាសទាំងនោះ នៅបង្កបញ្ហា និងរំលោភបំពានលើគោលការណ៍កំណត់របស់ក្រសួង។ ក្នុងករណី មានបុគ្គលណាទិញឧបករណ៍តេស្តរហ័សនេះយកទៅលក់បន្ត សូមរាយការណ៍មកលេខ ០១៧ ៨៤៨ ១០៨ ឬ ០៦៧ ៨១៨ ៧៨២ ឬ០៧៧ ៨៦៧ ៩៥៧ ដើម្បីចូលរួមចំណែកទប់ស្កាត់ជនឆ្លៀតឱកាស និងចាត់វិធានការទាន់ពេលវេលា៕ | 2021-07-22T04:01:00+07:00 | dap-news.com | https://dap-news.com/national/2021/07/21/168262/ |
62999414-7faa-4234-b557-05158a301947 | ខេត្តឧត្តរមានជ័យចេញ បន្តរកឃើញអ្នកជំងឺកូវីដ ចំនួន១៤០នាក់ ខណៈជាសះស្បើយ៣៦នាក់ និងស្លាប់១នាក់ | រដ្ឋបាលខេត្តឧត្តរមានជ័យ នៅថ្ងៃទី២១ ខែកក្កដា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញ និងបានបង្ហាញអត្តសញ្ញាណអ្នកជំងឺកូវីដ១៩ ចំនួន១៤០ករណីបន្ថែមទៀត តាមរយៈការធ្វើតេស្តរហ័ស (Rapid Test) និងព្យាបាលជាសះស្បើយចំនួន៣៦នាក់ និងស្លាប់១នាក់។ បើតាមសេចក្តីប្រកាសព័ត៌មាន របស់រដ្ឋបាលខេត្តឧត្តរមានជ័យ ដែលបណ្តាញព័ត៌មាន Fresh News ទទួលបាននៅថ្ងនេះ បានបញ្ជាក់ថា ស្ត្រីដែលស្លាប់ដោយជំងឺកូវីដ១៩ អាយុ៥០ឆ្នាំ រស់នៅភូមិកោះស្លា ឃុំព្រៃលាវ ស្រុកឈូក ខេត្តកំពត។ ដោយឡែកក្នុងចំណោមអ្នកជំងឺកូវីដទាំង១៤០នាក់ ដែលរកឃើញនៅថ្ងៃនេះ មានចំនួន៥៩នាក់ ជាពលករកំពុងធ្វើចត្តាឡីស័ក និងចំនួន៦៧នាក់ទៀត ជាពលករទើបមកពីប្រទេសថៃ តាមច្រកអន្តរជាតិអូរស្មាច់ និងចំនួន១៤នាក់ទៀត ឆ្លងក្នុងព្រឹត្តិការណ៍សហគមន៍ ២០ កុម្ភៈ។ សូមបញ្ជាក់ថា គិតត្រឹមថ្ងៃទី២១ ខែកក្កដា ឆ្នាំ២០២១នេះ ខេត្តឧត្តរមានជ័យ បានរកឃើញជំងឺកូវីដ១៩ ចំនួន ៣,២៩៣ករណី ក្នុងនោះករណីនាំចូលពីបរទេសចំនួន ៣,០៦១ករណី និងករណីឆ្លងក្នុងសហគមន៍ ២០ កុម្ភៈ ចំនួន ២៣២ករណី បានព្យាបាលជាសះស្បើយចំនួន ៥៨៩នាក់ កំពុងសម្រាកព្យាបាលចំនួន ២,៦៩៧នាក់ និងស្លាប់បាត់បង់ជីវិត ៧នាក់ផងដែរ៕ | 2021-07-22T03:51:00+07:00 | freshnewsasia.com | https://m.freshnewsasia.com/index.php/en/localnews/206103-2021-07-21-13-51-00.html |
bb1bb512-23f0-443f-9486-ce41eeb1ecd1 | រដ្ឋបាលខេត្តស្វាយរៀង បង្ហាញអត្តសញ្ញាណអ្នកជំងឺកូវីដ ចំនួន១១៨នាក់ ជាសះស្បើយ ១៣៨នាក់ និងស្លាប់១នាក់ | រដ្ឋបាលខេត្តស្វាយរៀង នៅថ្ងៃទី២១ ខែកក្កដា ឆ្នាំ២០២១នេះ បានចេញសេចក្ដីជូនដំណឹងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន១១៨នាក់បន្ថែមទៀត ដែលទើបរកឃើញថ្មី និងប្រកាសដោយក្រសួងសុខាភិបាល កាលពីព្រឹកមិញ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី២១ ខែកក្កដានេះ។ ជាមួយគ្នានេះដែរ រដ្ឋបាលខេត្តស្វាយរៀង ក៏បានបញ្ជាក់ពីករណីជាសះស្បើយអ្នកជំងឺចំនួន១៣៨នាក់ និងស្លាប់១នាក់ ផងដែរ។ រដ្ឋបាលខេត្តស្វាយរៀង ក៏បានអំពាវនាវដល់អ្នកពាក់ព័ន្ធដោយផ្ទាល់ ឬប្រយោលជាមួយអ្នកជំងឺកូវីដ១៩ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ ដើម្បីតាមដានសុខភាព ក្នុងករណីមានអាការខុសប្រក្រតី ត្រូវផ្ដល់ព័ត៌មានទៅអាជ្ញាធរមូលដ្ឋាន និងរួសរាន់ទៅយកវត្ថុវិភាគសំណាក៕ | 2021-07-22T03:45:00+07:00 | freshnewsasia.com | https://m.freshnewsasia.com/index.php/en/localnews/206100-2021-07-21-13-45-15.html |
be37ad61-4d8a-4e8b-b637-b1503fdb4811 | ខេត្តព្រះវិហារ បង្ហាញអត្តសញ្ញាណអ្នកជំងឺកូវីដ ចំនួន៩នាក់ ភាគច្រើនរកឃើញនៅក្រុងព្រះវិហារ ខណៈជាសះស្បើយ៩នាក់ | រដ្ឋបាលខេត្តព្រះវិហារ នៅថ្ងៃទី២១ ខែកក្កដា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន៩នាក់ថែមទៀត ភាគច្រើនរកឃើញនៅក្រុងព្រះវិហារ តាមរយៈការធ្វើតេស្តរហ័ស (Rapid Test) និងព្យាបាលជាសះស្បើយចំនួន ៩នាក់។ យោងសេចក្តីប្រកាសព័ត៌មានរបស់រដ្ឋបាលខេត្តព្រះវិហារ ដែលបណ្តាញព័ត៌មាន Fresh News ទទួលបាននៅថ្ងៃទី២១ ខែកក្កដានេះ បានបញ្ជាក់ថា ក្នុងចំណោមអ្នកជំងឺកូវីដ១៩ ទាំង៩នាក់ ត្រូវបានបញ្ជូនទៅសម្រាកព្យាបាល នៅមណ្ឌលព្យាបាលជំងឺកូវីដកម្រិតស្រាល នៅវិទ្យាល័យជាសុីមត្បែងមានជ័យ ក្រុងព្រះវិហារ។ សូមបញ្ជាក់ថា គិតត្រឹមថ្ងៃទី២១ ខែកក្កដា ឆ្នាំ២០២១នេះ ខេត្តព្រះវិហារ បានរកឃើញជំងឺកូវីដ១៩ ចំនួន៣៩២នាក់ បានព្យាបាលជាសះស្បើយចំនួន ១៩៤នាក់ កំពុងសម្រាកព្យាបាលចំនួន ១៩៧នាក់ទៀត និងស្លាប់បាត់បង់ជីវិត ១នាក់ផងដែរ៕ | 2021-07-22T03:11:00+07:00 | freshnewsasia.com | https://m.freshnewsasia.com/index.php/en/localnews/206093-2021-07-21-13-11-47.html |
5175d68e-128d-411b-9a73-798e6a129943 | កូវីដ១៩៖ ខេត្តបាត់ដំបង រកឃើញអ្នកឆ្លងថ្មី៦៨នាក់ ជាសះស្បើយ ៧៣នាក់ និងស្លាប់ម្នាក់ | ភ្នំពេញ៖ រដ្ឋបាលខេត្តបាត់ដំបង នៅថ្ងៃទី២១ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពី ករណីរកឃើញអ្នកវិជ្ជមាន កូវីដ១៩ ចំនួន៦៨នាក់ថ្មី និងមានករណីជាសះស្បើយ ៧៣នាក់ និងស្លាប់ម្នាក់ ។ សូមបញ្ជាក់ថា គិតត្រឹមថ្ងៃទី២១ ខែកក្កដា ឆ្នាំ២០២១នេះ ខេត្តបាត់ដំបង រកឃើញអ្នកឆ្លងជំងឺកូវីដ១៩ សរុបចំនួន ២,១៥៨នាក់ ក្នុងនោះបានព្យាបាលជាសះស្បើយ ១,២០៣នាក់ និងកំពុងសម្រាកព្យាបាល ៩៣២នាក់ ស្លាប់ ២៣នាក់៕ | 2021-07-22T02:50:00+07:00 | dap-news.com | https://dap-news.com/national/2021/07/21/168233/ |
1bc06f2b-8567-406b-89f4-046962ccd8e0 | រដ្ឋបាលខេត្តកោះកុង បន្តរកឃើញអ្នកវិជ្ជមាន កូវីដ១៩ ចំនួន ៧០នាក់ថ្មី និងជាសះស្បើយ ៦១នាក់ | ភ្នំពេញ៖ រដ្ឋបាលខេត្តកោះកុង នៅថ្ងៃទី២១ ខែកក្កដា ឆ្នាំ២០២១នេះ បានចេញសេចក្តីប្រកាសព័ត៌មាន ស្តីពីការរកឃើញអ្នកវិជ្ជមាន ជំងឺកូវីដ-១៩ ចំនួន ៧០នាក់ថ្មី និងមានករណីជា សះស្បើយចំនួន ៦១នាក់ ។ | 2021-07-22T02:44:00+07:00 | dap-news.com | https://dap-news.com/national/2021/07/21/168221/ |
c8c458ab-34c4-4243-8a1e-009db48fa3b1 | អ្នកជំងឺកូវីដ១៩ ចំនួន១៩នាក់ទៀតស្លាប់ និងរកឃើញឆ្លងថ្មីជាង៨រយនាក់ | នៅថ្ងៃនេះ អ្នកស្លាប់ដោយជំងឺកូវីដ-១៩ មានចំនួន ១៩នាក់បន្ថែមទៀត ដែលនាំឲ្យតួលេខអ្នកស្លាប់កើនឡើងជិត ១ពាន់ ២០០នាក់ (១.១៦៨) ហើយគិតត្រឹមថ្ងៃទី២១ ខែកក្កដា។ ចំណែកករណីឆ្លងថ្មីវិញ ក្រសួងសុខាភិបាលរកឃើញមាន ៨១២នាក់ ក្នុងនោះភាគច្រើនឆ្លងក្នុងសហគមន៍ ហើយមានករណីនាំចូលពីក្រៅប្រទេសជិត៣០០នាក់។ នៅថ្ងៃដដែលនេះ ក្រសួងអះអាងថា មានអ្នកជាសះស្បើយ ចំនួន ៧៤០នាក់។ ជាមួយគ្នានេះខេត្តសៀមរាបនិងខេត្តបន្ទាយមានជ័យ មានអ្នកឆ្លងថ្មីជិត១០០នាក់ក្នុងមួយថ្ងៃ។ គិតត្រឹមព្រឹកថ្ងៃទី២១ ខែកក្កដា កម្ពុជាមានអ្នកកើតជំងឺកូវីដ-១៩ ជិត៧ម៉ឺននាក់(៦៩.៦០៨)ក្នុងនោះ អ្នកជាសះស្បើយមានជិត ៦ម៉ឺន២ពាន់នាក់ (៦១.៧៧៩)។ ចំពោះការចាក់វ៉ាក់សាំងការពារជំងឺកូវីដ១៩វិញ ក្រសួងសុខាភិបាលប្រកាសថា គិតត្រឹមថ្ងៃទី២០ ខែកក្កដា ចាក់វ៉ាក់សាំងជូនដល់ពលរដ្ឋបានជិត ៦លាន៣សែននាក់ ឬស្នើជិត ៦៣ភាគរយ ក្នុងចំណោមអ្នកដែលត្រូវចាក់វ៉ាក់សាំងសរុប ១០លាននាក់៕ | 2021-07-22T02:30:00+07:00 | rfa.org | https://www.rfa.org/khmer/news/health/cambodia-reports-812-new-cases-of-covid-19-and-19-died-07212021153028.html |
f37e3f51-15be-40f7-8b97-d3fe81604544 | រដ្ឋបាលខេត្តកោះកុង បង្ហាញអត្តសញ្ញាណអ្នកជំងឺកូវីដ១៩ ចំនួន៧០នាក់ និងជាសះស្បើយចំនួន៦១នាក់ | រដ្ឋបាលខេត្តកោះកុង នៅថ្ងៃទី២១ ខែកក្កដា ឆ្នាំ២០២១នេះ បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកវិជ្ជមានជំងឺកូវីដ១៩ ចំនួន៧០នាក់ថែមទៀត និងករណីជាសះស្បើយចំនួន ៦២នាក់ តាមរយៈការធ្វើតេស្តរហ័ស (Rapid Test) នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅព្រលប់ថ្ងៃទី២១ ខែកក្កដានេះ។ រដ្ឋបាលខេត្ត បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាកនិងធ្វើចត្តាឡីស័ក៕ | 2021-07-22T01:23:00+07:00 | freshnewsasia.com | https://m.freshnewsasia.com/index.php/en/localnews/206088-2021-07-21-11-23-00.html |
43909d03-fa7a-4239-b09e-0ad1f0641976 | រដ្ឋបាលខេត្តស្ទឹងត្រែង រកឃើញអ្នកជំងឺកូវីដ១៩ ចំនួន១នាក់ និងគ្មានអ្នកជាសះស្បើយ | រដ្ឋបាលខេត្តស្ទឹងត្រែង នៅថ្ងៃទី២១ ខែកក្កដា ឆ្នាំ២០២១ បានប្រកាសពីការរកឃើញ និងបង្ហាញអត្តសញ្ញាណអ្នកជំងឺកូវីដ១៩ ចំនួន ០១នាក់ទៀត និងមិនមានជាសះស្បើយនោះទេ។ នេះបើតាមការជូនដំណឹង ដែលបណ្តាញ Fresh News ទទួលបាន។ រដ្ឋបាលខេត្ត ក៏បានអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលសូមធ្វើចត្តាឡីស័ក តាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត៕ | 2021-07-22T00:33:00+07:00 | freshnewsasia.com | https://m.freshnewsasia.com/index.php/en/localnews/206080-2021-07-21-10-33-37.html |
ee947af7-c10b-455b-bf5e-ac34be972ecb | កូវីដ១៩៖ ខេត្តកំពត រកឃើញ អ្នកឆ្លងថ្មី៤៥នាក់ និងស្លាប់៣នាក់ | សូមបញ្ជាក់ថា គិតត្រឹមថ្ងៃទី២១ខែកក្កដា ឆ្នាំ២០២១នេះ ខេត្តកំពតរកឃើញ អ្នកឆ្លងជំងឺកូវីដ១៩ សរុបចំនួន២,៧៦០នាក់ ក្នុងនោះបានព្យាបាល ជាសះស្បើយ២០៨៩នាក់ និងកំពុងសម្រាកព្យាបាល ៦៣៤នាក់ ស្លាប់៣៧នាក់៕ | 2021-07-22T00:26:00+07:00 | dap-news.com | https://dap-news.com/national/2021/07/21/168188/ |
784697c8-e636-400e-99ae-e623900ef12a | ខេត្តបន្ទាយមានជ័យ បង្ហាញអត្តសញ្ញាណអ្នកជំងឺកូវីដ ចំនួន៩៧នាក់ និងជាសះស្បើយ១៥៧នាក់ | រដ្ឋបាលខេត្តបន្ទាយមានជ័យ នៅថ្ងៃទី២១ ខែកក្កដា ឆ្នាំ២០២១ បានប្រកាសពីការរកឃើញអ្នកវិជ្ជមានកូវីដ១៩ ចំនួន៩៧នាក់ តាមរយៈការធ្វើតេស្តរហ័ស (Rapid Test) និងជាសះស្បើយចំនួន១៥៧នាក់ ដែលចេញផ្សាយដោយក្រសួងសុខាភិបាលនៅព្រឹកមិញ។ នេះបើតាមសេចក្តីប្រកាសព័ត៌មានដែលបណ្តាញ Fresh News ទទួលបាននៅថ្ងៃទី២១ ខែកក្កដានេះ។ រដ្ឋបាលខេត្ត បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាកនិងធ្វើចត្តាឡីស័ក៕ | 2021-07-21T23:54:00+07:00 | freshnewsasia.com | https://m.freshnewsasia.com/index.php/en/localnews/206074-2021-07-21-09-54-28.html |
8941c724-6ffc-4940-a31f-10a0bb89b46c | ខេត្តត្បូងឃ្មុំ បង្ហាញអត្តសញ្ញាណអ្នកជំងឺកូវីដ១៩ ចំនួន៥៩នាក់ ខណៈជាសះស្បើយ៣២នាក់ | រដ្ឋបាលខេត្តត្បូងឃ្មុំ នៅរសៀលថ្ងៃទី២១ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់ពីការរកឃើញមនុស្សចំនួន៥៩នាក់បន្ថែមទៀត ឆ្លងជំងឺកូវីដ១៩ តាមរយៈការធ្វើតេស្ដរហ័ស (Rapid Test) ខណៈជាសះស្បើយមានចំនួន៣២នាក់ ដែលចេញផ្សាយដោយក្រសួងសុខាភិបាលនៅព្រឹកមិញ។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ រដ្ឋបាលខេត្តត្បូងឃ្មុំ ក៏បានអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលសូមធ្វើចត្តាឡីស័ក តាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត។ ក្នុងករីណចេញរោគសញ្ញាដូចជា ផ្ដាសាយ ក្អក ហៀរសំបោរ ឈឺបំពងករ ថប់ដង្ហើម ឬរោគសញ្ញាសង្ស័យផ្សេងៗ សូមទៅពិនិត្យសុខភាពនៅតាមមន្ទីរពេទ្យ ឬមណ្ឌលសុខភាព ដែលស្ថិតនៅជិតកន្លែងដែលស្នាក់នៅ និងរាយការណ៍ជូនអាជ្ញាធរមូលដ្ឋានជាបន្ទាន់ ឬទំនាក់ទំនងតាមទូរស័ព្ទលេខ 012 983 639 / 097 647 7737 / 012 968 432 / 097 979 9898៕ | 2021-07-21T23:39:00+07:00 | freshnewsasia.com | https://m.freshnewsasia.com/index.php/en/localnews/206068-2021-07-21-09-39-37.html |
94f4cd83-5423-4b1a-9f18-9dbb5ec7faa5 | អាជ្ញាធរខេត្តកំពង់ឆ្នាំង បង្ហាញអត្តសញ្ញាណអ្នកជំងឺកូវីដ១៩ ចំនួន២២នាក់ ខណៈមិនមានអ្នកជាសះស្បើយ | អាជ្ញាធរខេត្តកំពង់ឆ្នាំង នៅថ្ងៃទី២១ ខែកក្កដា ឆ្នាំ២០២១នេះ បានបង្ហាញអត្តសញ្ញាណអ្នកវិជ្ជមានជំងឺកូវីដ១៩ ចំនួន ២២នាក់ថ្មីបន្ថែមទៀត ដែលរកឃើញនាថ្ងៃទី២០ ខែកក្កដា ឆ្នាំ២០២១ ម្សិលមិញ តាមរយៈការធ្វើតេស្តេហ័ស (Rapid Test) ដែលចេញផ្សាយដោយក្រសួងសុខាភិបាលព្រឹកមិញ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅថ្ងៃទី២១ ខែកក្កដានេះ។ រដ្ឋបាលខេត្ត ក៏បានអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលសូមធ្វើចត្តាឡីស័ក តាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត៕ | 2021-07-21T23:37:00+07:00 | freshnewsasia.com | https://m.freshnewsasia.com/index.php/en/localnews/206067-2021-07-21-09-37-10.html |
54870f52-31b2-4f2e-83ea-f343838d3088 | អគ្គនាយកពន្ធដារ៖ ការដាក់ដំណើរការបង់ពន្ធលើមធ្យោបាយដឹកជញ្ជូន តាម Online ងាយស្រួលដល់សាធារណជន ក្នុងអំឡុងពេលរីករាលដាលជំងឺកូវីដ១៩ (Video inside) | លោក គង់ វិបុល រដ្ឋមន្រ្តីប្រតិភូអមនាយករដ្ឋមន្ត្រី និងជាប្រតិភូរាជរដ្ឋាភិបាលទទួលបន្ទុកជាអគ្គនាយក នៃអគ្គនាយកដ្ឋានពន្ធដារបានឲ្យដឹងថា ការដាក់ដំណើរការ ការបង់ពន្ធលើមធ្យោបាយដឹកជញ្ជូន និងយានជំនិះគ្រប់ប្រភេទតាម Online ពិតជាផ្ដល់ភាពងាយស្រួល ដល់សាធារណៈ ពិសេសក្នុងអំឡុងពេលនៃការរីករាលដាលនៃជំងឺកូវីដ១៩នេះ។ លោក គង់ វិបុល បានថ្លែងឲ្យដឹងថា «ឥឡូវនេះយើងបានសម្រេច ពន្ធលើមធ្យបាយដឹកជញ្ជូន សាធារណជនអាចបង់នៅធនាគារក៏បាន និងតាមសាខាក៏បាន ប៉ុន្ដែបច្ចុប្បន្ននេះជំងឺកូវីដ១៩ នៅបន្ដរីករាលដាល ដូច្នេះកន្លងមកខ្ញុំបានណែនាំឲ្យធ្វើការអនុវត្តកម្មវិធីបង់ពន្ធអនឡាញ ដូច្នេះអ្នកជាប់ពន្ធទាំងអស់ ដែលមិនទាន់បានបង់ពន្ធ អាចបង់ពន្ធអនឡាញបាន»។ លោកបានញ្ជាក់ថា ក្នុងករណីដែលសាធារជនពិបាក ក្នុងការទៅបង់ពន្ធតាមបណ្ដាធនាគារ ឬតាមបណ្ដាសាខាផ្សេង ដោយសារតែជំងឺកូវីដ១៩នេះ សាធារណជនអាចចូលក្នុងវេបសាយ របស់ពន្ធដារ និងបង់ពន្ធមធ្យោបាយដឹកជញ្ជូនតាមអនឡាញ ដោយមានលទ្ធភាព បង់ពន្ធយានជំនិះម្ដងបានចំនួន១០គ្រឿង ហើយអគ្គនាយកដ្ឋានពន្ធដារ និងរៀបចំយកលតាប័ត្រទៅបិទជូន ដល់គេហដ្ឋាន ឬទីតាំងណាមួយដែលម្ចាស់យានយន្ដ មានបំណងចង់ឲ្យពន្ធដារដឹកជញ្ជូន ទៅកាន់ទីកន្លែងនោះ។ លោក គង់ វិបុល បានបញ្ជាក់ថា ធារណជនអាចបង់ពន្ធតាមអនឡាញ និងអាចមើលប្រវត្តិនៃការបង់ពន្ធយានយន្ដនីមួយៗ និងអាចបង់ម្ដងបានចំនួន១០យានយន្ដ។ នេះជាផលិតផលថ្មីមួយទៀត របស់អគ្គនាយកដ្ឋានពន្ធដារ ដែលអភិវឌ្ឍន៍កម្មវិធី បង់ពន្ធមធ្យោបាយយានជំនិះគ្រប់ប្រភេទតាមអនឡាញ ហើយកាន់តែងាយស្រួល សាធារណជនគ្រាន់តែវាយលេខរថយន្ដ, វាយប្រភេទយានយន្ដ នោះវានឹងលោតទិន្នន័យនៅក្នុងប្រព័ន្ធពន្ធដារហើយ។ លោកបានបន្ថែមថា ចំពោះយានយន្ដថ្មី ត្រូវមកចុះបញ្ចីនៅក្នុងក្រសួងសាធារណការ ហើយក្រសួងសាធារណការ នឹងបោះទិន្នន័យមកឲ្យអគ្គនាយកដ្ឋានពន្ធដារ ដូច្នេះយានយន្ដទាំងនោះនឹងមានទិន្នន័យនៅក្នុងពន្ធដារហើយ៕ | 2021-07-21T23:26:00+07:00 | freshnewsasia.com | https://m.freshnewsasia.com/index.php/en/business/206066-2021-07-21-09-26-54.html |
df73fbaa-1e70-4e79-bb44-89e7d55f8781 | UPDATE: ចិនរកឃើញបុគ្គលិកអាកាសយានដ្ឋានទីក្រុង Nanjing ឆ្លងជំងឺកូវីដ-១៩ កើនដល់១៧នាក់, ជើងហោះហើរជាច្រើនត្រូវផ្អាក | គិតត្រឹមរសៀលថ្ងៃពុធនេះ បុគ្គលិកអាកាសយានដ្ឋាននៅក្នុងទីក្រុង ណានជីង (Nanjing) ខេត្តជាំងស៊ូ (Jiangsu) ប្រទេសចិនចំនួន ១៧នាក់ហើយដែលបានធ្វើតេស្ត ចំពោះជំងឺ COVID-19 ដែលបណ្តាលឱ្យមានការលុបចោល និងពន្យារពេលជើងហោះហើរដ៏ច្រើន។ នេះបើតាមការចេញផ្សាយ ដោយសារព័ត៌មានចិនស៉ីនហួរ នៅរសៀលថ្ងៃពុធ ទី២១ ខែកក្កដា ឆ្នាំ២០២១។ បើតាមអាជ្ញាធរសុខាភិបាលក្នុងតំបន់ លទ្ធផលធ្វើតេស្តវិជ្ជមានត្រូវបានគេរកឃើញ ក្នុងកំលុងពេលធ្វើតេស្តរកជំងឺ COVID-19 ជាប្រចាំសម្រាប់បុគ្គលិកអាកាសយានដ្ឋាន។ ឆ្លើយតបនឹងបញ្ហានេះ ៦៥ភាគរយ នៃជើងហោះហើរនៅអាកាសយានដ្ឋានអន្តរជាតិណានជីង លូគូ (Nanjing Lukou) ត្រូវបានលុបចោល ខណៈអាកាសយានដ្ឋាននេះ កាលពីថ្ងៃអង្គារម្សិលមិញនេះ គ្រោងនឹងរៀបចំជើងហោះហើរទាំងក្នុង និងក្រៅស្រុករហូតដល់ ៤០៥ជើង។ បន្ថែមពីនេះ សង្កាត់ជាំងនីង (Jiangning) នៃទីក្រុង Nanjing បានចាប់ផ្តើមបើកយុទ្ធនាការធ្វើតេស្តទ្រង់ទ្រាយធំមួយ ចាប់តាំងពីវេលាម៉ោង ០៩៖០០នាទីព្រឹកថ្ងៃពុធនេះ បន្ទាប់ពីបុគ្គលិកអាកាសយានដ្ឋាន ប៉ុន្មាននាក់ខាងលើ បានធ្វើតេស្តវិជ្ជមានចំពោះជំងឺ COVID-19 ជាបន្តបន្ទាប់។ គួរបញ្ជាក់ថា ទីក្រុង Nanjing ដែលមានប្រជាជនជាង ៩,៣០០,០០០នាក់ ក៏គ្រោងនឹងបើកយុទ្ធនាការធ្វើតេស្តរកជំងឺ COVID-19 នៅទូទាំងទីក្រុងផងដែរ បន្ទាប់ពីយុទ្ធនាការនៅក្នុងសង្កាត់ Jiangning ត្រូវបញ្ចប់។ រហូតមកទល់ពេលនេះ ប្រទេសចិនបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេស ៩២,៣៦៤ករណី ក្នុងនោះមានអ្នកស្លាប់ ៤,៦៣៦នាក់ និងអ្នកជាសះស្បើយ ៨៧,១២៦នាក់៕ | 2021-07-21T23:11:00+07:00 | freshnewsasia.com | https://m.freshnewsasia.com/index.php/en/internationalnews/206065-2021-07-21-09-11-48.html |
6ec927ac-7055-4b05-a6ee-6b76a1008fc6 | BREAKING: មជ្ឈមណ្ឌល CDC អាមេរិក៖ «វ៉ាក់សាំងទាំងអស់ទោះបីចាក់ពេញលេញក៏ដោយមិនអាចការពារមនុស្សបាន១០០% ពីការឆ្លងជំងឺកូវីដ១៩នោះឡើយ» | ចំពោះមុខការកើនឡើងវិញ នៃករណីឆ្លងជំងឺ COVID-19 នៅសហរដ្ឋអាមេរិក ជាពិសេសក្នុងចំណោមអ្នកដែលបានចាក់វ៉ាក់សាំងគ្រប់ដូស មជ្ឈមណ្ឌលគ្រប់គ្រង និងបង្ការជំងឺអាមេរិក (CDC) បានចេញមុខបកស្រាយថា វ៉ាក់សាំង COVID-19 ទាំងអស់សុទ្ធតែមិនមានសមត្ថភាពការពារអ្នកបាន ១០០ភាគរយពីការឆ្លងជំងឺនេះឡើយ ទោះបីចាក់ចំនួន២ដូសក៏ដោយ ប៉ុន្តែពួកវាអាចជួយកុំឲ្យអ្នកជំងឺធ្លាក់ខ្លួនឈឺធ្ងន់ ឬមួយក៏ស្លាប់ដោយសារ COVID-19។ នេះបើតាមការដកស្រង់ការផ្សាយចេញពី បណ្តាញព័ត៌មាននៅសហរដ្ឋអាមេរិក នារសៀលថ្ងៃពុធ ទី២១ ខែកក្កដា ឆ្នាំ២០២១។ បច្ចុប្បន្នមានការកត់សម្គាល់ឃើញថា ចំនួនករណីឆ្លង COVID-19 សឹងតែនៅគ្រប់រដ្ឋទាំងអស់របស់សហរដ្ឋអាមេរិក ហាក់កំពុងតែកើនឡើងវិញ ហើយអ្វីដែលកំពុងធ្វើឲ្យប្រជាជនអាមេរិក មានការព្រួយបារម្ភនោះ គឺករណីឆ្លងសូម្បីក្នុងចំណោម អ្នកដែលបានចាក់វ៉ាក់សាំងរួច។ ទិន្នន័យពី មជ្ឈមណ្ឌល CDC បានបង្ហាញថា មានករណីឆ្លងនិងស្លាប់ដោយសារ COVID-19 លើអ្នកចាក់វ៉ាក់សាំងពេញលេញ ឬគ្រប់ដូសចំនួនជិត ៥,៥០០នាក់ នៅសហរដ្ឋអាមេរិក។ តែទោះជាយ៉ាងណាក៏ដោយ CDC នៅតែអះអាងថា ករណីឆ្លង និងស្លាប់ដោយសារ COVID-19 លើអ្នកបានចាក់វ៉ាក់សាំងគ្រប់ដូស គឺជារឿងកម្រ ជាពិសេសករណីស្លាប់តែម្តង ហើយវាមិនមែនមានន័យថា វ៉ាក់សាំងគ្មានប្រសិទ្ធភាពនោះឡើយ ចំពោះមុខការព្រួយបារម្ភ ពីការឆ្លងរាលដាលនៃវីរុសបម្លែងថ្មី Delta។ សូម្បីតែអង្គការសុខភាពពិភពលោក (WHO) ក៏ធ្លាប់បានពន្យល់ពីរឿងវ៉ាក់សាំង មិនអាចការពារ ១០០ភាគរយ ពីការឆ្លង COVID-19 នេះដែរ។ គួរបញ្ជាក់ថា វ៉ាក់សាំង COVID-19 ដែលប្រើប្រាស់នៅសហរដ្ឋអាមេរិក គឺសុទ្ធតែជាវ៉ាក់សាំងអភិវឌ្ឍឡើង ដោយក្រុមហ៊ុនអាមេរិកខ្លួនឯងផ្ទាល់ រួមមាន Pfizer-BioNTech, Moderna និង Johnson & Johnson៕ | 2021-07-21T22:40:00+07:00 | freshnewsasia.com | https://m.freshnewsasia.com/index.php/en/internationalnews/206060-2021-07-21-08-40-12.html |
52631f1b-1dfc-40a0-b48b-d63a3d7e9e21 | ទូតកម្ពុជានៅម៉ាឡេស៊ី ចុះចែកស្បៀងដល់ប្រជាជន និងពលករខ្មែរ ជួបការលំបាកខ្លាំង ក្នុងអំឡុងពេលនៃការរាតត្បាតជំងឺកូវីដ-១៩ | ភ្នំពេញ ៖ ស្ថានទូតកម្ពុជាប្រចាំប្រទេសម៉ាឡេស៊ី បានសហការជាមួយអង្គការក្នុងស្រុក សប្បុរសជនម៉ាឡេស៊ី និងភ្នាក់ងារស្ម័គ្រចិត្ត បានបន្តចុះចែកស្បៀងអាហារ ដល់ប្រជាជន និងពលករខ្មែរ ដែលកំពុងជួបការលំបាកខ្លាំង នៅក្នុងអំឡុងពេលនៃការរាតត្បាតជំងឺកូវីដ-១៩ ធ្ងន់ធ្ងរនៅតាមបណ្តាររដ្ឋមួយចំនួនជិត ១០០គ្រួសារ។ នេះបើតាមការឲ្យដឹងពីលោកកុយ គួង អ្នកនាំពាក្យក្រសួងបការបរទេសកម្ពុជា។ អ្នកនាំពាក្យក្រសួងការបរទេសកម្ពុជា បានបន្តថា ការបន្តចុះចែកស្បៀងអាហារ ដល់ប្រជាជន និងពលករខ្មែរ ដែលកំពុងជួបការលំបាកខ្លាំងនៅក្នុងអំឡុង ពេលនៃការរាតត្បាតជំងឺកូវីដ-១៩ ធ្ងន់ធ្ងរ នៅតាមបណ្តាររដ្ឋមួយមានដូចជាៈ កាលពីថ្ងៃទី០១ ខែកក្កដា ឆ្នាំ២០២១ បានសហការជាមួយអង្គការ Elshaddai Center នាំយកជំនួយជាស្បៀងអាហារ ជូនប្រជាជនខ្មែរ កំពុងជួបការលំបាក ចំនួន១០គ្រួសារ នៅ Kuala Terrenganu រដ្ឋ Terrenganu។ នៅថ្ងៃទី០៦ ខែកក្កដា ឆ្នាំ២០២១ បានសហការជាមួយអង្គការ Makan4Migrants យកជំនួយជាស្បៀងអាហារជូន ប្រជាជនខ្មែរកំពុងជួបការ លំបាកចំនួន ០៤គ្រួសារ នៅ Rawang រដ្ឋ Selangor។ នៅថ្ងៃទី០៧ ខែកក្កដា ឆ្នាំ២០២១ បានសហការជាមួយអង្គការ Youth With A Mission Malaysia យកជំនួយជាស្បៀងអាហារ ជូនប្រជាជនខ្មែរកំពុងជួបការលំបាក ចំនួន១០គ្រួសារ នៅ Ipoh រដ្ឋPerak។ នៅថ្ងៃទី១៤ ខែកក្កដា ឆ្នាំ២០២១ បានសហការជាមួយក្រុមសប្បុរសជនម៉ាឡេស៊ី យកជំនួយជាស្បៀងអាហារ ជូនប្រជាជនខ្មែរកំពុងជួបការលំបាក ចំនួន៤៤គ្រួសារ នៅ Sungai Tiram និង Kota Tinggi រដ្ឋ Johor។ នៅថ្ងៃទី១៥ ខែកក្កដា ឆ្នាំ២០២១ បានសហការជាមួយក្រុមសប្បុរសជនម៉ាឡេស៊ី យកជំនួយជាស្បៀងអាហារ ជូនប្រជាជនខ្មែរកំពុងជួបការលំបាក ចំនួន១១គ្រួសារ នៅរដ្ឋ Penang។ ហើយថ្ងៃទី២១ ខែកក្កដា ឆ្នាំ២០២១ ស្ថានទូតបាននាំយកជំនួយ ជាស្បៀងអាហារជូនប្រជាជនខ្មែរ កំពុងជួបការលំបាក ចំនួន១០គ្រួសារ នៅ Kampong Pandan ទីក្រុងគូឡាឡាំពួរ។ ប្រភពដដែលបានបញ្ជាក់ថា ស្ថានទូតកម្ពុជាប្រចាំប្រទេសម៉ាឡេស៊ី នឹងបន្តជួយដោះស្រាយ ការលំបាកទាំងនេះ ជាបន្តទៀតរហូត ដល់ស្ថានភាពកូវីដ-១៩ មានការធូរស្រាលឡើងវិញ៕ រក្សាសិទ្ធិដោយៈ ចេស្តារ | 2021-07-21T22:33:06+07:00 | cen.com.kh | https://cen.com.kh/archives/362514.html |
7fcd264e-3400-4cd2-be5b-ae96b341b460 | កូវីដ១៩៖ ខេត្តបន្ទាយមានជ័យ រកឃើញអ្នកឆ្លងថ្មី ៩៧នាក់ និងជាសះស្បើយ ១៥៧នាក់ | រដ្ឋបាលខេត្តបន្ទាយមានជ័យ សូមអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលសូមធ្វើចត្តាឡីស័ក តាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត។ ក្នុងករណីចេញរោគសញ្ញាដូចជា ផ្ដាសាយ ក្អក ហៀរសំបោរ ឈឺបំពង់ក ថប់ដង្ហើម ឬរោគសញ្ញាសង្ស័យផ្សេងៗ សូមទៅពិនិត្យសុខភាពនៅតាមមន្ទីរពេទ្យ ឬមណ្ឌលសុខភាព ដែលស្ថិតនៅជិតកន្លែងដែលស្នាក់នៅ និងរាយការណ៍ជូនអាជ្ញាធរមូលដ្ឋានជាបន្ទាន់ ឬទំនាក់ទំនងតាមទូរស័ព្ទលេខ 012 724 042/012 947 779។ | 2021-07-21T22:02:00+07:00 | dap-news.com | https://dap-news.com/national/2021/07/21/168138/ |
83f9f5c5-1d0c-474c-9b83-10843ab16473 | ទូតគុយបាប្រចាំកម្ពុជា៖ គុយបារកឃើញ វ៉ាក់សាំងការពារ ជំងឺកូវីដ ប៉ុន្តែមានគេលាក់បាំង | ក្នុងឱកាស អញ្ជើញចូលជួបសំដែង ការគួរសម និងពិភាក្សាការងារជាមួយ លោក ខៀវ កាញារីទ្ធ រដ្ឋមន្ត្រី ក្រសួងព័ត៌មាន នាព្រឹកថ្ងៃទី២១ ខែកក្កដា ឆ្នាំ២០២១ លោកស្រី លីយូរកា រ៉ូឌ្រីហ្គេស បារយ៉ូស (Liurka Rodriguez Barrios) បានជម្រាបជូនពីស្ថានភាពមួយ ចំនួនក្នុងប្រទេសគុយបា ដោយមានគេកំពុង តែមូលបង្កាច់ពីសភាពការណ៏ពិត នៅក្នុងប្រទេស គុយបា ជាពិសេស ក្នុងតំណាក់កាល នៃការឆ្លងរីករាលដាល នៃជំងឺកូវីដ-១៩ ប្រទេសគុយបា បានរកឃើញវ៉ាក់សាំង ការពារជំងឺកូវីដ មានចំនួន ៥មុខ ក្នុងនោះមានចំនួន ២មុខ បាននឹង កំពុងចាក់ជូនដល់ ប្រជាជនគុយបាទូទៅ ប៉ុន្តែមានគេលាក់បាំង ហើយបានធ្វើការបំផុស អោយមនុស្សមួយចំនួន ធ្វើបាតុកម្ម ដើម្បីបញ្ចប់ការដឹកនាំ របស់រដ្ឋាគុយបា នាពេលបច្ចុប្បន្ននេះ ដោយយកលេសថា ប្រជាជនស្ថិត ក្នុងភាពស្រេកឃ្លាន ។ ប៉ុន្តែ ក្រុមបាតុករទាំងនោះ បានទៅវាយកម្ទេច ហាងលក់ទំនិញ ជាច្រើនកន្លែង ដោយពិនិត្យឃើញថា អ្នកអត់ឃ្លានទាំង នោះ មិនមែនត្រឹមតែយកម្ហូបអាហារប៉ុណ្ណោះទេ ថែមទាំងបានយករបស់របរដូចជា ទូរទស្សន៏ រួមជាមួយគ្រឿង ប្រណិតផ្សេងៗជាច្រើនទៀត ដែលផ្ទុយពីការដែលគេចោទថា ដោយសារ ប្រជាជន ភាពអត់ឃ្លាន។ លោកស្រី លីយូរកា រ៉ូឌ្រីហ្គេស បារយ៉ូស បានជម្រាបជូនថា មានប្រជាជនគុយបា ជាច្រើនបានងើបឡើង ធ្វើការប្រឆាំងតបត ទៅនិងក្រុមដែលបានធ្វើការមូលបង្កា ច់ដោយ ឥតអៀនខ្មាស់ទាំងនោះ ។ ដូច្នេះហើយលោកស្រី ឯកអគ្គរដ្ឋទូត ចង់អោយប្រជាជនកម្ពុជា និងប្រពន្ធ័ផ្សព្វផ្សាយព័ត៌មាន នៅកម្ពុជា បានយល់ដឹងច្បាស់លាស់ ពីស្ថានភាពពិត នៅក្នុងប្រទសគុយបា ។ លោក រដ្ឋមន្រ្តី ខៀវ កាញារីទ្ធ មានប្រសាសន៏ជម្រាបជូន លោកស្រី ឯកអគ្គរដ្ឋទូត គុយបា ដែរថា ប្រទេសកម្ពុជា ក៏ធ្លាប់បានជួបបញ្ហា ដូចនេះដែរ ពិសេសមានការហ៊ុព័ទ្ធ សេដ្ឋកិច្ច ក្រោយពេលមានការផ្តួលរំលំ របបខ្មែរក្រហម ប៉ុលពត ដែលជាប្រការមួយដ៏លំបាក ក្នុង ការអភិវឌ្ឍប្រទេស។ ប៉ុន្តែនៅពេលដែលមានអ្នក មិនយល់ គេចោទថា ដោយសាររដ្ឋាភិបាល តែការពិត នៅពេលដែលមានការរាំងខ្ទុប មិនអោយប្រទេសមួយ មានទំនាក់ទំនង ជាប្រក្រតីផ្នែកពាណិជ្ជកម្ម និងការផ្លាស់ទំនិញផ្សេងៗ ជាមួយប្រទេសផ្សេងៗទៀតនោះ គឺជាមូលហេតុធំ សម្រាប់ដំណើរការអភិវឌ្ឍប្រទេស។ សម្រាប់ប្រទេសគុយបា គឺធ្លាប់ត្រូវបានគេ ហ៊ុព័ទ្ធសេដ្ឋកិច្ចអស់រយះពេល ៦០ ឆ្នាំ ដែលធ្វើអោយដំណើរការនៃការអភិវឌ្ឍ ប្រទេសជាតិ ជួបការលំបាក។ ឆ្លៀតក្នុងឱកាសនោះ លោក ខៀវ កាញារីទ្ធ បានបញ្ជាក់ថា ប្រទេសកម្ពុជា បានសំដែងការអរគុណ ចំពោះប្រទេសគុយបា ដែលនៅក្នុងដំណាក់កាល ប្រទេសកម្ពុជា បានរំដោះរួចផុត ពីរបបខ្មែរក្រហម ក្នុងគ្រាដ៏លំបាក តែប្រទេសគុយបា ផ្តល់ជំនួយមកដល់ប្រទេស កម្ពុជា ជាពិសេសបានបញ្ជូនក្រុមគ្រូពេទ្យ គុយបា ដែលមានភាពល្បីល្បាញនៅទូទាំងទ្វីប អាមេរិកឡាទីន មកជួយពិនិត្យព្យាបាលជូនប្រជាជនកម្ពុជា អស់រយៈពេលជាច្រើនឆ្នាំ ដែល ជាផ្នែកមួយដ៏សំខាន់ ក្នុងការស្ថារសុខមាលភាព របស់ប្រជាជនកម្ពុជាឡើងវិញ កាលនៅក្នុង ដំណាក់លំបាក ខ្វះខាតនោះ។ លោករដ្ឋមន្រ្តី បានស្នើដល់លោកស្រី ឯកអគ្គរដ្ឋទូត គុយបា នៅពេលឯកសារផ្សេងៗ ដែលអាចបញ្ជូនមកក្រសួងព័ត៌មានកម្ពុជា នឹងជួយផ្សព្វផ្សាយ បន្តនូវរាល់កិច្ចការងារទាំងនេះជូន ដល់សាធារណជន បានដឹងពីប្រទេសគុយបា កាន់តែច្បាស់បន្ថែមទៀត៕ | 2021-07-21T22:01:00+07:00 | dap-news.com | https://dap-news.com/national/2021/07/21/168134/ |
4dbf563b-c3f7-4599-95ac-273376ba226c | កូវីដ១៩៖ ខេត្តកំពង់ចាម រកឃើញអ្នកឆ្លងថ្មី ៤៨នាក់ និងជាសះស្បើយ១៣៧នាក់ | No Content | 2021-07-21T21:09:00+07:00 | dap-news.com | https://dap-news.com/national/2021/07/21/168098/ |
1ffe486a-7f4c-4575-bc50-d75c24ce250a | កូវីដ១៩៖ ខេត្តត្បូងឃ្មុំ រកឃើញអ្នកឆ្លងថ្មី៤៩នាក់ និងជាសះស្បើយ៣២នាក់ | រដ្ឋបាលខេត្តត្បូងឃ្មុំ សូមអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលសូមធ្វើចត្តាឡីស័ក តាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត។ ក្នុងករណីចេញរោគសញ្ញាដូចជា ផ្ដាសាយ ក្អក ហៀរសំបោរ ឈឺបំពង់ក ថប់ដង្ហើម ឬរោគសញ្ញាសង្ស័យផ្សេងៗ សូមទៅពិនិត្យសុខភាពនៅតាមមន្ទីរពេទ្យ ឬមណ្ឌលសុខភាព ដែលស្ថិតនៅជិតកន្លែងដែលស្នាក់នៅ និងរាយការណ៍ជូនអាជ្ញាធរមូលដ្ឋានជាបន្ទាន់ ឬទំនាក់ទំនងតាមទូរស័ព្ទលេខ 012 983 639 / 097 647 7737 / 012 968 432 / 097 979 9898៕ | 2021-07-21T20:59:00+07:00 | dap-news.com | https://dap-news.com/national/2021/07/21/168086/ |
b1a497c2-8463-429f-bc15-3474cd7908a7 | ខេត្តកំពង់ចាម រកឃើញ និងបង្ហាញអត្តសញ្ញាណអ្នកកើតជំងឺកូវីដ១៩ ចំនួន ៤៨នាក់ ជាសះស្បើយ ១៣៧នាក់ និងស្លាប់ ១នាក់ | រដ្ឋបាលខេត្តកំពង់ចាម នៅថ្ងៃទី២១ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មានបញ្ជាក់អំពីការរកឃើញ និងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន ៤៨ នាក់បន្ថែមទៀត ជាសះស្បើយ ១៣៧នាក់ និងស្លាប់ ១នាក់ មកពីស្រុកជើងព្រៃ។ ចំណែកអ្នកដែលទើបរកឃើញឆ្លងជំងឺកូវីដ១៩ ទាំង៤៨នាក់ ក្នុងនោះ ក្រុងកំពង់ចាម ៥នាក់, ស្រុកកោះសូទិន ១០នាក់, ស្រុកចំការលើ ០៣នាក់, ស្រុកស្ទឹងត្រង់ ០៤នាក់, ស្រុកបាធាយ ០៣នាក់, ស្រុកជើងព្រៃ ០៣នាក់,ស្រុកកងមាស ០៤នាក់, ស្រុកព្រៃឈរ ០១នាក់ ស្រុកស្រីសន្ធរ ០១នាក់ និងមកពីខេត្តកំពង់ឆ្នាំង ០១នាក់ និងខេត្តត្បូងឃ្មុំ ១៣នាក់។ ជាមួយគ្នានេះ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ «៣ការពារ និង៣កុំ» និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕ | 2021-07-21T19:34:00+07:00 | freshnewsasia.com | https://m.freshnewsasia.com/index.php/en/localnews/206036-2021-07-21-05-34-13.html |
d5283c41-1f2b-4eeb-9e9d-f6a1d3690524 | អភិបាលខេត្តពោធិ៍សាត់ ដឹកនាំកិច្ចប្រជុំពង្រឹងការងារទប់ស្កាត់ ការឆ្លងរីករាលដាលជំងឺកូវីដ១៩ នៅក្នុងខេត្ត | លោក ម៉ៅ ធនិន អភិបាលនៃគណៈអភិបាលខេត្តពោធិ៍សាត់ និងជាប្រធានគណៈកម្មការខេត្ត ប្រយុទ្ធប្រឆាំងជំងឺកូវីដ១៩ នារសៀលថ្ងៃទី២០ ខែកក្កដា ឆ្នាំ២០២១ បានដឹកនាំកិច្ចប្រជុំពង្រឹងការងារទប់ស្កាត់ ការឆ្លងរីករាលដាលជំងឺកូវីដ១៩ (Covid-19) នៅក្នុងខេត្តពោធិ៍សាត់។ កិច្ចប្រជុំនេះ ត្រូវបានធ្វើឡើងនៅវេទិកាដោះស្រាយសេចក្តី ជូនប្រជាពលរដ្ឋក្នុងសាលាខេត្ត ដោយបានការចូលរួមពីលោក លោកស្រី អភិបាលរងនៃគណៈអភិបាលខេត្ត លោកនាយក នាយករងរដ្ឋបាលសាលាខេត្ត ប្រធាន អនុប្រធានមន្ទីរពាក់ព័ន្ធ អភិបាលនៃគណៈអភិបាលក្រុងស្រុក និងប្រធានការិយាល័យស្រុកប្រតិបត្តិមួយចំនួនទៀត។ បន្ទាប់ពីលោកប្រធានការិយាល័យស្រុកប្រតិបត្តិតាមបណ្តាស្រុក, អភិបាលនៃគណៈអភិបាលក្រុងស្រុក, ប្រធានមន្ទីរសុខាភិបាលខេត្ត និងលោកប្រធានលេខាធិការដ្ឋាន បានរាយការណ៍ពីសកម្មភាពសម្រេចបាន និងបញ្ហាប្រឈម ក្នុងពេលប្រតិបត្តិការណ៍ ទប់ស្កាត់ការឆ្លងរីករាលដាលជំងឺកូវីដ១៩ ក្នុងមូលដ្ឋាន និងដែនសមត្ថកិច្ចរបស់ខ្លួននោះរួចមក, លោក ម៉ៅ ធនិន បានណែនាំឱ្យអាជ្ញាធរក្រុងស្រុក ត្រូវបង្កើតលេខាធិការដ្ឋាន ដើម្បីធ្វើការត្រួតពិនិត្យ និងក្តាប់សភាពការរួម ព្រមទាំងត្រួតពិនិត្យអ្នកចំណូលថ្មី បន្តពង្រឹងការគ្រប់គ្រង ការធ្វើចត្តាឡីស័កតាមខ្នងផ្ទះ ដោយមានការចូលរួមពីមេភូមិ អនុភូមិ និងយុវជន ព្រោះថាកត្តាមូលដ្ឋាន គឺជាកត្តាកំណត់ភាពជោគជ័យទៅថ្ងៃខាងមុខ។ ជាមួយគ្នានោះ ឯកឧត្តមបានជម្រុញឱ្យអាជ្ញាធរក្រុងស្រុក ចុះប្រជុំ និងដាក់ផែនការ តាមបណ្តាភូមិ និងកសាងកម្លាំងគ្រូបង្គោល ដើម្បីអាចមានលទ្ធភាពធ្វើតេស្តរហ័សបាន ក្នុងករណីសង្ស័យ មានផ្ទុកជំងឺកូវីដ១៩។ លោកក៏បានពង្រឹងបន្ថែម ដល់ការគ្រប់គ្រង និងព្យាបាលអ្នកជំងឺកូវីដ១៩ បូករួមទាំងការប្រើប្រាស់ថ្នាំ ការទទួលទានអាហារ ការហាត់ប្រាណ និងការសម្រាក ឱ្យមានលក្ខណៈជារួម និងច្បាស់លាស់ ដោយកំណត់តាមអាយុ និងប្រភេទនៃជំងឺ។ ឯកឧត្តមក៏បានបញ្ជាទិញរថយន្តដឹកសព១គ្រឿង ដើម្បីជូនដំណើរជនរងគ្រោះ ដែលស្លាប់ដោយជំងឺកូវីដ១៩ ទៅឈាបនដ្ឋានដែលបានរៀបចំរួច ហើយកិច្ចការទាំងអស់នេះ គឺជាកាតព្វកិច្ចរបស់លោកប្រធានមន្ទីរធម្មការ និងសាសនាខេត្ត ដែលត្រូវរៀបចំជូនដំណើរសព ឱ្យសាកសមជាប្រជាពលរដ្ឋក្នុងខេត្ត។ ក្នុងនាមថ្នាក់ដឹកនាំខេត្ត និងក្នុងនាមជាប្រធានគណៈកម្មការខេត្ត ប្រយុទ្ធប្រឆាំងជំងឺកូវីដ១៩, លោក ម៉ៅ ធនិន នឹងប្រើប្រាស់កម្លាំងសរុប មធ្យោបាយសរុប ដើម្បីកាត់ផ្តាច់ការចម្លងឱ្យបានឆាប់រហ័ស និងសូមអំពាវនាវយ៉ាងទទូច សូមឱ្យបងប្អូនប្រជាពលរដ្ឋទូទាំងខេត្ត ត្រូវបន្តការប្រុងប្រយ័ត្នខ្ពស់ និងការពារខ្លួនពីជំងឺដ៏កាចសាហាវនេះ ដោយអនុវត្តនូវវិធានការ «៣កុំ និង៣ការពារ» របស់រាជរដ្ឋាភិបាលកម្ពុជា ក៏ដូចជាវិធានការនានា របស់ក្រសួងសុខាភិបាល។ សូមជម្រាបជូនថា គិតមកដល់ពេលនេះ ខេត្តពោធិ៍សាត់ បានចាប់ដំណើរការចាក់វ៉ាក់សាំង (Sinopharm និងSinovac) របស់ប្រទេសចិន ចំនួន៣វគ្គរួចមកហើយ ដែលវគ្គទី១ ចំនួន២៤,៨០០ដូស ស្មើនឹង១២,៤០០នាក់, វគ្គទី២ ចំនួន៦ម៉ឺនដូស ស្មើនឹង ៣ម៉ឺននាក់ និងវគ្គទី៣នេះ ចំនួន១២ម៉ឺនដូស ស្មើនឹង៦ម៉ឺននាក់ ជូនប្រជាពលរដ្ឋតាមបណ្តាគោលដៅប្រឈមខ្លាំង តាមបណ្តាស្រុកក្រុងទាំង៧ ក្នុងខេត្តពោធិ៍សាត់៕ | 2021-07-21T19:32:00+07:00 | freshnewsasia.com | https://m.freshnewsasia.com/index.php/en/localnews/206035-2021-07-21-05-32-47.html |
b7b2b0ce-c025-4122-bb1d-49c899a34896 | BREAKING: ថៃរកឃើញអ្នកឆ្លងកូវីដ-១៩ «១៣,០០២នាក់ក្នុង១ថ្ងៃ» ជាតួលេខខ្ពស់បំផុតមិនធ្លាប់មាន ខណៈអ្នកជំងឺ ១០៨នាក់ទៀតស្លាប់ (Video inside) | ក្រសួងសុខាភិបាលថៃនៅថ្ងៃពុធ ទី២១ ខែកក្កដា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១៣,០០២ករណីបន្ថែម ដែលជាចំនួនករណីឆ្លងប្រចាំថ្ងៃខ្ពស់បំផុត មិនធ្លាប់មានពីមុនមក ខណៈអ្នកជំងឺចំនួន ១០៨នាក់ទៀតក៏ត្រូវបានរាយការណ៍ថា ស្លាប់ផងដែរក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយ ដោយសារព័ត៌មានថៃ The Nation។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះ មាន ១១,៩៥៣ករណី ត្រូវបានរកឃើញនៅលើប្រជាជនថៃទូទៅ ខណៈ ១,០៤៩ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ រហូតមកទល់ពេលនេះ ថៃបានកត់ត្រានូវករណីឆ្លងសរុប នៅទូទាំងប្រទេសចំនួន ៤៣៩,៤៧៧ករណី ក្នុងនោះមានអ្នកស្លាប់ ៣,៦១០នាក់ និងអ្នកជាសះស្បើយ ៣០៤,៤៥៦នាក់។ គួរបញ្ជាក់ថា កាលពីថ្ងៃចន្ទដើមសប្តាហ៍នេះ ប្រទេសថៃក៏បានប្រកាសពីការបញ្ជាទិញ វ៉ាក់សាំងបង្ការ COVID-19 Pfizer ពីសហរដ្ឋអាមេរិកចំនួន ២០លានដូសផងដែរ ស្ថិតក្នុងគោលដៅទប់ទល់ការឆ្លងរាតត្បាត COVID-19 ជាពិសេសគឺវីរុសបម្លែងថ្មី Delta ដែលមានសមត្ថភាពចម្លងរហ័ស និងងាយបង្កឲ្យអ្នកជំងឺឈឺធ្ងន់ រហូតដល់បាត់បង់ជីវិត។ គិតត្រឹមចុងសប្តាហ៍មុន ថៃសម្រេចបានការចាក់វ៉ាក់សាំង ១៤.៣លានដូស ក្នុងនោះប្រជាជន ៣.៤៥លាននាក់ (៥% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-07-21T19:23:00+07:00 | freshnewsasia.com | https://m.freshnewsasia.com/index.php/en/internationalnews/206032-2021-07-21-05-23-49.html |
830d5e79-2587-4b82-9e32-82043e6bdb77 | កូវីដ១៩ ៖ ឆ្លងថ្មី៨១២នាក់ ជា៧៤០នាក់ និងស្លាប់១៩នាក់ | ក្នុងនោះ ករណីឆ្លងសហគមន៍ចំនួន៥៣៣នាក់ និងអ្នកដំណើរពីបរទេសចំនួន២៧៩នាក់។ សូមបញ្ជាក់ថា គិតត្រឹមព្រឹក ថ្ងៃទី២១ ខែកក្កដា ឆ្នាំ២០២១ អនកឆ្លងសរុបចំនួន៦៩៦០៨នាក់ អ្នកជាសះស្បើយចំនួន៦១៧៧៩នាក់ និងអ្នកស្លាប់ចំនួន១១៦៨នាក់៕ | 2021-07-21T19:13:00+07:00 | dap-news.com | https://dap-news.com/national/2021/07/21/168053/ |
62f6db87-5675-4d84-8642-8a6bd69a4850 | TOP NEWS: ក្រសួងសុខាភិបាល ប្រកាសពីការស្លាប់របស់អ្នកជំងឺ ១៩នាក់បន្ថែមទៀត ដោយសារជំងឺកូវីដ១៩ (Video inside) | ក្រសួងសុខាភិបាល នៅព្រឹកថ្ងៃទី២១ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការស្លាប់របស់មនុស្ស ១៩នាក់បន្ថែមទៀត ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ សូមជម្រាបថា គិតត្រឹមព្រឹកថ្ងៃទី២១ ខែកក្កដា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៦៩,៦០៨នាក់ ក្នុងនោះអ្នកជាសះស្បើយសរុបចំនួន ៦១,៧៧៩នាក់ និងស្លាប់សរុបចំនួន ១១៦៨នាក់៕ | 2021-07-21T19:09:00+07:00 | freshnewsasia.com | https://m.freshnewsasia.com/index.php/en/localnews/206031-2021-07-21-05-09-39.html |
74e6d216-72d9-43dd-b8de-4bb95594c44c | ក្រូចឆ្មារ ល្អខ្លាំងជួយឲ្យអ្នកធាត់ៗស្រកគីឡូបាន | ឱ្យតែនិយាយដល់រឿងសម្រកគីឡូ គ្នាយើង ពិសេសស្រីៗ តែងខ្វាយខ្វល់ច្រើន ខ្លះសាកល្បងគ្រប់វិធី មានទាំងហាត់ប្រាណ តមអាហារ អាចត្រឹមរក្សាទម្ងន់ថេរប៉ុណ្ណោះ បើប្រហែសបន្តិច ឡើងលឿនលើសដើម។ មានធ្លាប់ឮអត់ ផ្លែឈើ ឬភេសជ្ជៈចម្រាញ់ពីផ្លែឈើ គឺអាចជួយសម្រកទម្ងន់បានឆាប់រហ័ស ជាក់ស្តែងក្រូចឆ្មារតែម្តង មានប្រសិទ្ធភាពជួយសម្រកទម្ងន់បានលឿន។ ការប្រើផ្លែឈើ ពិសេសក្រូចឆ្មារ គឺអាចជួយសម្រកទម្ងន់បានល្អ ដោយគ្រាន់តែប្រើជាភេសជ្ជៈ ដូចជា ទឹកក្រូចឆ្មារក្តៅឧណ្ហៗ ទឹកឃ្មុំក្រូចឆ្មារ ប្រើក្រូចឆ្មារធ្វើជាគ្រឿងផ្សំរសជាតិក្នុងអាហារសម្រាប់ញ៉ាំបន្លែ ប្រើទឹកត្រាំយកជាតិក្រូចឆ្មារ ក៏ដូចជាវិធីផ្សេងៗជាច្រើនទៀត។ អ្នកឯកទេសផ្នែកចំណីអាហារនៃអង្គការរបបអាហារ និងអាហារូបត្ថម្ភអាមេរិក (Academy of Nutrition and Dietetics) លោកស្រី Alissa Rumsey ធ្លាប់លើកឡើងថា ក្រូចឆ្មារអាចជំរុញទឹកចិត្តឲ្យយើងសម្រកទម្ងន់ ព្រោះវាជួយឲ្យយើងមានសុខភាពល្អ បើធៀបនឹងប្រភេទផ្សេងទៀត។ គ្មានអ្វីគួរឲ្យសង្ស័យឡើយ ផឹកទឹកក្រូចឆ្មារ គឺប្រសើរជាង ផឹកកាហ្វេ តែ និងភេសជ្ជៈដទៃទៀត ព្រោះតាមរយៈការផឹកភេសជ្ជៈដើម្បីសុខភាព គឺកាន់តែល្អប្រសើរ ទាំងរាងកាយ និងអារម្មណ៍ ធ្វើឲ្យយើងអាចឈប់ផឹកជាតិកាហ្វេអ៊ីន ជួយរាងកាយអាចបំបាត់ចោលជាតិពុលជាច្រើនទៀតផង។ មួយវិញទៀត ក្រូចឆ្មារជួយធ្វើឲ្យប្រព័ន្ធមេតាបូលីសកាន់តែប្រសើរ ជួយរាងកាយឲ្យដុតកម្ទេចកាឡូរីកាន់តែច្រើន ស្តុកទុកជាតិខ្លាញ់កាន់តែតិច ជំនួសមកវិញ ជួយដល់ដំណើរការសម្រកទម្ងន់កាន់តែល្អ។ ហេតុនេះ បើយើងចង់កាត់បន្ថយការផឹកកាហ្វេ តែមិនចង់ផឹកទឹកធម្មតា គួរបន្ថែមក្រូចឆ្មារប៉ុន្មានចំណិតទៅអាចជួយបង្កើនរសជាតិ និងល្អចំពោះសុខភាព។ ក្រូចឆ្មារ មានប្រសិទ្ធភាពខ្ពស់ ដើរតួជាថ្នាំធម្មជាតិសម្រាប់បញ្ចុះទឹកនោម បង្ការអាការៈហើមពោះ និងលាងជម្រះប្រព័ន្ធរំលាយអាហារ។ នៅពេលរាងកាយប្រមូលផ្តុំទឹកកាន់តែច្រើន ទម្ងន់របស់យើងក៏កាន់តែធ្ងន់ដូចគ្នា។ ទឹកក្រូចឆ្មារ ក៏អាចដោះស្រាយបញ្ហាទល់លាមក ព្រោះមានផ្ទុកអាស៊ីដច្រើន អាចភ្ញោចក្រពះឲ្យផលិតជាតិអន្ធិលកាន់តែច្រើន ដើម្បីការបន្ថយជាតិអាស៊ីដក្រពះ ស្ថិតក្នុងកម្រិតទាប ជួយឲ្យកាកសំណល់ក្នុងប្រព័ន្ធរំលាយអាហារ ងាយចេញក្រៅរាងកាយ។ យ៉ាងណា មុនប្រើទឹកក្រូចឆ្មារដើម្បីសម្រកទម្ងន់ គួរពិភាក្សាជាមួយពេទ្យ ព្រោះក្រូចឆ្មារមានជាតិអាស៊ីដអាស៊ីទិក។ នៅពេលក្នុងក្រពះមានអាស៊ីដច្រើនលើសកម្រិត អាចបង្កឲ្យមានបញ្ហាច្រាលអាស៊ីដក្រពះ ធ្វើឲ្យឆ្អល់ចុងដង្ហើម។ អ្នកស្រាវជ្រាវជឿថា ក្រូចឆ្មារ ជួយសម្រកទម្ងន់តាមរយៈការកាត់បន្ថយភាពឃ្លាន ដូចទៅនឹងកាហ្វេ តែ ឬទឹកដោះគោះ សុទ្ធតែអាចកាត់បន្ថយភាពឃ្លានយើងបាន។ យ៉ាងណា ក្រូចឆ្មារ ត្រូវគេណែនាំជាជម្រើសមួយដ៏ល្អ ព្រោះមានកាឡូរីទាប មិនធ្វើឲ្យឡើងទម្ងន់។ ដោយឡែក វេជ្ជបណ្ឌិត Anna Z. Feldman ជំនាញក្រពេញបញ្ចេញក្នុង នៅមជ្ឈមណ្ឌលទឹកនោមផ្អែម Joslin នៅអាមេរិក អះអាងថា ក្រូចឆ្មារ និងបញ្ហាមិនឃ្លានអាហារ គ្មានទំនាក់ទំនងគ្នានោះទេ។ យ៉ាងណា ទោះគ្មានទំនាក់ទំនងដោយផ្ទាល់ តែសារធាតុក្នុងក្រូចឆ្មារ គឺល្អសម្រាប់សុខភាព ព្រោះមានសារធាតុប្រឆាំងអុកស៊ីតកម្ម និងវីតាមីន C ជួយពង្រឹងបង្កើនជាតិខូឡាជែន និងប្រព័ន្ធភាពស៊ាំរាងកាយ។ អនុបណ្ឌិត Lauren Harris-Pincus អ្នកឯកទេសផ្នែកអាហារូបត្ថម្ភ និងជាស្ថាបនិកគេហទំព័រ Nutrition Starring You លើកឡើងថា ទឹកក្រូចឆ្មារ អាចបង្កើនការធ្វើមេតាបូលីសក្នុងរាងកាយ។ យ៉ាងណា សូមកុំគិតថាក្រូចឆ្មារ ជាអ្នកធ្វើមេតាបូលីសក្នុងរាងកាយអី ព្រោះមេតាបូលីសកើនឡើង ដោយសារជាតិទឹក មេតាបូលីសធ្វើការកាន់តែមានប្រសិទ្ធភាព ពេលរាងកាយមានជាតិទឹកគ្រប់គ្រាន់។ លោកថា មិនថាលទ្ធផលចេញមកពីណានោះទេ យើងគួរចាប់ផ្តើមផឹកទឹកក្រូចឆ្មារ ចាប់ពីថ្ងៃនេះ ព្រោះទម្លាប់បែបនេះ ផ្តល់សុខភាពល្អដល់រាងកាយ ទោះទឹកក្រួចឆ្មារអាចជួយសម្រកទម្ងន់ ឬមិនអាច ក៏ដោយ។ យ៉ាងណា សម្រាប់ផែនការសម្រកទម្ងន់របស់យើង កុំរំពឹងខ្ពស់ពីទឹកក្រូចឆ្មារខ្ពស់ពេក ព្រោះមិនទាន់មានភស្តុតាងវេជ្ជសាស្ត្របង្ហាញថា ក្រូចឆ្មារមានប្រសិទ្ធភាពសម្រកទម្ងន់នៅឡើយទេ៕ ចុចអាន៖ ចុចអាន៖ | 2021-07-21T19:01:00+07:00 | kampucheathmey.com | https://www.kampucheathmey.com/health/164864 |
eb2d1b99-40d4-4831-9e63-8bc877123a76 | មួយគ្រួសារ៥នាក់ មានទុក្ខត្រួតលើទុក្ខ ដោយសារ ត្រូវបណ្តេញចេញពីផ្ទះ ដែលធ្លាប់រស់នៅ ៣៦ឆ្នាំ ក្នុងបរិបទ ជម្ងឺកូវីដ១៩ (Video) | ស្ត្រីម្នាក់ជាកូនបំណុល ក្នុងសំណុំរឿង អនុវត្តលេខ៦០ ចុះថ្ងៃទី៦ ខែកក្កដា ឆ្នាំ២០១៦ របស់អាជ្ញាសាលាដំបូង ខេត្តសៀមរាប ដែលមានលោក យិត ខាវ សមាជិកក្រុមប្រឹក្សា ខេត្តសៀមរាប ជាម្ចាស់បំណុលបានសំណូមពរ ថ្នាក់ដឹកនាំ គ្រប់លំដាប់ថ្នាក់ មេត្តាជួយធ្វើកិច្ចអន្តរាគមន៍ ផ្អាកការអនុវត្តនិង បន្តដោះស្រាយ គោលនយោបាយ មនុស្សធម៌ ក្រោយពេលអាជ្ញាសាលា បានកំណត់ពេលវេលា១៤ថ្ងៃ ដើម្បីអោយរុះរើលំនៅដ្ឋាន ដែលនាងបានរស់នៅ រយៈពេល ៣៦ឆ្នាំចេញ ក្នុងគ្រា ដែលនាង មិនមានលំនៅដ្ឋាន ណាផ្សេងពីនេះ ដើម្បីស្នាក់នៅទេ ពិសេសក្នុងបរិបទ ជម្ងឺកូវីដ១៩ កំពុងរីករាលដាល ក្នុងខេត្តសៀមរាប ។ដូច្នេះតើឲ្យនាង និងក្រុមគ្រួសារ ៤នាក់ទៀត ទៅរស់នៅទីណា? ។ ស្ត្រីរូបនេះឈ្មោះ សាម ចាន់ ហៅ ចៅ យុគចាន់ អាយុ៤១ឆ្នាំ មានទីលំនៅភូមិសំរោងខាងជើង ឃុំសំរោង ស្រុកសូទ្រនិគម ខេត្តសៀមរាបបានអះអាងថា នាងមិនប្រឆាំង នឹងការសម្រេចរបស់តុលាការទេប៉ុន្តែដោយសារ នាងរស់នៅលើ ផ្ទះទំនាស់នេះ រយៈពេល ៣៦ឆ្នាំ បង្កើតជាគ្រួសារមួយ មានសមាជិកចំនួន៥នាក់ ទើបនាងស្នើ សុំឱ្យមានការដោះស្រាយ គោលនយោបាយមនុស្សធម៌ ស្របតាមគោលការណ៍ ឈ្នះ-ឈ្នះ របស់សម្តេចតេជោ ហ៊ុន សែន និងស្រប តាមចំណាររបស់ ឯកឧត្តម អង្គ វង្សវឌ្ឍនា អតីតរដ្ឋមន្ត្រីក្រសួងយុត្តធម៌ នាពេលកន្លងមក។ ស្ត្រីរូបនេះ បានរំលឹកថា កាលពីអាយុ៦ឆ្នាំ នាងត្រូវបានលោកតា ចៅ យ៉ាំ និង ប្រពន្ឋឈ្មោះ យិត ឡាង សុំយកមកចិញ្ចឹម និងរស់នៅជាមួយ ក្នុងនាមជាកូនចៅ លើផ្ទះទំនាស់ ស្ថិតនៅភូមិសំរោងខាងជើង ឃុំសំរោង ស្រុកសូទ្រនិគម ខេត្តសៀមរាប តាំងពីឆ្នាំ១៩៨៦ ក្នុងអំឡុងពេល ដែលទាហានខ្មែរក្រហម ឧស្សាហ៍ចេញចូល អុកឡុក ក្នុងភូមិមកម៉្លេះ ដោយមានចាស់ទុំ និងអាជ្ញាធរមូលដ្ឋាន ធ្វើជាសាក្សី។ លុះមកដល់ ឆ្នាំ១៩៩៨ លោកតា ចៅ យ៉ាំ និងប្រពន្ឋឈ្មោះយិត ឡាង បានរៀបការនាងជាមួយ នឹងប្តី ឈ្មោះសុច ច្រឹង និងមានកូនបីនាក់ រស់នៅលើដីផ្ទះទំនាស់នេះ រហូតមកដល់ សព្វថ្ងៃ ដោយបានចុះស្ថិតិក្នុងសៀវភៅស្នាក់នៅត្រឹមត្រូវ ពិសេសយាយតា ពុំទាន់បាន ចែកទ្រព្យសម្បត្តិ ឬដីធ្លីផ្ទះសំបែង ឱ្យនោះទេ។ ចំណែកលោកយិត ខាវ ជាម្ចាស់ បំណុល និងកូនៗរបស់លោកតា ចៅ យ៉ាំ មិនដែលបានមករស់នៅ លើដីនិងផ្ទះ ទំនាស់នេះទេ គឺគ្រាន់តែមកលេងម្តងម្កាល ពេលបុណ្យទានប៉ុណ្ណោះ ។ ដោយឡែក ពួកគេទាំងអស់នេះ សុទ្ឋសឹងមានផ្ទះសំបែងរស់នៅរៀងៗខ្លួន គឺខ្លះនៅរាជធានីភ្នំពេញ ខ្លះនៅខេត្តសៀមរាប និងខ្លះទៀតនៅសហរដ្ឋអាមេរិក។ បន្ទាប់មក នៅឆ្នាំ២០០៦ លោកតា ចៅ យ៉ាំ ស្លាប់នៅខេត្តសៀមរាប និង នៅឆ្នាំ២០១២ លោកយាយ យិត ឡាង បានស្លាប់ នៅសហរដ្ឋអាម៉េរិក ។ ស្ត្រីរូបនេះ បានអះអាងទៀតថា ប៉ុន្តែនៅថ្ងៃទី១៨ ខែកក្កដា ឆ្នាំ២០១៤ ឈ្មោះយិត ខាវ និងប្រពន្ឋឈ្មោះ សោ ប៊ុនណារី បានដាក់ពាក្យ បណ្តឹងទៅសាលា ដំបូងខេត្ត សៀមរាប ប្តឹងសុំកាន់កាប់និងគ្រប់គ្រងលើដីនិងផ្ទះទំនាស់នេះ ដោយយោងលើ លិខិតគ្រប់ គ្រងដីនិងផ្ទះ ដែលចុះហត្ថលេខា ដោយលោកមេឃុំ សំរោង តាំងពីសាលាដំបូង រហូតដល់ តុលាការកំពូល។ ចុងក្រោយតុលាការកំពូល បានសម្រេចប្រគល់ដី និងផ្ទះ ទំនាស់នេះ ទៅអោយឈ្មោះយិត ខាវ និងប្រពន្ឋឈ្មោះសោ ប៊ុនណារី ជាអ្នកកាន់កាប់ និងគ្រប់គ្រង តាមអំណាច សាលដីកាលេខ ១០៦”ជ” ចុះថ្ងៃទី២៥ ខែមីនា ឆ្នាំ២០១៦ ។ ចំពោះការសម្រេចខាងលើនេះ នាងមិនជំទាស់នោះទេ ប៉ុន្តែដោយសារនាងខ្ញុំ រស់នៅលើដីនិងផ្ទះទំនាស់នេះ និងបានបម្រើលោកតាចៅ យ៉ាំ និង លោកយាយ យិត ឡាង តាំងពីអាយុ៦ឆ្នាំ រហូតមកដល់តាយាយស្លាប់ ពុំមានដីឬផ្ទះ សម្រាប់រស់នៅ ក្រៅពីដី និងផ្ទះទំនាស់ខាងលើនេះទេ ទើបនាងខ្ញុំ បានស្នើសុំ ការដោះស្រាយ តាម គោលការណ៍មនុស្សធម៌ ជាច្រើនលើក ច្រើនសារ តាមរយៈឯកឧត្តម អង្គ វង្សវឌ្ឍនា អតីតរដ្ឋមន្ត្រីក្រសួងយុត្តិធម៌ តែលោក យិត ខាវ មិនព្រមដោះស្រាយសោះ ទើបនាងស្នើសុំ ថ្នាក់ដឹកនាំ គ្រប់លំដាប់ថ្នាក់មេត្តាជួយធ្វើកិច្ចអន្តរាគមន៍ផ្អាក ការអនុវត្ត ដើម្បីបន្តដោះស្រាយ គោលនយោបាយមនុស្សធម៌ តាមចំណាររបស់ឯកឧត្តម អង្គ វង្ស វឌ្ឍនា អតីតរដ្ឋមន្ត្រី ក្រសួងយុត្តធម៌៕ | 2021-07-21T17:53:00+07:00 | dap-news.com | https://dap-news.com/national/2021/07/21/168010/ |
e3d4924e-da0b-4280-972d-2c2e1c8dbb6c | មូលនិធិក្រៅប្រទេសឧបត្ថម្ភជិត៥០ម៉ឺនដុល្លារ ដើម្បីចូលរួមជួយកម្ពុជា ប្រយុទ្ធប្រឆាំងជំងឺកូវីដ-១៩ | មូលនិធិមួយនៅក្រៅប្រទេស កំពុងឧបត្ថម្ភឧបករណ៍វេជ្ជសាស្រ្តឯកទេស និងមូលនិធិគិតជាទឹកប្រាក់សរុបជិត ៥០ម៉ឺនដុល្លារ ដើម្បីគាំទ្រដល់ការផ្គត់ផ្គង់ជំនួយសង្គ្រោះបន្ទាន់ ដើម្បីជួយកម្ពុជាក្នុងការប្រយុទ្ធប្រឆាំងជំងឺកូវីដ-១៩។ ការឧបត្ថម្ភនេះ ជាការឧបត្ថម្ភធំបំផុតមួយ ដែលធ្វើឡើងដោយមូលនិធិឯកជននៅក្រៅប្រទេស ត្រូវបានធ្វើឡើងក្នុងនាមជាមូលនិធិពុទ្ធសាសនាខ្មែរ (A Khmer Buddhist Foundation) មានមូលដ្ឋាននៅសហរដ្ឋអាមេរិក ដោយមានការសម្របសម្រួលពីអង្គការ Digital Divide Data ដែលជាអង្គការសង្គមមួយមានមូលដ្ឋានក្នុងប្រទេសកម្ពុជា។ អ្នកស្រី Lyna Lam ដែលស្ថាបនិកមូលនិធិពុទ្ធសាសនាខ្មែរ គឺជាជនភៀសខ្លួនកម្ពុជា ដែលបច្ចុប្បន្នរស់នៅក្នុងទីក្រុងសានហ្រ្វានស៊ីស្កូ។ អ្នកស្រី Lyna បានរៀបការជាមួយលោក Chris Larsen ស្ថាបនិកក្រុមហ៊ុន Ripple ដែលជាក្រុមហ៊ុនរូបិយប័ណ្ណឌីជីថល (cryptocurrency)។ អ្នកស្រី Lyna Lam ស្ថាបនិក និងជានាយកប្រតិបត្តិរបស់មូលនិធិពុទ្ធសាសនាខ្មែរ បានថ្លែងថា ។ អ្នកស្រីបន្ថែមថា ។ យោងតាមលោក Jeremy Hockenstein ប្រធានអង្គការ Digital Divide Data បានឱ្យដឹងថា ទឹកប្រាក់ចំនួន ២៥ម៉ឺនដុល្លារត្រូវបានចំណាយលើឧបករណ៍វេជ្ជសាស្រ្តឯកទេសនានាដូចជា ឧបករណ៍ជំនួយដកដង្ហើម (ventilators) ម៉ាស៊ីនលំហូរអុកស៊ីសែន (high-flow oxygen cannulas) ឧបករណ៍តាមដានស្ថានភាពអ្នកជំងឺ និងឧបករណ៍ចាក់ថ្នាំស្វ័យប្រវត្តិ (automatic injection pumps) ដើម្បីព្យាបាលអ្នកជំងឺកូវីដ-១៩ ព្រមទាំងអំណោយជាកុំព្យូទ័រយួរដៃ និងទូរស័ព្ទចល័ត ជូនដល់ក្រុមការងាររបស់អនុគណៈកម្មការស្រាវជ្រាវជំងឺកូវីដ-១៩។ ទឹកប្រាក់ចំនួន ២០ម៉ឺនដុល្លារផ្សេងទៀត ត្រូវបានឧបត្ថម្ភដល់អង្គការ Friends-International ដែលមានមូលដ្ឋាននៅកម្ពុជា និងដៃគូរបស់អង្គការ ChildSafe Alliance សម្រាប់ជំនួយបន្ទាន់ និងការគាំទ្រដល់គ្រួសារក្រីក្រ និងអ្នកគ្មានផ្ទះសម្បែងក្នុងខេត្តចំនួន ៩ ក្នុងប្រទេសកម្ពុជា។ មូលនិធិពុទ្ធសាសនាខ្មែរ បានចំណាយពេល ២ខែដើម្បីទាក់ទងជាមួយអង្គការ Digital Divide Data ក្រុមវិជ្ជបណ្ឌិតខ្មែរដែលមានមូលដ្ឋាននៅកម្ពុជា និងក្រុមវិជ្ជបណ្ឌិតនៅសហរដ្ឋអាមេរិក ដើម្បីវាយតម្លៃថាតើឧបករណ៍មួយណាដែលជាតម្រូវការបន្ទាន់បំផុត។ ក្នុងនាមជាស្ថាបនិករបស់មូលនិធិពុទ្ធសាសនាខ្មែរ អ្នកស្រី Lyna Lam មានចិត្តចង់ជួយប្រទេសកំណើតរបស់គាត់ ក្នុងការដោះស្រាយបញ្ហានានា ដែលកម្ពុជាកំពុងប្រឈម ក្នុងអំឡុងពេលរាតត្បាតជំងឺកូវីដ-១៩។ អ្នកស្រី Lyna និងគ្រួសាររបស់គាត់ចំនួន ៧នាក់ គឺជាពលរដ្ឋខ្មែរ ដែលបានរត់គេចខ្លួនចេញពីប្រទេសវៀតណាមក្នុងឆ្នាំ១៩៧៩ នៅពេលដែលគាត់ទើបតែមានអាយុ ៩ឆ្នាំ ក្នុងពេលដែលរបបខ្មែរក្រហមបានបញ្ចប់។ ការធ្វើដំណើរទៅកាន់សហរដ្ឋអាមេរិក បានចំណាយពេលជិត ៤ឆ្នាំ។ ការចំណាយពេលលើការធ្វើដំណើរនេះរួមទាំងការស្នាក់នៅក្នុងជំរុំជនភៀសខ្លួនក្នុងប្រទេសថៃ និងហ្វីលីពីនផងដែរ។ អ្នកស្រី Lyna និយាយអំពីការធ្វើដំណើរនេះថា៖ ។ នៅពេលគាត់និងគ្រួសាររបស់គាត់បានទៅដល់សហរដ្ឋអាមេរិក ស្ថានភាពរបស់អ្នកស្រី Lyna មានភាពប្រសើរឡើង។ ដំបូងឡើយ គាត់និងគ្រួសាររបស់គាត់បានរស់នៅក្នុងតំបន់គម្រោងលំនៅឋានមួយដែលសម្បូរដោយអំពើឧក្រិដ្ឋកម្មក្នុងទីក្រុង Pittsburgh រដ្ឋ California។ នៅទីនោះហើយដែលអ្នកស្រី Lyna និងគ្រួសាររបស់គាត់ទទួលបានការជួយជ្រោមជ្រែងពី ស្រ្តីម្នាក់ដែលធ្វើការងារឱ្យអាជ្ញាធរលំនៅឋានក្នុងតំបន់នោះដែលបានផ្តល់ជូនគ្រួសាររបស់អ្នកស្រីនូវប្រាក់ឧបត្ថម្ភធនសម្រាប់ថ្លៃជួលកន្លែងស្នាក់នៅ។ ជាច្រើនឆ្នាំកន្លងផុតទៅ បន្ទាប់ពីធ្វើការងារនៅក្នុងវិស័យកម្មវិធីកុំព្យូទ័រ អ្នកស្រី Lyna បានបើកភោជនីយដ្ឋានផ្ទាល់ខ្លួន តែក្រោយមកអ្នកស្រីបានលក់ភោជនីយដ្ឋាននេះវិញ។ អ្នកស្រីបានរៀបការជាមួយលោក Chris Larsen ក្នុងឆ្នាំ២០០៣។ ឥឡូវ អ្នកស្រី Lyna ផ្តោតលើការគាំទ្រដល់ពលរដ្ឋខ្មែរដែលរស់នៅទាំងក្នុងសហរដ្ឋអាមេរិក និងក្នុងប្រទេសកម្ពុជា និងវៀតណាម។ នាពេលបច្ចុប្បន្ន អ្នកស្រីកំពុងសាងសង់ព្រះវិហារព្រះពុទ្ធសាសនាមួយក្នុងទីក្រុង San Jose រដ្ឋ California។ អ្នកស្រីក៏ជាអ្នកឧបត្ថម្ភម្នាក់ផងដែរដល់កម្មវិធី Larsen Lam ICONIQ Impact Award ដែលត្រូវបានបង្កើតឡើងដើម្បីគាំទ្រដល់ដំណោះស្រាយនវានុវត្តន៍ដល់វិបត្តិជនភៀសខ្លួនក្នុងពិភពលោក។ អ្នកស្រី Lyna ក៏កំពុងផ្តល់ហិរញ្ញវត្ថុផងដែរដល់កម្មវិធីមួយដើម្បីចងក្រង និងធ្វើឌីជីថលនីយកម្មអក្សរខ្មែរ ដែលមានសារៈសំខាន់ខ្លាំងដល់ការរក្សាវប្បធម៌ខ្មែរ។ អ្នកស្រី Lyna បានបើកដំណើរការមូលនិធិពុទ្ធសាសនាខ្មែរនេះឡើងក្នុងឆ្នាំ២០១៨ ពីព្រោះអ្នកស្រីបានមើលឃើញថា ការគាំទ្រ ការបង្ហាត់បង្រៀន និងទឹកប្រាក់បន្តិចបន្តួចអាចផ្លាស់ប្តូរជីវិតមនុស្សបាន ដោយប្រែក្លាយពីក្តីអស់សង្ឃឹមនិងភាពក្រីក្រ ទៅជាការបង្កើនភាពអង់អាច និងការចូលរួមចំណែកណាមួយវិញ។ អ្នកស្រីបានថ្លែងថា ៕ | 2021-07-21T17:42:00+07:00 | freshnewsasia.com | https://m.freshnewsasia.com/index.php/en/localnews/206018-2021-07-21-03-42-31.html |
95e0c4ab-57be-4daf-bcac-9eafde5971a2 | BREAKING: សហរដ្ឋអាមេរិក៖ មនុស្ស ៣២,៩០១នាក់ឆ្លងកូវីដ-១៩ និងអ្នកជំងឺ ១៤០នាក់ស្លាប់ នៅក្នុងពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ២៤,២៦៦នាក់ទៀតបានឆ្លងជំងឺ COVID-19 ខណៈអ្នកជំងឺ ១៤០នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី២១ ខែកក្កដា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៥,០៣៧,៤៨៧ករណី ក្នុងនោះមានអ្នកស្លាប់សរុបចំនួន ៦២៥,១០៧នាក់ និងជាសះស្បើយឡើងសរុប ២៩.៤១លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ សហរដ្ឋអាមេរិកនៅតែបន្តមើលឃើញ ការកើនឡើងវិញនៃករណីឆ្លង COVID-19 ជាប្រចាំថ្ងៃ ក្នុងកំលុងពេលជាច្រើនសប្តាហ៍ជាប់ៗគ្នាមកនេះ ខណៈវីរុសបម្លែង Delta ត្រូវបានគេជឿជាក់ថា កំពុងតែធ្វើឲ្យអនាគតសហរដ្ឋអាមេរិក មានភាពមិនច្បាស់លាស់ឡើងវិញ ពាក់ព័ន្ធកិច្ចខិតខំប្រឹងប្រែង ទប់ស្កាត់ជំងឺរាតត្បាតសកលដ៏កាចសាហាវមួយនេះ។ ជុំវិញបញ្ហានេះ ប្រធានាធិបតីអាមេរិកលោក ចូ បៃដិន កាលពីសប្តាហ៍មុនក៏បានអំពាវនាវជាថ្មី ឲ្យអ្នកដែលមិនទាន់ទទួលការចាក់វ៉ាក់សាំង ប្រញាប់រួសរាន់ទៅទទួលការចាក់ផងដែរ។ គួរបញ្ជាក់ថា គិតត្រឹមថ្ងៃទី២០ ខែកក្កដា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបជាង ៣៣៨លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៨៦.៣១លាននាក់ (៥៦.៨%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៦១.៤៧លាននាក់ (៤៩.២% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-07-21T17:28:00+07:00 | freshnewsasia.com | https://m.freshnewsasia.com/index.php/en/internationalnews/206017-2021-07-21-03-28-25.html |
0725c7cc-b3f4-4c01-922d-4226cf27485a | ៥ វិធី ជួយការពារ អ្នកមិនទាន់ចាក់វ៉ាក់សាំង មិនឲ្យឆ្លង វីរុសបំប្លែងខ្លួន Delta | មកទល់ពេលនេះ អង្គការសុខភាពពិភពលោក (WHO) បានប្រកាសថា វីរុសកូវីដ-១៩បំប្លែងខ្លួន Delta ដែលគេរកឃើញដំបូងនៅក្នុងប្រទេស ឥណ្ឌា បានរាលដាលដល់ប្រទេស ជាង១០០ហើយ។ កម្ពុជា ក៏បានរកឃើញករណីវីរុសនេះផងដែរ ប៉ុន្តែសុទ្ធសឹងជាករណីនាំចូលពីក្រៅប្រទេស។ ទោះបីជាយ៉ាងណាក៏ដោយ មិនទាន់មានការបញ្ជាក់ច្បាស់ៗណាមួយថា វីរុសបំប្លែងខ្លួននេះអាចយកឈ្នះវ៉ាក់សាំងនោះទេ។ ប្រទេសនានានៅលើពិភពលោក កំពុងបង្កើនយុទ្ធនាការចាក់វ៉ាក់សាំង ជាមួយក្តីសង្ឃឹមថា នឹងអាចយកឈ្នះវិបត្តិកូវីដបាន ប៉ុន្តែនៅតែមានមនុស្សជាច្រើនមិនទាន់ទទួលបានថ្នាំបង្ការ នៅឡើយ។ ទិន្នន័យចុងក្រោយពីសេវាសុខភាពសាធារណៈអង់គ្លេសបានបង្ហាញថា ក្រុមមនុស្ស៤ប្រភេទ គឺមនុស្សវ័យក្មេង មនុស្សវ័យចំណាស់ អ្នកមិនទាន់ចាក់វ៉ាក់សាំងសោះ និងអ្នកមិនទាន់ចាក់វ៉ាក់សាំងបានគ្រប់២ដូស គឺងាយនឹងឆ្លងវីរុសបំប្លែងខ្លួននេះបំផុត។ ខាងក្រោមនេះជាវិធី៥យ៉ាង ចំពោះអ្នកមិនទាន់បានចាក់វ៉ាក់សាំង ដើម្បីការពារខ្លួនពីវីរុសបំប្លែងខ្លួន Delta៖ ១. ពាក់ម៉ាស់បិទជិតច្រមុះនិងមាត់ ពេលដែលអ្នកជួបជាមួយមនុស្សមកពីគ្រួសារដទៃ ជាពិសេស នៅពេលដែលអ្នកស្ថិតនៅកន្លែងមិនមានខ្យល់គ្រប់គ្រាន់ ឬកន្លែងដែលមានមនុស្សច្រើន។ ២. រក្សាគម្លាត ២ម៉ែត្រ ពីមនុស្សដែលមិនមែនជាសមាជិកគ្រួសាររបស់អ្នក។ ៣. លាងដៃឲ្យបានញឹកញាប់ ដោយប្រើទឹកអនាម័យ សាប៊ូ ជែល ឬអាល់កុល។ ៤. ចៀសវាងកន្លែង បិទជិតដែលមានមនុស្សច្រើន ឬកន្លែងមិនមានខ្យល់គ្រប់គ្រាន់។ ៥. ផ្តោតការយកចិត្តទុកដាក់លើអត្រាឆ្លងកូវីដ ក្នុងសហគមន៍ រួមទាំងអត្រាឆ្លងវីរុសបំប្លែងខ្លួន Delta ផងដែរ និងចៀសវាងទំនាក់ទំនងសង្គមដែលមិនចាំបាច់ ជាមួយអ្នកដទៃ នៅពេលអត្រាឆ្លង កើនឡើងខ្ពស់។ ៥វិធីខាងលើនេះ មិនមែនសម្រាប់តែអ្នកមិនទាន់ចាក់វ៉ាក់សាំងប៉ុណ្ណោះទេ ប៉ុន្តែអ្នកចាក់ហើយ ក៏ត្រូវតែអនុវត្តផងដែរ ដើម្បីទប់ស្កាត់និងកាត់បន្ថយហានិភ័យ ឆ្លងវីរុសបំប្លែងខ្លួន Delta៕ ប្រែសម្រួល៖ Vann Vann ប្រភព៖ | 2021-07-21T17:02:00+07:00 | kampucheathmey.com | https://www.kampucheathmey.com/health/165142 |
49952724-246a-4256-9947-754dec417d40 | ស្នងការខេត្តកោះកុង កំពុងតាមចាប់បុរសម្នាក់ ធ្វើអត្ថាធិប្បាយបង្ហោះ លើបណ្ដាញសង្គមហ្វេសប៊ុក ដោយចោទប្រកាន់ថា ការចាក់វ៉ាក់សាំងបង្ការជំងឺកូវីដ-១៩ ជាគម្រោងប្លន់អាយុជីវិតប្រជាជនខ្មែរ | ខេត្តកោះកុង ៖ លោកឧត្តមសេនីយ៍ទោ គង់ មនោ ស្នងការនគរបាលខេត្តកោះកុង បាននិងកំពុងសហការ ជាមួួយនាយកដ្ឋានបង្រ្កាបបទល្មើសបច្ចេកវិទ្យា ចាត់តាំងកម្លាំងជំនាញធ្វើការស្រាវជ្រាវស្វែង រកអត្តសញ្ញាណជនសង្ស័យ ឈ្មោះ កុលចំរើន ដើម្បីធ្វើការសាកសួរ និងកសាងសំណុំរឿងតាមនីតិវិធី ករណីធ្វើអត្ថាធិប្បាយបង្ហោះ លើបណ្ដាញទំនាក់ទំនងសង្គមហ្វេសប៊ុក ដោយចោទប្រកាន់ថា ការចាក់វ៉ាក់សាំងបង្ការជំងឺកូវីដ-១៩ ជាគម្រោងប្លន់អាយុជីវិតប្រជាជនខ្មែរ និងថែមទាំងតាំងខ្លួនជាខ្សែលោហិតរាជវង្សទៀតផង គឺជនរូបនេះ មានចេតនាមួលបង្កាច់ ស្ថានការណ៍ពិតទាំងស្រុង និងបង្កឲ្យមានចលាចលសង្គម។ លោកឧត្តមសេនីយ៍ទោ គង់ មនោ ស្នងការ នៃស្នងការដ្ឋាននគរបាលខេត្តកោះកុង នៅព្រឹកថ្ងៃទី២១ ខែកក្កដា ឆ្នាំ២០២១ បានបកស្រាយបំភ្លឺជុំវិញករណីមានបុរសម្នាក់ដែលជាម្ចាស់គេហទំព័រឈ្មោះ ស្លាបប៉ាកកាទេវរាជ បានធ្វើអត្ថាធិប្បាយ បង្ហោះលើបណ្ដាញទំនាក់ទំនងសង្គមហ្វេសប៊ុក ដោយចោទប្រកាន់ថា ការចាក់វ៉ាក់សាំងបង្ការជំងឺកូវីដ-១៩ ជាគម្រោងប្លន់អាយុជីវិតប្រជាជនខ្មែរ និងថែមទាំងតាំងខ្លួនជាខ្សែលោហិតរាជវង្សទៀតផង។ ពាក់ព័ន្ធករណីនេះ លោក គង់ មនោ ស្នងការនគរបាលខេត្តកោះកុង បានធ្វើការបដិសេធទាំងស្រុង ចំពោះខ្លឹមសារអត្ថាធិប្បាយរបស់ឈ្មោះ ផុន កុលចំរើន ដែលជាម្ចាស់គេហទំព័រហ្វេសប៊ុកឈ្មោះ ស្លាបប៉ាកកាទេវរាជ ដែលបានបង្ហោះផ្សព្វផ្សាយលើបណ្តាញសង្គមហ្វេសប៊ុក និងចាត់ទុកថា គឺមានចេតនាមួលបង្កាច់ស្ថានការណ៍ពិតទាំងស្រុង និងបង្កឲ្យមានចលាចលសង្គម។ លោក គង់ មនោ បានបញ្ជាក់ថា ជាក់ស្ដែងប្រមុខរាជរដ្ឋាភិបាល និងក្រសួងស្ថាប័ន ជំនាញពាក់ព័ន្ធ បាននិងកំពុងខិតខំអស់ ពីកម្លាំងកាយចិត្ត បញ្ញាស្មារតី ប្រើប្រាស់មធ្យោបាយសរុប ធនធានសរុប ដើម្បីកាត់ផ្ដាច់ការឆ្លងរាលដាល នៃជំងឺកូវីដ១៩ តាមរយៈការបង្កើតបាននូវ បទដ្ឋានគតិយុត្ត យន្តការក្នុងការអនុវត្ត និងផ្សព្វផ្សាយជំរុញឲ្យប្រជាពលរដ្ឋ អនុវត្តតាមវិធានការនានា របស់ក្រសួងសុខាភិបាល និងវិធានការរបស់ប្រមុខរាជរដ្ឋាភិបាល ៣ការពារ ៣កុំ និងបានជំរុញឱ្យមន្ត្រីរាជការ ប្រជាពលរដ្ឋទទួលបាន ការចាក់វ៉ាក់សាំងទាំងស្ម័គ្រចិត្ត និងកាតព្វកិច្ច ដើម្បីការពារសុខុមាលភាព ជូនប្រជាពលរដ្ឋចៀសផុត ពីជម្ងឺឆ្លងដ៏កាចសាហាវនេះ។ អនុវត្តបទបញ្ជាថ្នាក់ដឹកនាំអគ្គស្នងការដ្ឋាននគរបាលជាតិ ស្នងការដ្ឋាននគរបាលខេត្តកោះកុង បាននិងកំពុងសហការជាមួយយនាយកដ្ឋានបង្រ្កាបបទល្មើសបច្ចេកវិទ្យា ចាត់តាំងកម្លាំងជំនាញ ធ្វើការស្រាវជ្រាវស្វែងរកអត្តសញ្ញាណជនសង្ស័យ ឈ្មោះ កុលចំរើន ដើម្បីធ្វើការសាកសួរ និងកសាងសំណុំរឿងតាមនីតិវិធី ៕ រក្សាសិទ្ធិដោយ៖បញ្ញាស័ក្តិ | 2021-07-21T16:42:31+07:00 | cen.com.kh | https://cen.com.kh/archives/362414.html |
06ae14c7-f5b1-4411-97de-9eeb6d4d8a98 | កូវីដ១៩៖ ខេត្តសៀមរាប រកឃើញអ្នកឆ្លងថ្មី ៩៨នាក់ ជាសះស្បើយ ១២០នាក់ និងស្លាប់ ៤នាក់ | សូមបញ្ជាក់ថា គិតត្រឹមថ្ងៃទី២០ ខែកក្កដា ឆ្នាំ២០២១ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន ៣៣១៧នាក់ បានព្យាបាលជាសះស្បើយចំនួន ១៤៩៦នាក់ ស្លាប់៣១នាក់ និង១៧៩០នាក់ កំពុងសម្រាកព្យាបាល នៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ និងវិទ្យាល័យដំដែក ។ | 2021-07-21T16:41:00+07:00 | dap-news.com | https://dap-news.com/national/2021/07/21/167963/ |
a80ba7c7-15d5-412b-9ee7-57186fac8960 | អ្នកជំងឺកូវីដ-១៩ ចំនួន១០នាក់ បានស្លា.ប់នៅគេហដ្ឋាន ខណៈពួកគាត់ពុំព្រមកទទួលសេវាព្យាបាលនៅមន្ទីរពេទ្យសាធារណៈ | គិតមកទល់និងថ្ងៃទី២១ ខែកក្កដា ឆ្នាំ២០២១នេះ ចំនួនអ្នកស្លាប់ដោយសារជំងឺកូវីដ-១៩ក្នុងខេត្តកោះកុង មានចំនួន២០នាក់ហើយ ដោយក្នុងនោះមានអ្នកជំងឺ១០នាក់បានស្លាប់នៅតាមគេហដ្ឋានរបស់ខ្លួន ដោយមិនបានមកធ្វើការសង្គ្រោះនិងព្យាបាលតាមលក្ខណៈបច្ចេកទេសក្នុងមន្ទីរពេទ្យឡើយ ។ រឿងនេះបានធ្វើអោយក្រុមគ្រូពេទ្យ និងអាជ្ញាធរសម្តែងនូវក្តីបារម្ភយ៉ាងខ្លាំង ខណៈពលរដ្ឋមួយចំនួននៅពុំទាន់យល់ច្បាស់អំពីជំងឺកូវីដ-១៩ និងពុំបានយល់ពីការថែទាំ ព្យាបាលជំងឺកូវីដ-១៩ នៅតាមសហគមន៍ និងមានការភ័យខ្លាចក្នុងការធ្វើតេស្តស្វែងរកវីរុសកូវីដ ពិសេសនាំគ្នាព្យាយាមលាក់បាំងមិនព្រមយកសាច់ញាតិដែលមានជំងឺទៅព្យាបាល និងលាក់បាំងអ្នកពាក់ព័ន្ធ មិនព្រមអោយទៅសម្រាកព្យាបាលនៅតាមមណ្ឌលចត្តាឡីស័ក ឬមន្ទីរពេទ្យ ។ ហេតុនេះក្រុមគ្រូពេទ្យ ក៏ដូចជាអាជ្ញាធរ សូមអំពាវនាវដល់ប្រជាពលរដ្ឋដែលមានរោគសង្ស័យឫផ្ទុកមេរោគកូវីតដ-១៩ មេត្តាអញ្ជេីញទៅទទួលសេវាការព្យាបាលជាមួយគ្រូពេទ្យជំនាញនៅតាមមន្ទីរពេទ្យសាធារណៈ ( មន្ទីរពេទ្យរដ្ឋ) ទាំងអស់ដោយឥតគិតថ្លៃ កុំព្យាយាមព្យាបាលដោយខ្លួនឯង ដេីម្បីជៀសវាងគ្រោះថ្នាក់ដល់អាយុជីវិតនិងក្រុមគ្រួរសាររបស់ខ្លួន ។ | 2021-07-21T16:36:11+07:00 | kbnnews.com | https://kbn.news/archives/231055 |
137aeddf-9f14-4450-b4b9-7d6980cd9b5a | ខេត្តសៀមរាប រកឃើញអ្នកវិជ្ជមានជំងឺកូវីដ១៩ ចំនួន ៩៨នាក់ ជាសះស្បើយ ១២០នាក់ និងស្លាប់ ០៤នាក់ នៅថ្ងៃទី២០ ខែកក្កដា | រដ្ឋបាលខេត្តសៀមរាប ប្រកាសរកឃើញអ្នកវិជ្ជមានជំងឺកូវីដ១៩ ចំនួន៩៨នាក់បន្ថែមទៀត ខណៈអ្នកជំងឺ ៤នាក់បានស្លាប់ និងជាសះស្បើយ ១២០នាក់ នៅថ្ងៃទី២០ ខែកក្កដា ឆ្នាំ២០២១។ រដ្ឋបាលខេត្ត បានឱ្យដឹងថា អ្នកជំងឺកូវីដ១៩ ដែលរកឃើញថ្មីនេះ ករណីទី១ ដល់ទី៩ ជាករណីមានប្រភពចម្លងចេញពីផ្សារកំពង់ក្តី, ករណីទី១០ ដល់ទី៤៤ ជាករណីមានប្រភពចម្លងចេញពីផ្សារលើធំថ្មី, ករណីទី៤៥ ដល់ទី៤៩ គឺជាករណីមានប្រភពចម្លងចេញពីសង្កាត់ស្រង៉ែ និងករណីទី៥០ ជាករណីឆ្លងមានប្រភពចម្លងចេញពីផ្សារដំដែក។ ករណីទី៥១ ដល់ទី៥៦ ករណីមានប្រភពចម្លងចេញពីផ្សារស្រែណូយ, ករណីទី៥៧ ដល់ទី៦១ ជាករណីមានប្រភពចម្លងចេញពីអ្នកដំណើរមកពីរាជធានីភ្នំពេញ ខេត្តកំពង់ឆ្នាំង និងខេត្តប៉ៃលិន, ករណីទី៦២ គឺជាករណីឆ្លងបន្តពីអ្នកដំណើរមកពីខេត្តព្រះសីហនុ, ករណីទី៦៣ ជាករណីឆ្លងបន្តពីសពឈ្មោះ ជ័យ យ៉េន និងករណីទី៦៤ ដល់ទី៨៤ ជាករណីឆ្លងបន្តពីអ្នកជំងឺពលករឈ្មោះ ថាំង វណ្ណា។ ករណីទី៨៥ ដល់ទី៩១ គឺជាករណីពុំទាន់អាចសន្និដ្ឋានពីប្រភពចម្លងច្បាស់លាស់នៅឡើយ។ ចំពោះករណីទី៩២ ដល់ទី៩៨ ជាប្រជាពលរដ្ឋត្រឡប់ពីប្រទេសថៃ មកដល់ខេត្តសៀមរាប ហើយជាករណីសង្ស័យ ត្រូវបានក្រុមគ្រូពេទ្យដាក់ឱ្យធ្វើចត្តាឡីស័ក នៅវិទ្យាល័យសម្តេចឪ។ ដោយឡែកអ្នកជំងឺដែលជាសះស្បើយទាំង១២០នាក់ ត្រូវបានក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ និងវិទ្យាល័យដំដែកត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ ឈ្មោះ MANN JOE MARLON ភេទប្រុស អាយុ៥៩ ឆ្នាំ សញ្ជាតិ អាមេរិក អាសយដ្ឋាននៅភូមិវត្តបូព៌ សង្កាត់សាលាកំរើក ក្រុងសៀមរាប បានស្លាប់ កាលពីថ្ងៃទី១៩ ខែកក្កដា ឆ្នាំ២០២១ វេលាម៉ោង២៣៖០០នាទី ហើយក្រុមគ្រូពេទ្យ បានយកសំណាកតេស្តរកមេរោគកូវីដ-១៩ នៅថ្ងៃទី២០ ខែកក្កដា ឆ្នាំ២០២១ វេលាម៉ោង០៧៖៥០នាទី ដោយទទួលបានលទ្ធផលវិជ្ជមាននៃជំងឺកូវីដ-១៩។ ឈ្មោះ អ៊ុ ស្រី ភេទស្រី អាយុ៣៥ឆ្នាំ អាសយដ្ឋាននៅភូមិសាលាកន្សែង សង្កាត់ស្វាយដង្គំ ក្រុងសៀមរាប ដែលវិជ្ជមានជំងឺកូវីដ-១៩ កាលពីថ្ងៃទី១៤ ខែកក្កដា ឆ្នាំ២០២១ និងបានស្លាប់ នៅថ្ងៃទី១៩ ខែកក្កដា ឆ្នាំ២០២១ វេលាម៉ោង១៩៖៣០នាទី ដោយជំងឺរលាកសួត បង្កដោយមេរោគកូវីដ-១៩។ ឈ្មោះ អាំង គឹមហួរ ភេទប្រុស អាយុ៦៥ឆ្នាំ អាសយដ្ឋាននៅភូមិជ្រៃខាងជើង ឃុំកៀនសង្កែ ស្រុកសូទ្រនិគម ដែលវិជ្ជមានជំងឺកូវីដ-១៩ កាលពីថ្ងៃទី១២ ខែកក្កដា ឆ្នាំ២០២១ និងបានស្លាប់ នៅថ្ងៃទី២០ ខែកក្កដា ឆ្នាំ២០២១ វេលាម៉ោង១៣៖៤០នាទី ដោយជំងឺរលាកសួត បង្កដោយមេរោគកូវីដ-១៩។ ឈ្មោះ សូរ នួម ភេទប្រុស អាយុ៦១ឆ្នាំ អាសយដ្ឋាននៅភូមិអារញ្ញ សង្កាត់សៀមរាប ក្រុងសៀមរាប ដែលវិជ្ជមានជំងឺកូវីដ-១៩ កាលពីថ្ងៃទី១១ ខែកក្កដា ឆ្នាំ២០២១ និងបានស្លាប់ នៅថ្ងៃទី២០ ខែកក្កដា ឆ្នាំ២០២១ វេលាម៉ោង១៣៖៤០នាទី ដោយជំងឺរលាកសួត បង្កដោយមេរោគកូវីដ-១៩។ សូមបញ្ជាក់ថា រហូតមកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ១៩ ចំនួន ៣,៣១៧នាក់។ ក្នុងនោះព្យាបាលជាសះស្បើយចំនួន ១,៤៩៦នាក់ ស្លាប់ ៣១នាក់ និង ១៧៩០នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ និងវិទ្យាល័យដំដែក។ រដ្ឋបាលខេត្តសៀមរាប អំពាវនាវដល់ប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោល ជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួនឱ្យបានគ្រប់១៤ថ្ងៃ ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចត្តាឡីស័ក រដ្ឋបាលខេត្តនឹងចាត់វិធានការផ្លូវច្បាប់ចំពោះបុគ្គលទាំងឡាយណាដែលលើ្មសនឹងវិធានសុខាភិបាលនេះ។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា ប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងការណែនាំរបស់ក្រសួងសុខាភិបាល៕ | 2021-07-21T16:30:00+07:00 | freshnewsasia.com | https://m.freshnewsasia.com/index.php/en/localnews/206005-2021-07-21-02-30-37.html |
bf765c83-4a8a-4091-908f-ab542089aa93 | ក្រុមអ្នកជំនាញបញ្ជាក់ច្បាស់ៗថា កូវីដមិនឆ្លងតាមរយៈអាហារដែលយើងហូបឡើយ | ក្រុមវេជ្ជបណ្ឌិតបានបញ្ជាក់ថា កូវីដមិនឆ្លងតាមរយៈអាហារដែលយើងហូបសព្វថ្ងៃនេះទេ។ សាច់ឬអាហារអ្វីក៏ដោយ អាចបរិភោគធម្មតា ដោយគ្រាន់តែចម្អិនវាឲ្យឆ្អិនល្អមុនពេលញ៉ាំ ហើយទិញពីប្រភពដែលអាចទុកចិត្តបាន។ នៅក្នុងស្ថានភាពរាតត្បាតនេះ មនុស្សគ្រប់គ្នាត្រូវតែប្រុងប្រយ័ត្នដើម្បីកាត់បន្ថយហានិភ័យនៃការឆ្លងវីរុស ដ៏គួរឲ្យភ័យខ្លាចនេះ ជាពិសេសគឺរបបអាហារបានផ្លាស់ប្ដូរច្រើន។ ប្រជាជនងាកទៅរកការចម្អិនអាហារនៅផ្ទះនិងទិញម្ហូបស្តុកទុកសម្រាប់គ្រួសារ។ ជាការពិត ការយកចិត្តទុកដាក់លើការទិញម្ហូប បានកើនឡើងគួរឲ្យកត់សម្គាល់ ហើយក៏អាចមានការសង្ស័យអំពីថា តើវាមានសុវត្ថិភាពក្នុងការទិញចំណីអាហារ ពីប្រភពដែលមានមេរោគដូចជានៅទីផ្សារស្រស់ដែរទេ។ មន្ទីរទាំងអស់រួមទាំងអង្គការអន្តរជាតិ វេជ្ជបណ្ឌិត អ្នកវិទ្យាសាស្ត្រ ទីភ្នាក់ងាររដ្ឋាភិបាលក្នុងប្រទេសថៃ និយាយថា “ កូវីដ១៩ មិនទាក់ទងនឹងម្ហូបអាហារទាំងការវេចខ្ចប់ស្បៀងអាហារទាំងអស់” ។ អង្គការសុខភាពពិភពលោក ( WHO ) បានទទូចថា អាហារមិនមែនជាប្រភពនៃការបញ្ជូនកូវីដទេ។ ក្នុងករណីដែលសាច់មានផ្ទុកមេរោគ ពីអ្នកជំងឺ វាហាក់ដូចជាមិនសូវបង្កការរីករាលដាលនៃជំងឺនេះទេ។ កូវីដគឺជាវីរុសមួយដែលមានភាពធន់ទាបទៅនឹងលក្ខខណ្ឌបរិស្ថាន ហើយងាយនឹងបំផ្លាញ។ ដូច្នេះបរិមាណវីរុសមិនគ្រប់គ្រាន់ដើម្បីបង្កឲ្យមានជំងឺនោះទេ។ នេះស្របទៅនឹងសេចក្តីថ្លែងការណ៍របស់រដ្ឋបាលចំណីអាហារនិងឱសថអាមេរិក និងមជ្ឈមណ្ឌលគ្រប់គ្រងនិងការពារជំងឺសហរដ្ឋអាមេរិក (CDC) ថា ជំងឺរាតត្បាតរ៉ាំរ៉ៃ ជាបញ្ហាធ្ងន់ធ្ងរ ។ ប៉ុន្តែវាមិនមែនជាជំងឺឆ្លងសាហាវ ដូចជាជំងឺរលាកថ្លើមប្រភេទ A រាគរូស និងមេរោគផ្សេងទេ។ វេជ្ជបណ្ឌិត Suwanchai MD អគ្គនាយកមន្ទីរសុខាភិបាលថៃ បានចង្អុលបង្ហាញថា អ្នកប្រើប្រាស់អាចញ៉ាំសាច់បានធម្មតា ដោយណែនាំឲ្យចម្អិនរាល់ពេលមុនពេលញ៉ាំ និងទិញពីប្រភពដែលអាចទុកចិត្តបាន។ មុនពេលចម្អិនអាហារ គួរតែលាងសម្អាតឲ្យបានស្អាតល្អ ជាពិសេសខាងក្រៅថង់វេចខ្ចប់ មុនពេលរៀបចំចូលទូទឹកកក។ ការចម្អិនអាហារត្រូវការកម្ដៅលើសពី ៧០ អង្សាសេ។ កុំបរិភោគអាហារឆៅ ព្រោះអាហារដែលចម្អិនដោយកម្ដៅ ទើបអាចសម្លាប់មេរោគគ្រប់ប្រភេទ រួមទាំងកូវីដ ១៩ ៕ | 2021-07-21T16:07:00+07:00 | kampucheathmey.com | https://www.kampucheathmey.com/health/165072 |
06055579-5d30-4b0d-97bd-91b1b6c0a053 | សូមប្រយ័ត្នអ្នកអាចកើតជំងឺខ្យល់ក្នុងស្រោមសួត | អ្វីជារោគសញ្ញាខ្យល់ក្នុងស្រោមសួត? ខ្យល់ក្នុងស្រោមសួត គឺបណ្ដាលមកពីការធ្លាយសាច់សួត ឬ មានរបួសលើសាច់ទ្រូង។ វាអាចកើតឡើងមកដោយឯកឯង ឬ ដោយការប៉ះទង្គិចលើទ្រូង និង សួត។ អ្នកជំងឺនេះអាចមានរោគសញ្ញាដូចជា ហត់ ពិបាកដកដង្ហើម ឈឺក្នុងទ្រូង និង ក្អកជាដើម។ យើងអាចធ្វើរោគវិនិច្ឆ័យបានដោយការថតកាំរស្មីអ៊ិច (X-Ray) ឬ ដោយការថតស្កេនន័រ (Scanner) ។ ការព្យាបាលជាមូលដ្ឋាននៃជំងឺនេះ គឺការបូមខ្យល់ក្នុងស្រោមសួតចេញដោយប្រើប្រាស់បំពង់បូមទ្រូង (Drainage pleural) ។ ក្នុងករណីមួយចំនួនតូច ជំងឺនេះត្រូវការការព្យាបាលដោយវះកាត់ ។ ការវះកាត់ គឺដើម្បីកាត់យកផ្នែកដែលខូចខាតនៃសួត (bulle emphysémateuse) និងដើម្បីភ្ជាប់សាច់ស្រោមសួត (Symphyse pleurale) ។ ការវះកាត់នេះអាចធ្វើឡើងដោយការចោះទ្រូង(Vidéothoracoscopie) ឬ ការវះកាត់បើកទ្រូងតាមចន្លោះឆ្អឹងជំនី (Thoracotomie) ។ ការវះកាត់ដោយចោះទ្រូង (Vidéothoracoscopie) គឺជាមធ្យោបាយដែលមានប្រសិទ្ធភាព និងមានគុណសម្បត្តិច្រើនដូចជា ៖ – មិនបង្កឲ្យមានការឈឺចាប់ខ្លាំងទេ បើប្រៀបធៀបនឹងការវះកាត់បើកទ្រូង។ – មានស្នាមរបួសតូចជាងការវះកាត់បើកទ្រូង។ – រយៈពេលសម្រាកពេទ្យខ្លី (ជាធម្មតា៥ទៅ៦ថ្ងៃក្រោយវះកាត់អ្នកជំងឺអាចត្រលប់ទៅផ្ទះបានក្នុងករណីគ្មានផលវិបាកក្រោយវះកាត់ ។ – ឆាប់បានធ្វើការដូចធម្មតា ។ ក្រោយពីការព្យាបាល អ្នកជំងឺនឹងទទួលបានការណែនាំ និង លំហាត់ចលនាសួត ព្រមទាំងការកែសម្រួលឥរិយាបថមួយចំនួន ដើម្បីកាត់បន្ថយការកើតឡើងវិញនូវជំងឺនេះ។ អ្នកជំងឺនឹងត្រូវណាត់ជួបក្រុមវេជ្ជបណ្ឌិត១ខែក្រោយដើម្បីតាមដានពីសភាពនៃសួត ។ ជាសរុបជំងឺខ្យល់ក្នុងស្រោមសួត ជាជំងឺដែលមានគ្រោះថ្នាក់ តែអាចព្យាបាលដោយប្រសិទ្ធភាពដោយប្រើប្រាស់ការបូមខ្យល់ចេញដោយបំពង់បូម។ ក្នុងករណីមួយចំនួនតូច យើងចាំបាច់ត្រូវធ្វើការវះកាត់។ ការវះកាត់សាច់សួតដោយមធ្យោបាយចោះទ្រូង ជាមធ្យោបាយដែលមានប្រសិទ្ធភាព និងមិនសូវមានការឈឺចាប់។ បច្ចុប្បន្ននេះ នៅក្នុងមន្ទីរពេទ្យកាល់ម៉ែត ពួកយើងអាចធ្វើការវះកាត់ដោយការចោះទ្រូង ដោយក្រុមវេជ្ជបណ្ឌិតឯកទេសនៃផ្នែកសល្យសាស្ត្រ ៕ | 2021-07-21T16:06:00+07:00 | kampucheathmey.com | https://www.kampucheathmey.com/health/165105 |
c8b01693-9491-4070-bed6-804fbb8394c6 | របបអាហារដ៏ត្រឹមត្រូវសម្រាប់អ្នកកើតជំងឺទឹកនោមផ្អែម | តើពួកគាត់អាចទទួលទៀន អ្វីបានខ្លះ? ដើម្បីបង្កើនការយល់ដឹងដល់អ្នកជំងឺ ក៏ដូចជាក្រុមគ្រួសាររបស់អ្នកជំងឺត្រូវដឹងអំពីរបៀប នៃការហូបចុក ដើម្បីធ្វើយ៉ាងណាកុំឲ្យជាតិស្ករក្នុងឈាមអ្នកជំងឺកើនឡើង។ អត្ថបទខាងក្រោមនេះ សូមនែនាំជូនបងប្អូនអំពី អ្វីដែលជាសន្ទស្សន៍ជាតិស្ករ? នៅពេលដែលយើង ទទួលទៀនអាហារ (ជាបាយ ជាបង្អែម ផ្លែឈើក្តី) ជាតិស្ករដែលមាននៅក្នុងចំណីអាហារទាំងនោះ និងត្រូវស្រូបយកដោយពោះវៀនចូលទៅ ក្នុងឈាម ហើយពេលនោះជាតិស្ករនៅក្នុងឈាមកើនឡើង។ ប៉ុន្តែល្បឿននៃការស្រូបជាតិស្ករទាំងនោះចូលក្នុងឈាមមិនដូច គ្នាទេ អាហារខ្លះជាតិស្ករស្រូបចូលលឿន អាហារខ្លះទៀតជាតិស្ករស្រូបចូលយឺត។ ល្បឿននៃការស្រូបជាតិស្ករពីចំណីអាហារ ផ្សេងៗ ចូលទៅក្នុងឈាមនោះគេហៅថា ”សន្ទស្សន៍ជាតិស្ករ” ។ សន្ទស្សន៍ជាតិស្ករដែលភាសាអង់គ្លេសគេហៅថា Glycemic Index (GI) ត្រូវបានបែងចែកជាបីប្រភេទទៅតាមកម្រិតរបស់វា សន្ទស្សន៍ជាតិស្ករខ្លះទាប សន្ទស្សន៍ជាតិស្ករខ្លះមធ្យម និងសន្ទស្សន៍ជាតិស្ករខ្លះខ្ពស់។ ខាងក្រោមនេះជាឧទាហរណ៍ពីតារាង ចំណីអាហារ ដែលបង្ហាញអំពីកម្រិតនៃសន្ទស្សន៍ ជាតិស្ករទៅតាមប្រភេទនីមួយៗ ដែលបងប្អូនត្រូវយកចិត្តទុកដាក់។ សម្រាប់អ្នកជំងឺទឹកនោមផ្អែម គួរគាប់បីជ្រើសរើសយក អាហារណាដែលមានសន្ទស្សន៍ជាតិស្ករទាប ឬមធ្យមហើយជៀសវាង ទទួលទានអាហារណាដែល មានសន្ទស្សន៍ជាតិស្ករខ្ពស់។ ដើម្បីស្វែងយល់បន្ថែមពីរបបចំណីអាហារ ក៏ដូចជាវិធីធ្វើយ៉ាងណាឲ្យសុខភាពល្អ បងប្អូនអាចមកប្រឹក្សាជាមួយនឹងក្រុមគ្រូពេទ្យឯកទេសជំងឺទឹកនោមផ្អែមនៅមន្ទីរពេទ្យកាល់ម៉ែត បានជារៀងរាល់ថ្ងៃ៕ | 2021-07-21T15:28:00+07:00 | kampucheathmey.com | https://www.kampucheathmey.com/health/165058 |
1e234513-2ebe-4ff3-a6e3-e3fcfa32e1ee | ដុកទ័រណែនាំឲ្យអ្នកជំងឺទឹកនោមផ្អែម ហូបបន្លែបៃតងឲ្យច្រើន ដើម្បីកាត់បន្ថយជាតិស្ករក្នុងឈាម | នាយកដ្ឋានឱសថបុរាណថៃ បានណែនាំក្រុមបន្លែបៃតងជាច្រើន ដែលត្រូវបានប្រើក្នុងអាហារ និងត្រូវបានគេស្រាវជ្រាវពីប្រសិទ្ធិភាព ដែលអាចជួយកាត់បន្ថយជាតិស្ករក្នុងឈាម ចំពោះអ្នកជំងឺទឹកនោមផ្អែម។ ការណែនាំរបស់អ្នកជំងឺទឹកនោមផ្អែម និងក្រុមហានិភ័យ ត្រូវបានប្រើបន្លែបៃតងជាអាហារថែរក្សាសុខភាពក្នុងជីវិតប្រចាំថ្ងៃមានដូចជា ស្លឹកបាស់ ផ្ទី ម្រះ ជី ឬបន្លែបៃតងផ្សេងទៀត។ វេជ្ជបណ្ឌិត Kiatphum Wongrajit M.D អគ្គនាយកនៃនាយកដ្ឋានឱសថបុរាណនិងវេជ្ជសាស្ត្រជំនួស បាននិយាយថា ជំងឺទឹកនោមផ្អែមនៅក្នុងសម័យទំនើបនេះ មានន័យថា Hyperglycemia ដែលបណ្ដាលមកពីការចុះខ្សោយលំពែង និងអ័រម៉ូនអាំងស៊ុយលីននៅក្នុងខ្លួន។ រោគសញ្ញាដែលអាចសម្គាល់បាននៃជំងឺទឹកនោមផ្អែម គឺការនោមញឹកញាប់ ជាពិសេសនៅពេលយប់ ឃ្លានញឹកញាប់ ស្រេកទឹក ស្ពឹកដៃជើង។ ប្រសិនបើមានស្នាមរបួស ពួកគេច្រើនតែជាសះស្បើយយឺត ជាងអ្នកផ្សេង។ ផលវិបាកនៃជំងឺទឹកនោមផ្អែមបណ្តាលឲ្យខូចទ្រង់ទ្រាយភ្នែក ដំបៅ មានសម្ពាធ ការបង្ករោគផ្សេងៗ ជាពិសេសផ្សិតនិងបាក់តេរី ដែលជាមូលហេតុចម្បងនៃពិការភាព។ ប៉ុន្តែបើអ្នកជំងឺទឹកនោមផ្អែម ហូបបន្លែបៃតងដែលមានមុខងារជាឱសថ ដែលយើងតែប្រើប្រាស់ជាអាហារសព្វថ្ងៃនេះ វាត្រូវបានគេរាយការណ៍ថា មានឥទ្ធិពលថយចុះជាតិស្ករនៅក្នុងឈាមចំពោះសត្វដែលមានជំងឺទឹកនោមផ្អែម។ ហើយការរកឃើញជាច្រើនមានឥទ្ធិពលថយចុះជាតិស្ករ ចំពោះអ្នកជំងឺទឹកនោមផ្អែម។ បន្លែបៃតងជាឱសថដែលនៅក្បែរខ្លួននិងងាយរក ហើយសុទ្ធតែមានឥទ្ធិពលលើអ្នកជំងឺទឹកនោមផ្អែម។ របាយការណ៍ស្រាវជ្រាវបានរកឃើញថា បន្លែបៃតងត្រូវបានប្រើជាអាហារ វាមានឥទ្ធិពលបន្ថយជាតិស្ករក្នុងឈាមចំពោះសត្វមន្ទីរពិសោធន៍ទឹកនោមផ្អែម។ ហើយការសិក្សាស្រាវជ្រាវជាច្រើនប្រភេទមានប្រសិទ្ធភាពក្នុងការកាត់កាត់បន្ថយកម្រិតជាតិស្ករក្នុងឈាមបានល្អ និងកាត់បន្ថយខ្លាញ់ក្នុងឈាមបានខ្ពស់ថែមទៀតផង៕ | 2021-07-21T15:25:00+07:00 | kampucheathmey.com | https://www.kampucheathmey.com/health/165042 |
5d6603b1-c3a3-41e1-9ac9-f8082c1e3829 | ក្រសួងសុខាភិបាល បន្តរកឃេីញករណីជំងឺកូវីដ-១៩ សរុបចំនួន ៨១២នាក់ ជាសះស្បេីយ ៧៤០នាក់ និង ស្លាប់ថ្មី ១៩នាក់ | ភ្នំពេញ ៖ ក្រសួងសុខាភិបាល បានប្រកាសថា រហូតដល់ ថ្ងៃទី ២១ កក្កដា ២០២១ យេីងរកឃេីញករណីជំងឺកូវីដ-១៩ សរុបចំនួន ៨១២នាក់ (ឆ្លងសហគមន៌: ៥៣៣ និងនាំចូល: ២៧៩) និងមានជាសះស្បេីយ ៧៤០នាក់ ។ ដូច្នេះចំនួនករណីជំងឺកូវីដ-១៩សរុបកេីន ៦៩៦០៨នាក់ និងចំនួនជាសះស្បេីយសរុបកេីន ៦១៧៧៩នាក់ និង ស្លាប់ថ្មី ១៩នាក់ សរុបស្លាប់ ១១៦៨នាក់ ។ សូមបន្តអនុវត្តន៌: ៣កុំ ៣ការពារ និងចាក់វ៉ាក់សាំងការពារ ៕រក្សាសិទ្ធិដោយ៖បញ្ញាស័ក្តិ | 2021-07-21T15:04:41+07:00 | cen.com.kh | https://cen.com.kh/archives/362360.html |
93cfb934-92d7-4b65-8b24-d3d41966672c | ហាមហើយ នៅតែមិនស្តាប់ ! ជនជាតិវៀតណាម ស្រីប្រុស៥នាក់ លួចឆ្លងចូលដីខ្មែរ | អនុវត្តតាមបទបញ្ជាដ៏ម៉ឺងម៉ាត់របស់រាជរដ្ឋាភិបាល ក្រសួងមហាផ្ទៃ អគ្គស្នងការដ្ឋាននគរបាលជាតិ គណៈបញ្ជាការឯកភាពរដ្ឋបាលខេត្ត និងក្រោមការដឹកនាំបញ្ជាផ្ទាល់ ពីលោកឧត្តមសេនីយ៍ទោ កឹង ឃន ស្នងការនគរបាលខេត្ត ក្នុងការងារទប់ស្កាត់ការឆ្លងរាលដាលនៃជំងឺកូវីដ-១៩ នៅតាមព្រំដែន។ ជាក់ស្តែងនៅយប់ថ្ងៃទី២០ ខែកក្កដា ឆ្នាំ២០២១ កម្លាំងប៉ុស្តិ៍នគរបាលការពារព្រំដែនសំយ៉ោង វរ៦០៩ ប៉ុស្តិ៍នគរបាលរដ្ឋបាលបន្ទាយក្រាំង សហការជាមួយសមត្ថកិច្ចពាក់ព័ន្ធ បានល្បាតចល័ត បង្ក្រាបជនជាតិវៀតណាមលួចឆ្លងដែនខុសច្បាប់ចូលមកកម្ពុជា ចំនួន០៥នាក់ ស្រី០៣នាក់ នៅចំណុច ខ្សែបន្ទាត់ព្រំដែន ( កម្ពុជា) ស្ថិតនៅភូមិប្រចន្ទ្រា ឃុំបន្ទាយក្រាំង ស្រុកកំពង់រោទ៍ ខេត្តស្វាយរៀង -(វៀតណាម)ស្ថិតនៅភូមិទ្រុងចិន ឃុំថាយប៊ុនទ្រុង ស្រុកវិញហ៊ឹង ខេត្តឡុងអាន ។ គួររំលឹកផងដែរថា កម្លាំងនគរបាលការពារព្រំដែនយើង សហការជាមួយកម្លាំងពាក់ព័ន្ធ បានទប់ស្កាត់ជនបរទេសឆ្លងដែនខុសច្បាប់ចូលមកកម្ពុជា និងឃាត់ខ្លួនមេខ្យល់ កសាងសំនុំរឿងចាត់ការតាមច្បាប់ជាបន្តបន្ទាប់ ៕ | 2021-07-21T14:55:17+07:00 | kbnnews.com | https://kbn.news/archives/231078 |
fff6bb2f-9ff7-4a97-8d3e-583493a7585f | វីវរបាត់ ! វត្តប្រាសាទនាងខ្មៅរបស់ព្រះអង្គគ្រូ ជួន កក្កដា មានព្រះសង្ឃ២៩ អង្គ ឆ្លងជំងឺកូវីដ | នៅព្រឹកថ្ងៃទី២១ ខែកក្កដា ឆ្នាំ២០២១ អាជ្ញាធរស្រុកបាទី និងក្រុមគ្រូពេទ្យ បានចុះទៅយកសំណាកព្រះសង្ឃ គង់នៅវត្តប្រាសាទនាងខ្មៅ ស្ថិតក្នុងភូមិចារ ឃុំរវៀង ស្រុកសំរោង ខេត្ត ជាលទ្ធផល បានរកឃើញវិជ្ជមានចំនួន២៩អង្គ ។ តាមទំព័រហ្វេសបុកផ្លូវការព្រះអង្គ ជួន កក្កដា ចៅអធិការវត្តប្រាសាទនាងខ្មៅ បានបញ្ជាក់ថា ពាក់ពន្ធ័ទាំងអស់អង្គនេះ គឺឆ្លងអំពីព្រះសង្ឃដែលនិមន្តទៅឆាន់នៅកុដិប្រាសាទនាងខ្មៅ វត្តសីហរតនារាម ក្រុងដូនកែវ ខេត្តតាកែវ។ សូមបញ្ជាក់ថា នៅថ្ងៃទី២១ ខែកក្កដា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន៨១២ នាក់ ខណៈអ្នកជំងឺ៧៤០នាក់ជាសះស្បើយ។ បើគិតត្រឹមព្រឹកថ្ងៃទី២១ ខែកក្កដា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៦៩ ៦០៨នាក់ ក្នុងនោះអ្នកជាសះស្បើយសរុបចំនួន ៦១ ៧៧៩នាក់ និងស្លាប់សរុបចំនួន ១១៦៨នាក់៕ | 2021-07-21T14:17:33+07:00 | kbnnews.com | https://kbn.news/archives/231067 |
0d6051eb-01ca-490d-9660-ae52be2165d1 | អ្នកជំនាញ លើកទឹកចិត្តឲ្យមានការទូទាត់ប្រាក់ តាមប្រព័ន្ធអេឡិចត្រូនិក ជាជាងកាន់ក្រដាសប្រាក់ ដែល ងាយមានហានិភ័យឆ្លងជំងឺកូវីដ១៩ | ភ្នំពេញ ៖ អ្នកជំនាញក្នុងវិស័យហិរញ្ញវត្ថុនៅកម្ពុជា បានលើកទឹកចិត្ត និងជំរុញឲ្យអតិថិជន និងសាធារណៈជនទាំងអស់ ងាកមកចាប់អារម្មណ៍មកប្រើប្រាស់ការទូទាត់សាច់ប្រាក់តាមប្រព័ន្ធអេឡិចត្រូនិកវិញ ជាជាងកាន់ក្រដាសប្រាក់ ដែលអាចបង្កហានិភ័យ នៃការឆ្លងជំងឺកូវីដ១៩។ អ្នកជំនាញក្នុងវិស័យហិរញ្ញវត្ថុ បានឱ្យដឹងថា បច្ចុប្បន្ននេះ ការទូទាត់តាមមធ្យោបាយឌីជីថល គឺមានការរីកចម្រើនគួរឲ្យកត់សម្គាល់ ដោយ សារ វិស័យធនាគារ និងហិរញ្ញវត្ថុជាច្រើននៅកម្ពុជា ដូចជាធនាគារ អេប៊ីអេ និង អេស៊ីលីដាជាដើម បានបង្កើនហេដ្ឋារចនាសម្ព័ន្ឋតាមប្រព័ន្ធអេឡិចត្រូនិកដោយការទូទាត់មិនចាំបាច់កាន់សាច់ ប្រាក់ មានការស្កេន QR Code និងឆូតកាតជាដើម ដើម្បីងាយស្រួល និងគាំទ្រដល់អាជីវកម្មរបស់ ខ្លួនផង។ អ្នកជំនាញ បានបញ្ជាក់ថា ប្រសិនបើប្រជាជនទាំងអស់រួមគ្នាប្រើប្រាស់សេវាកម្មឌីជីថលកាន់តែច្រើន គឺធ្វើឲ្យយើងមានផលិតភាពខ្ពស់ បង្កើនផលិតភាពខ្ពស់នៅក្នុងអាជីវកម្ម ផ្តល់សេវាកម្មរហ័ស និងសុវត្ថិភាព ក៏ដូចជា ចូលរួមជួយ និងការពារការឆ្លងរីករាលដាលនៃជំងឺកូវីដ១៩ផងដែរ។ បើយោងតាមធនាគារជាតិនៃកម្ពុជា បានឱ្យដឹងថា បច្ចុប្បន្ន មានប្រជាជនកម្ពុជាច្រើនជាង ៥៩ភាគរយហើយ បានធ្វើប្រតិបត្តិការទូទាត់សាច់ប្រាក់របស់ខ្លួនតាមប្រព័ន្ធអនឡាញ។ កាលពីឆ្នាំ២០២០ ធនាគារជាតិនៃកម្ពុជាបានដាក់ដំណើរការប្រព័ន្ធទូទាត់សងប្រាក់រួមមួយ ដែលអនុញ្ញាតឱ្យអតិថិជនធ្វើប្រតិបត្តិការបានច្រើនមុខងារ ដូចជា កាបូបអេឡិចត្រូនិក (E-Wallet) ការទូទាត់ចល័ត និងកម្មវិធីធនាគារអនឡាញជាដើម។ គួរបញ្ជាក់ថា ធនាគារជាតិនៃកម្ពុជា កាលពីកន្លងទៅនេះ បានណែនាំឱ្យគ្រឹះស្ថានធនាគារ និងហិរញ្ញវត្ថុ និងស្ថាប័ននានាក្នុងប្រទេសកម្ពុជា ផ្តល់ការលើកទឹកចិត្តដល់អតិថិជន និងក្រុមហ៊ុនសហគ្រាស ជ្រើសរើសយកប្រតិបត្តិការទូទាត់ជាអេឡិចត្រូនិក ជំនួសឱ្យប្រតិបត្តិការជាសាច់ប្រាក់ ដើម្បីចូលរួមជួយកាត់បន្ថយការចម្លងជំងឺកូវីដ-១៩ តាមរយៈការកាត់បន្ថយ នូវតម្រូវការនៃការប្រើប្រាស់ក្រដាសប្រាក់ដោយផ្ទាល់ រវាងបុគ្គលម្នាក់ទៅបុគ្គលម្នាក់ទៀត៕ រក្សាសិទ្ធិដោយ៖CEN | 2021-07-21T12:10:07+07:00 | cen.com.kh | https://cen.com.kh/archives/362241.html |
5a50ba30-10db-41d4-8216-b9f90a7cb501 | ខេត្តតាកែវ ឆ្លងខ្លាំងដែរ ! ម្សិលមិញ រកឃើញអ្នកកើតកូវីដ ជាង១០០នាក់ | កាលពីថ្ងៃទី២០ ខែកក្កដា ឆ្នាំ២០២១ ក្រុមគ្រូពេទ្យប្រចាំខេត្តតាកែវ បានយកសំណាក និងរកឃើញអ្នកវិជ្ជមានជំងឺកូវីដ១៩ ចំនួន ១០៦នាក់ ក្នុងនោះមន្ត្រីនគរបាល ៥នាក់ ខណៈជាសះស្បើយ៥៤នាក់។ នេះបើតាមរបាយការណ៍ស្នងការដ្ឋាននគរបាលខេត្តតាកែវ។ យោងតាមរបាយការណ៍របស់ស្នងការដ្ឋាននគរបាលខេត្តតាកែវ បានឱ្យដឹងថា រហូតមកដល់ថ្ងៃទី២០ ខែកក្កដានេះ ខេត្តតាកែវ មានអ្នកឆ្លងជំងឺកូវីដ១៩ សរុប៤ ២២៨នាក់ ជាសះស្បើយសរុប ២ ៦៨០នាក់ ស្លាប់ចំនួន ៦៨នាក់ កំពុងសម្រាកព្យាបាលចំនួន ១ ៤៨២នាក់ និងកំពុងធ្វើចត្តាឡីស័ក ចំនួន៧៨១នាក់។ ដោយឡែកសម្រាប់មន្ត្រីនគរបាល រហូតមកថ្ងៃទី២០ ខែកក្កដានេះដែរ មានមន្ត្រីនគរបាលបានឆ្លងសរុបចំនួន ៤៦នាក់ ជាសះស្បើយចំនួន២៣នាក់ កំពុងសម្រាកព្យាបាលចំនួន២៣នាក់ និងកំពុងធ្វើចត្តាឡីស័ក ចំនួន១១១នាក់។ សូមបញ្ជាក់ថា នៅព្រឹកទី២០ ខែកក្កដា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ៨២៥នាក់ ខណៈអ្នកជំងឺ ១០២២នាក់ជាសះស្បើយ។ បើគិតត្រឹមព្រឹកថ្ងៃទី២០ ខែកក្កដា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៦៨,៧៩៦នាក់ ក្នុងនោះអ្នកជាសះស្បើយសរុបចំនួន ៦១,០៣៩នាក់ និងស្លាប់សរុបចំនួន ១១៤៩នាក់៕ | 2021-07-21T08:31:46+07:00 | kbnnews.com | https://kbn.news/archives/230958 |
cd813d18-3ecd-40ec-bd3b-d22a19628c81 | លោក ឃួង ស្រេង ប្រាប់មន្ត្រីមូលដ្ឋានឱ្យបង្កើតទីបញ្ជាការស្រាល១កន្លែង សម្រាប់អន្តរាគមន៍ដល់អ្នកព្យាបាលជំងឺកូវីដ-១៩ តាមផ្ទះ | ភ្នំពេញ ៖ ក្នុងកិច្ចប្រជុំគណៈបញ្ជាការឯកភាពរាជធានីភ្នំពេញ ស្ដីពីការត្រួតពិនិត្យអ្នកព្យាបាលជំងឺកូវីដ-១៩ នៅតាមផ្ទះតាមប្រព័ន្ធ Video Conference នាល្ងាច ថ្ងៃទី២០ ខែកក្កដា ឆ្នាំ២០២១នេះលោក ឃួង ស្រេង អភិបាលរាជធានីភ្នំពេញ បានថ្លែងថា ការព្យាបាលជំងឺកូវីដ-១៩តាមផ្ទះ ជាជំរើសដ៏ល្អ ហើយត្រូវបានប្រជាពលរដ្ឋស្ម័គ្រចិត្តចូលរួម ក្នុងការព្យាបាលតាមផ្ទះនេះ កាន់តែច្រើនឡើង។ ដូច្នេះ អ្វីដែលយើងត្រូវអនុវត្តនោះ គឺអាជ្ញាធរខណ្ឌទាំង១៤ មន្ទីរពាក់ព័ន្ធ និងមន្ត្រីកងកម្លាំងទាំងអស់ ត្រូវតែយកចិត្តទុកដាក់ឱ្យបានខ្ពស់បំផុត ចំពោះអ្នកជំងឺព្យាបាលតាមផ្ទះនេះ ដើម្បីឱ្យប្រជាពលរដ្ឋកាន់តែមានទំនុកចិត្ត ជឿមជាក់កលើក្រុមគ្រូពេទ្យ និងអាជ្ញាធររបស់យើង»។ អភិបាលរាជធានីភ្នំពេញ បានថ្លែងទៅកាន់ក្រុមមន្ត្រីថា ចំពោះខណ្ឌនីមួយៗ ត្រូវបង្កើតឱ្យមានទីបញ្ជាការស្រាល១កន្លែង ក្នុងមួយខណ្ឌ ដើម្បីប្រចាំបញ្ជាជួយអន្តរាគមន៍ដល់ប្រជាពលរដ្ឋពេលមានបញ្ហាអ្វីមួយ , ហើយប្រធានការិយាល័យសុខាភិបាលស្រុកប្រតិបត្តិ (OD) ក៏ត្រូវតែនៅក្នុងទីបញ្ជាការស្រាលនេះដែរ ពោលគឺនៅពេលមានបញ្ហាអ្វីយើងអាចជួយសូវ៉េ បានទាន់ពេលវេលា មិនគ្រោះថ្នាក់ដល់អាយុជីវីត៕ រក្សាសិទ្ធិដោយ៖ពិសិដ្ឋ CEN | 2021-07-21T08:26:33+07:00 | cen.com.kh | https://cen.com.kh/archives/362058.html |
352425c1-e1ee-4841-9edc-f231b85c4c96 | បើមិនចាំបាច់ កុំទៅខេត្តព្រៃវែង! រកឃើញអ្នកឆ្លងកូវីដ ចំនួន១០៧នាក់ទៀតហើយ | រដ្ឋបាលខេត្តព្រៃវែង បានប្រកាសពីការរកឃើញករណីអ្នកវិជ្ជមានកូវីដ-១៩ថ្មី ចំនួន ១០៧នាក់ និងជាសះស្បើយចំនួន៤៥នាក់ ខណៈមានអ្នកស្លាប់ចំនួន២នាក់ នៅថ្ងៃទី២០ ខែកក្កដា ឆ្នាំ២០២១។ បច្ចុប្បន្នអ្នកវិជ្ជមានជំងឺកូវីដ-១៩ ទាំង១០៧នាក់ខាងលើ កំពុងសម្រាកព្យាបាលនៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុកនីមួយៗ។ ចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ-១៩ ខាងលើ សូមដាក់ខ្លួនដាច់ដោយឡែក តាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរ ដើម្បីយកសំណាក និងធ្វើចត្តាឡីស័ក៕ សូមបញ្ជាក់ថា នៅព្រឹកទី២០ ខែកក្កដា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ៨២៥នាក់ ខណៈអ្នកជំងឺ ១០២២នាក់ជាសះស្បើយ។ បើគិតត្រឹមព្រឹកថ្ងៃទី២០ ខែកក្កដា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៦៨,៧៩៦នាក់ ក្នុងនោះអ្នកជាសះស្បើយសរុបចំនួន ៦១,០៣៩នាក់ និងស្លាប់សរុបចំនួន ១១៤៩នាក់៕ | 2021-07-21T08:22:11+07:00 | kbnnews.com | https://kbn.news/archives/230954 |
a2b2842b-34ae-4830-939d-ef4ddb34db37 | ឱសថការីខ្មែរអូស្រ្តាលីថា កម្ពុជាមិនគួរជឿតាមចិនរឿងថ្នាំបុរាណចិនព្យាបាលជំងឺកូវីដ-១៩នោះទេ | អ្នកជំនាញវេជ្ជសាស្រ្ត ហួសចិត្តដែលក្រសួងសុខាភិបាលកម្ពុជាទទួលស្គាល់ និងអនុញ្ញាតឲ្យប្រើប្រាស់ថ្នាំបុរាណចិន ដោយគ្មានឯកសារបង្ហាញអំពីប្រសិទ្ធភាពនិងការពិសោធន៍ផ្នែកវេជ្ជសាស្រ្តអ្វីទាំងអស់។ ឱសថការីខ្មែរអូស្រ្តាលីលោក លឹម សួរ ថាមន្រ្តីសុខាភិបាលកម្ពុជាមិនគួរណាជឿតាមចិនថាថ្នាំនេះមានប្រសិទ្ធភាពក្នុងការជួយព្យាបាលជំងឺកូវីដ-១៩រួចព្រមទាំងចាប៉ីទាំងទ្រគាំទ្រថ្នាំនេះ។ លោក លឹម សួរ បន្តថា ការព្រមទទួលស្គាល់ថ្នាំបុរាណចិននេះគឺខុសស្តង់ដារអន្តរជាតិព្រោះថ្នាំនេះអង្គការសុខភាពពិភពលោក (WHO) មិនបានទទួលស្គាល់ឲ្យប្រើប្រាស់នោះទេ។ជាងនេះទៅទៀតលោកថា អ្នកប្រើប្រាស់អាចប្រឈមប៉ះពាល់សុខភាព ជាពិសេសអ្នកមានជំងឺប្រចាំកាយ។ ប្រតិកម្មរបស់អ្នកជំនាញខាងឱសថរូបនេះធ្វើឡើងក្រោយក្រសួងសុខាភិបាលកម្ពុជាកាលពីខែ មេសា ប្រកាសឲ្យប្រើប្រាស់ថ្នាំបុរាណចិនឈ្មោះ លានហួរ គីងវិន (Lianhua Qingwen) សម្រាប់ជួយបន្ធូរអាការអ្នកជំងឺកូវីដ-១៩។សូម្បីតែលោកនាយករដ្ឋមន្រ្តី ហ៊ុន សែនក៏ចេញមុខប្រកាសជាសាធារណៈដែរថា លោកប្រើថ្នាំនេះជាប្រចាំបើទោះបីលោកអះអាងថា លោកគ្មានជំងឺកូវីដ-១៩៖ « ការណ៍ដែលលោក ហ៊ុន សែន ថាលេបថ្នាំបុរាណចិនទាំងលោកមិនឈឺ និងថាលេបដើម្បីការពារបន្ថែមនេះគឺជាការអះអាងផ្ទុយទៅនឹងមន្រ្តីសុខាភិបាលកម្ពុជាអ្នកស្រី ឱ វណ្ណឌីន ដែលអះអាងបញ្ជាក់ថារហូតមកដល់ពេលនេះគ្មានឱសថណាអាចការពារជំងឺកូវីដ-១៩ នោះទេ។ ទោះជាយ៉ាងនេះក្តី អ្នកស្រី ឱ វណ្ឌឌីន ថាថ្នាំបុរាណចិននេះល្អ។ អ្នកស្រី មិនបានបង្ហាញភ័ស្តុតាងពិសោធន៍និងសិក្សាផ្នែកវេជ្ជសាស្រ្តណាមួយ អំពីការអះអាងនេះទេប៉ុន្តែអ្នកស្រីឲ្យជឿលើប្រសិទ្ធភាពល្បីនៃថ្នាំបុរាណគ្រប់មុខដែលគេធ្លាប់យកមកប្រើប្រាស់តជំនាន់មកហើយ៖ « »។ វិទ្យុអាស៊ីសេរី មិនទាន់អាចសុំការបំភ្លឺជុំវិញរឿងនេះពីមន្រ្តីតំណាងអង្គការសុខភាពពិភពលោកប្រចាំនៅកម្ពុជាបាននៅឡើយទេ។ ប៉ុន្តែ អង្គការសុខភាពពិភពលោកបានធ្វើពិសោធន៍អំពីប្រសិទ្ធភាពឱសថបួនមុខដែលប្រទេសជាច្រើនបានប្រើប្រាស់ដើម្បីព្យាបាលជំងឺកូវីដ-១៩។ឱសថទាំងនោះគ្មានឈ្មោះឱសថបុរាណចិននេះទេ។ ជាងនេះទៅទៀតមន្រ្តីសុខាភិបាលនៃរដ្ឋាភិបាលនៃប្រទេសមួយចំនួនដូចជាប្រទេសហ្វីលីពីនបានព្រមានប្រជាពលរដ្ឋខ្លួនរឿងប្រើប្រាស់ឱសថបុរាណចិននេះព្រោះវាប៉ះពាល់ដល់អ្នកដែលមានជំងឺប្រចាំកាយដូចជាជំងឺថ្លើមទឹកនោមផ្អែម និងតម្រងនោមជាដើម។ពួកគេព្រមានថាឱសថនេះមានផលអាក្រក់ច្រើនជាងល្អ ជាពិសេស ពេលប្រើសម្រាប់កុមារស្រ្តីមានផ្ទៃពោះ និងមនុស្សចាស់ជរាជាដើមនឹងផ្តល់ដំបូលន្មានឲ្យប្រើប្រាស់វាតែក្នុងករណីមានវេជ្ជបញ្ជាចេញពីគ្រូពេទ្យប៉ុណ្ណោះ៕ | 2021-07-21T07:06:00+07:00 | rfa.org | https://www.rfa.org/khmer/news/health/medical-practitioners-skeptical-of-the-chinese-traditional-medicines-for-treating-covid-19-patients-07202021200536.html |
efc9b722-ec83-474e-9c4d-3a9836057eb9 | ជំងឺកូវីដ១៩បន្តឆ្លងក្នុងចំណោមព្រះសង្ឃ ខណៈករណីឆ្លងទូទាំងប្រទេសមិនទាន់ធូរស្រាល | ជំងឺកូវីដ១៩បានបន្តរាលដាលទៅវត្តអារាមក្នុងរាជធានីភ្នំពេញ និងតាមបណ្តាខេត្តមួយចំនួន ដែលរហូតមកដល់ពេលនេះ ព្រះសង្ឃប្រមាណ២៤០អង្គបានឆ្លងជំងឺនេះ។ របាយការណ៍មួយរបស់ក្រសួងធម្មការ និងសាសនាដែលវីអូអេទទួលបានឲ្យដឹងថាព្រះសង្ឃចំនួន២៣៩អង្គបានឆ្លងជំងឺកូវីដ១៩ដែលគិតចាប់តាំងពីការផ្ទុះឆ្លងព្រឹត្តិការណ៍សហគមន៍២០កុម្ភៈ ខណៈការឆ្លងក្នុងប្រទេសមិនទាន់ថមថយនៅឡើយ។ របាយការណ៍ស្តីពីការឆ្លងក្នុងចំណោមព្រះសង្ឃនិងសាសនិកផ្សេងៗទៀតឲ្យដឹងថាព្រះសង្ឃដែលឆ្លងច្រើនជាងគេគឺនៅរាជធានីភ្នំពេញ ដែលមាន១៣៤អង្គ និងខេត្តផ្សេងៗ ដូចជាត្បូងឃ្មុំ៨៨អង្គកំពត១០អង្គ ព្រៃវែង៤អង្គ កណ្តាល១អង្គ ស្វាយរៀង១អង្គ និងកំពង់ចាម១អង្គ។ កាលពីថ្ងៃចន្ទ អាជ្ញាធរសុខាភិបាលបានឲ្យដឹងថាខ្លួនបានរកឃើញករណីឆ្លងក្នុងចំណោមព្រះសង្ឃ២០អង្គដែលគង់នៅវត្តទួលទំពូង រហូតដល់មានការបិទវត្តនេះជាបណ្តោះអាសន្ន។ ព្រះចៅអធិការវត្តទួលទំពូង ព្រះតេជគុណ ស៊ា ប៊ុនណាត មានសង្ឃដីកាប្រាប់វីអូអេនៅថ្ងៃពុធនេះថាការឆ្លងរីករាលដាលជំងឺកូវីដ១៩ចូលមកក្នុងវត្តរបស់ព្រះអង្គ គឺដោយសារការធ្វេសប្រហែសរបស់ព្រះសង្ឃមួយចំនួន ដែលអនុញ្ញាតឲ្យសិស្សមកពីខាងក្រៅស្នាក់អាស្រ័យក្នុងអំឡុងពេលផ្ទុះជំងឺកូវីដ១៩នេះ។ ព្រះតេជគុណបញ្ជាក់ថា៖ «កុដិមួយហ្នឹងលោកដូចជាការធ្វេសប្រហែស។ បានន័យថាសិស្សហ្នឹងគាត់ធ្លាប់រស់នៅកន្លែងហ្នឹងពីមុនមក ដល់ពេលមួយរយៈនេះ គាត់ឈប់នៅហើយគាត់ទៅជួលផ្ទះគេតែដល់ល្ងាចថ្ងៃចន្ទ[ទី១២ ខែកក្កដា] គាត់មកហើយស្នាក់នៅក្នុងកុដិ ដោយភាពស្និទ្ធស្នាលពីមុនមកលោកក៏អនុញ្ញាត... ទាំងដែលមិនដឹងថាគាត់ហ្នឹងនាំកូវីដមកទេ។ ដល់គាត់ទៅធ្វើតេស្តនៅពេទ្យរុស្សី ដល់យប់ឡើងពេទ្យរុស្សី គេខលមកខាងសង្កាត់ថាមានវិជ្ជមានសិស្សកុដិលេខ៥ហ្នឹង។ ហើយអញ្ចឹងចៅសង្កាត់បានខលមកអាត្មាទាំងយប់។ អាត្មាក៏បានរៀបចំភ្លាមៗ តេប្រាប់តាមបណ្តាកុដិនីមួយៗឈប់ឲ្យមានការឆ្លងកាត់គ្នាទៅវិញទៅមកនិងបិទខ្ទប់»។ ព្រះចៅអធិការវត្តបានឲ្យដឹងទៀតថាបច្ចុប្បន្នក្នុងវត្តមានព្រះសង្ឃសរុប៦០អង្គ ដែលក្នុងនោះចំនួន២០អង្គបានឆ្លងជំងឺកូវីដ១៩នឹងបានទៅសម្រាកព្យាបាលនៅមណ្ឌលទួលពង្រ និង៤០អង្គផ្សេងទៀតបានគង្គនៅក្នុងវត្ត ដើម្បីធ្វើចត្តាឡីស័ក និងមិនអនុញ្ញាតឲ្យនិមន្តចេញក្រៅវត្តនោះទេ។ ព្រះតេជគុណមានសង្ឃដីកាបន្តថាការឆ្លងក្នុងវត្តទួលទំពូងនេះភាគច្រើនកើតលើសាមណេរដែលមានជាង១០អង្គ។ ព្រះតេជគុណបញ្ជាក់បន្ថែមថា៖ «ភាគច្រើនគឺសាមណេរតូចៗ។ អង្គធំៗក៏មានដែរ។ អង្គធំៗប្រមាណបីបួនប្រាំអង្គដែរ។ ហើយក្នុងនោះសុទ្ធតែមានអ្នកចាក់វ៉ាក់សាំង។ ធំៗហ្នឹងសុទ្ធតែបានចាក់វ៉ាក់សាំង»។ ព្រះតេជគុណគុណ ណន ដែលកំពុងសម្រាកព្យាបាលជំងឺកូវីដ១៩នៅមណ្ឌលទួលពង្រ ក្នុងខណ្ឌពោធិ៍សែនជ័យ បានប្រាប់វីអូអេនៅថ្ងៃពុធនេះថាព្រះតេជគុណកំពុងតែសម្រាកព្យាបាលនៅក្នុងអគារមួយជាមួយប្រជាពលរដ្ឋទូទៅ។ ព្រះតេជគុណស្នើឲ្យដាក់ព្រះសង្ឃសម្រាកព្យាបាលដាច់ដោយឡែកពីអ្នកជំងឺទូទៅផ្សេងទៀត។ ព្រះតេជគុណមានសង្ឃដីកាថា៖ «ទីតាំងមណ្ឌលទួលពង្រ មានទាំងស្រី ទាំងប្រុសទាំងព្រះសង្ឃទាំងអស់គ្នាជារួម។ ពេទ្យនាំមកអញ្ចឹងគឺកន្លែងណាទំនេរ គឺដាក់អញ្ចឹងទៅ»។ ព្រះតេជគុណឲ្យដឹងទៀតថាព្រះអង្គមិនដែលបាននិមន្តចេញក្រៅវត្តនោះទេ ប៉ុន្តែដោយសារតែកូនសិស្សនៅក្នុងវត្តចេញចូលធ្វើការជាប្រចាំ ទើបបណ្តាលឲ្យមានករណីឆ្លងមកដល់ក្នុងវត្តបែបនេះ។ ព្រះតេជគុណបញ្ជាក់ថា៖ «អាត្មាអត់ដែលនិមន្តទៅណាផងហ្នឹងអាត្មានៅតែកុដិអញ្ចឹងហើយដល់ពេលព្រឹកឡើងទៅ ធ្វើតេស្តទៅក៏ចេញមកអញ្ចឹងទៅ ពីព្រោះសុខភាពអត់កើតអីផងគ្រាន់តែថាពេលយប់យើងគ្រាន់តែរៀងហូរសម្បោរ ក្តៅខ្លួនបន្តិចបន្តួចអញ្ចឹងទៅ។ ដល់ព្រឹកឡើងធ្វើតេស្ត ក៏វិជ្ជមានអញ្ចឹងទៅ»។ បើយោងតាមព័ត៌មានរបស់អនុគណៈកម្មការស្រាវជ្រាវជំងឺកូវីដ១៩ដែលបានបង្ហាញលើបណ្តាញសង្គមហ្វេសប៊ុករបស់ខ្លួន វត្តអារាមដែលមានការឆ្លងរីករាលដាលជំងឺកូវីដ១៩នេះរួមមានវត្តទួលទំពូង វត្តសារាវ័នតេជោ វត្តទឹកថ្លា វត្តសំរោងអណ្តែត និងវត្តបុទុមវត្តីផងដែរ។ ព្រះអង្គ រឹម ណាំឈាវ ដែលគង់នៅវត្តមហាមន្ត្រី និងបានយកសំណាកទៅពិនិត្យ បានប្រាប់VOAនៅថ្ងៃពុធនេះថាការឆ្លងរីករាលដាលជំងឺកូវីដ១៩នេះអាចទំនងមកពីការចេញចូលរបស់ប្រជាពលរដ្ឋ ដោយមិនបានអនុវត្តវិធានការការពារ។ ព្រះតេជគុណមានសង្ឃដីកាថា៖ «ការបើកចំហវត្តក្នុងការឲ្យពុទ្ធបរិស័ទចេញចូលក្នុងការប្រគេនទេយ្យទានក៏វាជាហានិភ័យ ពីព្រោះយើងអត់ដឹងថាតើគ្រហស្ថ ឬពុទ្ធបរិស័ទមានជំងឺហ្នឹងដែរ ឬអត់ ពីព្រោះពុទ្ធបរិស័ទខ្លះក៏លោកអត់ដឹងថា លោកមានជំងឺហ្នឹងដែរ។ អញ្ចឹងពេលលោកយកចង្ហាន់មក គឺត្រូវប៉ះពាល់ដោយផ្ទាល់ ប៉ះពាល់ដោយប្រយោលខ្លះជាមួយព្រះសង្ឃ»។ ព្រះអង្គបន្ថែមថា៖ «ការចេញចូល ដូចជាវត្តមហាមន្ត្រី ឬក៏វត្តក្បែៗហ្នឹង ក៏មានចរាចរណ៍ឆ្លងកាត់ ទាំងម៉ូតូឌុប ទាំងអ្នកធ្វើដំណើរមួយចំនួនគាត់បានឆ្លងកាត់។ អញ្ចឹងការឆ្លងកាត់ការសួរនាំពីផ្លូវពីអ្នកស្គាល់គ្នា ឬអ្នកមិនស្គាល់គ្នាក្នុងវត្ត អញ្ចឹងវាអាចជាបញ្ហាប្រឈមមួយផងដែរ»។ ព្រះអង្គក៏មានការព្រួយបារម្ភ ប្រសិនបើការទប់ស្កាត់ជំងឺកូវីដ១៩នេះមិនបានឆាប់រហ័សនោះទេវានឹងប៉ះពាល់ដល់ចង្ហាន់និងការរៀនសូត្ររបស់ព្រះសង្ឃក្នុងរាជធានីភ្នំពេញ។ ព្រះអង្គមានសង្ឃដីកាថា៖ «ព្រះសង្ឃនៅរាជធានីភ្នំពេញ គឺលោកប្រមូលបច្ច័យពីការបិណ្ឌបាតពីញាតិញោមមកគឺដើម្បីផ្គត់ផ្គង់ការសិក្សារបស់លោក ចង្ហាន់របស់លោក និងអ្វីផ្សេងៗទៀតដែលជាតម្រូវការចាំបាច់ផ្ទាល់ខ្លួន។ ហើយនៅពេលដែលមានបញ្ហាប្រឈមគឺទី១ លោកខាតបង់ពេលវេលាសូម្បីការសិក្សារបស់លោក ហើយបញ្ហាប្រឈមគឺកង្វះខាតចំពោះមុខ គឺថវិកាបង់ថ្លៃសាលា ថ្លៃចង្ហាន់ ថ្លៃអ្វីផ្សេងៗជាដើម គឺវាជាបញ្ហាប្រឈមមែនទែន»។ គួរបញ្ជាក់ថាក្រសួងសុខាភិបាលនៅថ្ងៃពុធនេះបានរាយការណ៍ករណីឆ្លងថ្មីចំនួន៨១២នាក់ និងស្លាប់១៩នាក់ ដែលនាំឲ្យករណីស្លាប់សរុបមានចំនួន១.១៦៨នាក់ និងករណីឆ្លងសរុបក្នុងប្រទេសមានជិត៧ម៉ឺននាក់៕ | 2021-07-21T07:00:00+07:00 | khmer.voanews.com | https://khmer.voanews.com/a/covid-19-hits-pagodas-hundreds-of-monks-detected-as-virus-still-hits-hard-cambodia/5973921.html |
6cbb3f22-cd71-4aee-9fcc-d60bd9c0406d | មន្រ្តីក្រសួងការបរទេស៖ មិនទាន់មានទិន្នន័យពលករខ្មែរឆ្លងកូវីដ១៩នៅថៃ ខណៈអាជ្ញាធរកំពុងជួយពលករដែលលំបាកខ្លាំង | អ្នកនាំពាក្យក្រសួងការបរទេសកម្ពុជាបានឲ្យដឹងថា អាជ្ញាធរកម្ពុជាកំពុងផ្ទៀងផ្ទាត់ទិន្នន័យពលករខ្មែរឆ្លងជំងឺកូវីដ១៩នៅប្រទេសថៃ ខណៈមានការផ្ទុះឆ្លងខ្លាំងនៅទីនោះ ដោយបណ្តាលឲ្យពលករខ្មែរមួយចំនួនជួបការលំបាក។ លោក កុយ គួង អ្នកនាំពាក្យរបស់ក្រសួងការបរទេសកម្ពុជាបានប្រាប់វីអូអេនៅថ្ងៃពុធនេះថាស្ថានទូតនិងស្ថានអគ្គកុងស៊ុលកម្ពុជានៅប្រទេសថៃកំពុងខិតខំសហការជាមួយអាជ្ញាធរថៃ ជួយសម្របសម្រួលដល់ពលករខ្មែរដែលកំពុងជួបការលំបាកខ្លាំង នៅពេលឆ្លងជំងឺកូវីដ១៩។ លោកបន្ថែមថា មិនទាន់មានទិន្នន័យផ្លូវការច្បាស់លាស់អំពីចំនួនពលករខ្មែរដែលឆ្លងកូវីដ១៩នៅប្រទេសថៃទេ ហើយស្ថានទូតកំពុងធ្វើការជាមួយអាជ្ញាធរថៃ ដើម្បីផ្ទៀងផ្ទាត់ចំនួន និងឈ្មោះពលករ ព្រោះវាអាចច្រឡំជាមួយពលករបរទេសផ្សេងៗ។ សារព័ត៌មានបាងកកប៉ុស្តិ៍បានចុះផ្សាយថា កាលពីថ្ងៃអង្គារ អាជ្ញាធរសុខាភិបាលថៃបានរកឃើញអ្នកឆ្លងកូវីដប្រមាណ១៣.០០០នាក់ និងស្លាប់១០៨នាក់ក្នុងមួយថ្ងៃ។ ប្រទេសថៃកំពុងប្រឈមរលកឆ្លងលើកទី៣ ចាប់តាំងពីដើមខែមេសា ឆ្នាំ២០២១នេះ។ មន្រ្តីអង្គការសិទ្ធិការងារនៅប្រទេសថៃបានឲ្យដឹងថាពលករខ្មែរជាង៨.០០០នាក់បានឆ្លងជំងឺកូវីដ១៩។ ហើយពួកគេមួយចំនួនកំពុងប្រឈមនឹងការមិនទទួលបានការព្យាបាលទាន់ពេលនិងកង្វះស្បៀងអាហារ។ លោក លឹង សុផុន មន្រ្តីទទួលបន្ទុកផ្នែកពលកររបស់អង្គការសង់ត្រាល់ បានថ្លែងប្រាប់វីអូអេថាពលករខ្មែរមួយចំនួនបានទាក់ទងមករូបលោកថាពួកគេរង់ចាំការយកទៅព្យាបាល ហើយអ្នកខ្លះទៀតថាពួកគេកំពុងប្រឈមនឹងកង្វះស្បៀងអាហារ។ លោកបន្ថែមថា អ្នកដែលពិបាកជាងគេ គឺអ្នកធ្វើការជាកម្មករសំណង់ដែលពួកគេមិនត្រូវបានអនុញ្ញាតឲ្យចេញទៅខាងក្រៅ។ លោកថ្លែងថា៖ «ពួកគាត់តែងតែទំនាក់ទំនងមកខាងខ្ញុំ ឲ្យជួយរកវិធីធ្វើយ៉ាងណាដើម្បីឲ្យពួកគាត់បានទៅព្យាបាល ជាពិសេសបងប្អូនពលករសំណង់ហ្នឹងឯងដែលគាត់ព្រួយបារម្ភរឿងការឆ្លងកូវីដ»។ ស្ថានទូតថៃប្រចាំនៅកម្ពុជាបានលើកឡើងនៅក្នុងសារអ៊ីមែលមកវីអូអេថាប្រទេសថៃកំពុងប្រឈមនឹងការឆ្លងនៃវីរុសបំប្លែងថ្មីដែលតា(Delta) «ដែលវាកាន់តែដាក់សម្ពាធខ្លាំងក្លាមកលើប្រព័ន្ធសុខាភិបាល»របស់ថៃ។ ដូច្នេះវិធានការតឹងរ៉ឹង តាមគោលដៅ ត្រូវបានដាក់នៅតាមខេត្តដែលមានការឆ្លងខ្ពស់ ដូចជានៅទីក្រុងបាងកក ខេត្តជុំវិញ ក៏ដូចជាខេត្តចំនួន៤នៅភាគខាងត្បូងប្រទេសថៃ។ ទាក់ទងនឹងស្ថានភាពរបស់ពលករវិញ ស្ថានទូតថៃបានឲ្យដឹងនៅថ្ងៃពុធនេះថាទាំងអាជ្ញាធរថៃ និងកម្ពុជាបានសម្របសម្រួលជាបន្តបន្ទាប់ ដើម្បីធានាសុវត្ថិភាពសុខភាពរបស់ប្រជាជននៃប្រទេសទាំងពីរ។ ស្ថានទូតថៃបញ្ជាក់ថារាល់ពលករបរទេសទាំងអស់អាចទទួលបានការធ្វើតេស្តរកជំងឺកូវីដ១៩ និងទទួលបានការព្យាបាល ដែលជាផ្នែកមួយនៃកិច្ចប្រឹងប្រែងរបស់រដ្ឋាភិបាលថៃក្នុងការទប់ស្កាត់កុំឲ្យឆ្លងរាលដាល។ ពលករខ្មែរធ្វើការនៅប្រទេសថៃមានជាង១លាននាក់។ ពួកគេមួយចំនួនក៏បានវិលត្រឡប់មកកម្ពុជាវិញជាបន្តបន្ទាប់ នៅពេលមានករណីផ្ទុះឆ្លងខ្លាំងនៅប្រទេសថៃ។ លោក ថន ព្រំ អាយុ៤២ឆ្នាំ ពលករខ្មែរម្នាក់ដែលធ្វើការនៅរោងចក្រផលិតស៊ីមាំងរថយន្ត ប្រាប់វីអូអេនៅថ្ងៃពុធនេះពីទីក្រុងឈុនបុរីថាលោកនិងភរិយាមានជំងឺកូវីដ១៩ដែលបច្ចុប្បន្នកំពុងសម្រាកព្យាបាលនៅកន្លែងដែលអាជ្ញាធរថៃរៀបចំឲ្យជាមួយពលករខ្មែរប្រមាណ៤០នាក់ទៀត។ លោកបន្តថាលោកមិនមានអាការៈធ្ងន់ធ្ងរអ្វីទេ ប៉ុន្តែលោកត្រូវបានមន្រ្តីសុខាភិបាលថៃឲ្យលេបថ្នាំ ដើម្បីកុំឲ្យប៉ះពាល់សួតធ្ងន់ធ្ងរ។ លោកថ្លែងថាមិនសូវមានការលំបាកអ្វីទេសម្រាប់ការព្យាបាលនៅទីនោះ។ ទោះជាយ៉ាងណា លោកឲ្យដឹងថាលោកមានបំណងត្រឡប់មកស្រុកកំណើតវិញក្នុងខេត្តត្បូងឃ្មុំពេលជាសះស្បើយ ប៉ុន្តែលោកបារម្ភការឆ្លងនៅក្នុងប្រទេសកម្ពុជាកាន់តែខ្លាំងដូចគ្នា។ លោកបន្ថែមថា៖ «ចង់ទៅខ្មែរដែរ ប៉ុន្តែនៅខ្មែរក៏នៅតែលំបាកដូចគ្នាហ្នឹង នៅខ្មែរកើតច្រើនដូចគ្នា»។ ចំណែកពលករម្នាក់ទៀតលោក នុត ហឿង អាយុ៤៤ឆ្នាំ ជាកម្មករនៅរោងចក្រម៉ាស៊ីនដេរ និងភរិយារបស់លោកក៏បានកើតជំងឺកូវីដ១៩ដូចគ្នា ដែលត្រូវបានរកឃើញកាលពីថ្ងៃទី១៣ ខែកក្កដា។ លោកថ្លែងថាពីដើមឡើយ ស្ថានភាពជំងឺរបស់លោកធ្ងន់ធ្ងរ ប៉ុន្តែដោយសារមានការមើលដិតដល់ពីក្រុមគ្រូពេទ្យថៃ ឥឡូវលោកបានធូរស្រាលហើយ។ លោកបញ្ជាក់ថា៖ «ឥឡូវអត់អីទេបង គេមើលយើងដិតដល់ដែរ។ បានធូរបានអីហើយ។ បានហូបបាយបបរអី»។ លោកថាប្រសិនបើជាសះស្បើយហើយមិនអាចធ្វើការបាន លោកនឹងសុំគេមកស្រុកកំណើតវិញ ដោយសារកន្លងទៅលោកមានបំណងមកស្រុកកំណើតវិញដូចគ្នា ក្នុងពេលជំងឺកូវីដ១៩ផ្ទុះឆ្លងខ្លាំងក្នុងប្រទេសថៃ។ លោកបន្ថែមថា៖ «ខ្ញុំប្រុងចុះទៅខែ៧តើបង ថាចាំបើកលុយ រួចទៅឈឺប្រឹប មិនបានចុះទៅ។ ចង់ចុះទៅផ្ទះវិញឈប់មក»។ គួរបញ្ជាក់ថាកន្លងទៅ អាជ្ញាធរសុខាភិបាលកម្ពុជាបានឲ្យដឹងថាខ្លួនរកឃើញអ្នកមានវិជ្ជមានវីរុសប្រភេទបំប្លែងថ្មីដែលតាដែលឆ្លងខ្លាំងនិងរហ័សជាងមុន សរុបចំនួន៧៥នាក់ ដែលក្នុងនោះក៏មានពលករខ្មែរត្រឡប់ពីប្រទេសថៃផងដែរ៕ | 2021-07-21T07:00:00+07:00 | khmer.voanews.com | https://khmer.voanews.com/a/foreign-ministry-official-says-no-data-on-covid-19-migrant-workers-in-thailand-but-authorities-are-helping-difficult-workers/5973828.html |
d971e554-ff63-4dc4-8866-f88e0ab3c8b3 | កូវីដ១៩៖ ខេត្តព្រៃវែង រកឃើញអ្នកឆ្លងថ្មី១០៧នាក់ ជាសះស្បើយ៤៥នាក់និង ស្លាប់២នាក់ | ភ្នំពេញ៖ រដ្ឋបាលខេត្តព្រៃវែង បានចេញសេចក្ដីប្រកាសព័ត៌មាន ស្ដីពីករណី រកឃើញ អ្នកវិជ្ជមានកូវីដ-១៩ ចំនួន១០៧នាក់ថ្មី ជាសះស្បើយចំនួន៤៥នាក់ និងស្លាប់ចំនួន ២នាក់ នៅមូលដ្ឋានក្នុងក្រុង/ស្រុកចំនួន១២ មកពីខេត្តសៀមរាប ចំនួន១នាក់ នៅថ្ងៃទី២០ ខែកក្កដា ឆ្នាំ២០២១។ ក្នុងនោះរួមមាន៖ ១- ក្រុងព្រៃវែង ចំនួន ៧នាក់ ២- ស្រុកព្រះសេ្ដច ចំនួន ៣០នាក់ ៣-ស្រុកកំចាយមារ ចំនួន ២០នាក់ ៤- ស្រុកពារាំង ចំនួន ៨នាក់ ៥- ស្រុកពាមជរ ចំនួន ៧នាក់ ៦- ស្រុកសុីធរកណ្ដាល ចំនួន ៧នាក់ ៧- ស្រុកកញ្ច្រៀច ចំនួន ៦នាក់ ៨- ស្រុកមេសាង ចំនួន ៥នាក់ ៩- ស្រុកពាមរក៍ ចំនួន ៥នាក់ ១០-ស្រុកបាភ្នំ ចំនួន ៥នាក់ ១១-ស្រុកស្វាយអន្ទរ ចំនួន ៥នាក់ ១២-ស្រុកកំពង់ត្របែក ចំនួន ១នាក់ ១៣-មកពីខេត្តសៀមរាប ចំនួន ១នាក់ បច្ចុប្បន្ន អ្នកវិជ្ជមានជំងឺកូវីដ-១៩ ទាំង ១០៧នាក់ ខាងលើ កំពុងសម្រាកព្យាបាលនៅមន្ទីរពេទ្យបង្អែកខេត្តនិងតាមមន្ទីរពេទ្យបង្អែកស្រុកនីមួយៗ។ សូមបញ្ជាក់ថា គិតត្រឹមថ្ងៃទី២០ ខែកក្កដា ឆ្នាំ២០២១ ខេត្តព្រៃវែង រកឃើញអ្នកឆ្លងជំងឺកូវីដ១៩ សរុបចំនួន៣,៣៩២នាក់ ក្នុងនោះបានព្យាបាលជាសះស្បើយ១,៩៣២នាក់ និងកំពុងសម្រាកព្យាបាល១,៤០៧នាក់ ស្លាប់៥៣នាក់៕ | 2021-07-21T06:05:00+07:00 | dap-news.com | https://dap-news.com/national/2021/07/20/167934/ |
10381b04-c79b-4bdd-aaed-122d706f33fd | កូវីដ១៩៖ ខេត្តឧត្ដរមានជ័យ រកឃើញអ្នកឆ្លងថ្មី១៦៥ នាក់ និងជាសះស្បើយ ៩នាក់ | ភ្នំពេញ៖ រដ្ឋបាលខេត្តឧត្តរមានជ័យ នៅយប់ថ្ងៃទី២០ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពីករណី រកឃើញអ្នកវិជ្ជមានកូវីដ-១៩ចំនួន១៦៥ នាក់ថ្មី ក្នុងនោះ (១៨ករណី សហគមន៍ និង១៤៧ ករណីនាំចូលពីប្រទេសថៃ) និងមានជាសះស្បើយចំនួន៩ នាក់ បន្ថែមទៀតផងដែរ។ សូមបញ្ចាក់ថា គិតត្រឹមថ្ងៃទី២០ ខែកក្កដា ឆ្នាំ២០២១នេះ ខេត្តឧត្តរមានជ័យ រកឃើញអ្នកវិជ្ជមានជំងឺកូវីដ១៩ ចំនួន៣.១៥៣ ករណី ក្នុងនោះករណីនាំចូលពីក្រៅប្រទេសចំនួន ២.៩៣៥ករណី និងករណីឆ្លងក្នុងសហគមន៍ ២០កុម្ភៈ ចំនួន ២១៨ ករណី និងបានព្យាបាលជាសះស្បើយចំនួន ៥៥៣ នាក់ កំពុងសម្រាកព្យាបាលចំនួន ២.៥៩៤ នាក់ និងស្លាប់ចំនួន ០៦នាក់៕ | 2021-07-21T04:28:00+07:00 | dap-news.com | https://dap-news.com/national/2021/07/20/167927/ |
216e786b-1b2a-489e-b809-f0cf0d99ebb0 | រដ្ឋបាលខេត្តស្វាយរៀង បង្ហាញអត្តសញ្ញាណអ្នកជំងឺកូវីដ ចំនួន៥៦នាក់ ជាសះស្បើយ ៧៤នាក់ និងស្លាប់១នាក់ | រដ្ឋបាលខេត្តស្វាយរៀង នៅថ្ងៃទី២០ ខែកក្កដា ឆ្នាំ២០២១នេះ បានចេញសេចក្ដីជូនដំណឹងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន៥៦នាក់បន្ថែមទៀត ដែលទើបរកឃើញថ្មី និងប្រកាសដោយក្រសួងសុខាភិបាល កាលពីព្រឹកមិញ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី២០ ខែកក្កដានេះ។ ជាមួយគ្នានេះដែរ រដ្ឋបាលខេត្តស្វាយរៀង ក៏បានបញ្ជាក់ពីករណីជាសះស្បើយអ្នកជំងឺចំនួន៧៤នាក់ និងស្លាប់១នាក់ ផងដែរ។ រដ្ឋបាលខេត្តស្វាយរៀង ក៏បានអំពាវនាវដល់អ្នកពាក់ព័ន្ធដោយផ្ទាល់ ឬប្រយោលជាមួយអ្នកជំងឺកូវីដ១៩ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ ដើម្បីតាមដានសុខភាព ក្នុងករណីមានអាការខុសប្រក្រតី ត្រូវផ្ដល់ព័ត៌មានទៅអាជ្ញាធរមូលដ្ឋាន និងរួសរាន់ទៅយកវត្ថុវិភាគសំណាក៕ | 2021-07-21T04:26:00+07:00 | freshnewsasia.com | https://m.freshnewsasia.com/index.php/en/localnews/205986-2021-07-20-14-26-14.html |
75292863-786e-425f-a1e9-02348c452634 | ខេត្តឧត្តរមានជ័យ បន្តរកឃើញអ្នកជំងឺកូវីដ ចំនួន១៦៥នាក់ និងជាសះស្បើយ៩នាក់ | រដ្ឋបាលខេត្តឧត្តរមានជ័យ នៅថ្ងៃទី២០ ខែកក្កដា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន ១៦៥ករណីបន្ថែមទៀត តាមរយៈការធ្វើតេស្តរហ័ស (Rapid Test) និងព្យាបាលជាសះស្បើយចំនួន៩នាក់។ បើតាមសេចក្តីប្រកាសព័ត៌មានរបស់រដ្ឋបាលខេត្តឧត្តរមានជ័យ ដែលបណ្តាញព័ត៌មាន Fresh News ទទួលបាននៅថ្ងៃទី២០ ខែកក្កដានេះ បានបញ្ជាក់ថា ក្នុងចំណោមអ្នកជំងឺកូវីដទាំង១៦៥នាក់ ក្នុងនោះអ្នកជំងឺចំនួន ៩៦នាក់ ជាពលករកំពុងធ្វើចត្តាឡីស័ក និងចំនួន ៥១នាក់ទៀត ជាពលករទើបមកពីប្រទេសថៃ តាមច្រកអន្តរជាតិអូរស្មាច់ និងចំនួន១៨នាក់ទៀត ក្នុងព្រឹត្តិការណ៍សហគមន៍ ២០ កុម្ភៈ។ សូមបញ្ជាក់ថា គិតត្រឹមថ្ងៃទី២០ ខែកក្កដា ឆ្នាំ២០២១នេះ ខេត្តឧត្តរមានជ័យ បានរកឃើញជំងឺកូវីដ១៩ ចំនួន ៣,១៥៣ករណី ក្នុងនោះករណីនាំចូលពីបរទេសចំនួន ២,៩៣៥ករណី និងករណីឆ្លងក្នុងសហគមន៍ ២០ កុម្ភៈ ចំនួន ២១៨ករណី បានព្យាបាលជាសះស្បើយចំនួន ៥៥៣នាក់ កំពុងសម្រាកព្យាបាលចំនួន ២,៥៩៤នាក់ និងស្លាប់បាត់បង់ជីវិត ៦នាក់ផងដែរ៕ | 2021-07-21T04:23:00+07:00 | freshnewsasia.com | https://m.freshnewsasia.com/index.php/en/localnews/205985-2021-07-20-14-23-13.html |
6a0dfbb8-70ec-4547-a1f7-60cccfc3b50c | ខេត្តកំពង់ធំ បន្តរកឃើញអ្នកជំងឺកូវីដ ចំនួន២៦នាក់ ជាសះស្បើយ ៣៨នាក់ និងស្លាប់ ១នាក់ | រដ្ឋបាលខេត្តកំពង់ធំ បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកវិជ្ជមានជំងឺកូវីដ១៩ ចំនួន២៦នាក់ថ្មីបន្ថែមទៀត តាមរយៈការធ្វើតេស្តរហ័ស (Rapid Test) និងស្លាប់ចំនួន០១នាក់ នៅថ្ងៃទី២០ ខែកក្កដា ឆ្នាំ២០២១នេះ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់នេះ។ ជាមួយគ្នានេះ រដ្ឋបាលខេត្តបានបញ្ជាក់ផងដែរថា សម្រាប់អ្នកជាសះស្បើយមានចំនួន ៣៨នាក់ផងដែរ។ ដើម្បីចូលរួមទប់ស្កាត់ការរីករាលដាលនៃជំងឺកូវីដ១៩ បន្ថែមទៀត រដ្ឋបាលខេត្តសូមអំពាវនាវដល់អ្នកដែលធ្លាប់ប្រាស្រ័យទាក់ទងជាមួយអ្នកវិជ្ជមានខាងលើ សូមរួសរាន់ទំនាក់ទំនងទៅអាជ្ញាធរ ឬមណ្ឌលសុខភាពដែលនៅកៀកបំផុត ដើម្បីពិនិត្យសុខភាព និងធ្វើចត្តាឡីស័ករយៈពេល ១៤ថ្ងៃឱ្យបានត្រឹមត្រូវ៕ | 2021-07-21T04:20:00+07:00 | freshnewsasia.com | https://m.freshnewsasia.com/index.php/en/localnews/205984-2021-07-20-14-20-49.html |
563328de-2974-4b62-8695-57d7d40c90da | កូវីដ១៩៖ ខេត្តកំពង់ធំ រកឃើញអ្នកឆ្លងថ្មី ៣៦នាក់ ជាសះស្បើយ ៣៨នាក់ និងស្លាប់ម្នាក់ | ភ្នំពេញ៖ រដ្ឋបាលខេត្តកំពង់ធំ នៅថ្ងៃទី២០ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពីករណីរកឃើញអ្នកវិជ្ជមាន ជំងឺកូវីដ១៩ ចំនួន២៦នាក់ថ្មី ខណៈមានករណីជាសះស្បើយ៣៨នាក់ និងស្លាប់ម្នាក់។ សូមបញ្ជាក់ថា គិតត្រឹមថ្ងៃទី២០ ខែកក្កដា ឆ្នាំ២០២១ ខេត្តកំពង់ធំ រកឃើញអ្នកឆ្លងជំងឺកូវីដ១៩ សរុបចំនួន១,៤៨៩នាក់ ក្នុងនោះបានព្យាបាលជាសះស្បើយ១,០០០នាក់ និងកំពុងសម្រាកព្យាបាល៤៥៨នាក់ ស្លាប់៣១នាក់៕ | 2021-07-21T04:12:00+07:00 | dap-news.com | https://dap-news.com/national/2021/07/20/167921/ |
76dee062-e139-4fbb-aa57-b4fccd31121a | រដ្ឋបាលខេត្តស្វាយរៀង សម្រេចការបិទខ្ទប់ភូមិចំនួន២ ក្នុងឃុំកំពង់ត្រាច ស្រុករមាសហែក ជាតំបន់មានអ្នកកើតជំងឺកូវីដ១៩ | រដ្ឋបាលខេត្តស្វាយរៀង បានចេញសេចក្ដីសម្រេច ស្ដីពីការបិទខ្ទប់ភូមិតាត្រាវ និងភូមិកំពង់ត្រាច ស្ថិតក្នុងឃុំកំពង់ត្រាច ស្រុករមាសហែក ជាតំបន់ដែលមានអ្នកជំងឺកូវីដ១៩ និងអ្នកប៉ះពាល់ផ្ទាល់ និងប្រយោលជាច្រើននាក់ រយៈពេល១៤ថ្ងៃ គឺចាប់ពីម៉ោងសូន្យថ្ងៃទី២១ ខែកក្កដា ដល់ថ្ងៃទី០៣ ខែសីហា ឆ្នាំ២០២១។ បើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅថ្ងៃទី២០ ខែកក្កដា ឆ្នាំ២០២១នេះ បានបញ្ជាក់ថា ចំពោះថិរវេលានេះ អាចត្រូវបានសម្រេចបន្ត ឬអាចបញ្ចប់មុនថិរវេលាកំណត់តាមការជូនដំណឹងរបស់រដ្ឋបាលខេត្ត៕ | 2021-07-21T04:07:00+07:00 | freshnewsasia.com | https://m.freshnewsasia.com/index.php/en/localnews/205981-2021-07-20-14-07-33.html |
fe110d30-3fe2-4bdd-b4f5-84556ea8a21e | ខេត្តព្រះវិហារ បង្ហាញអត្តសញ្ញាណអ្នកជំងឺកូវីដ ចំនួន១៩នាក់ ខណៈជាសះស្បើយ២២នាក់ | រដ្ឋបាលខេត្តព្រះវិហារ នៅថ្ងៃទី២០ ខែកក្កដា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន១៩នាក់ថែមទៀត តាមរយៈការធ្វើតេស្តរហ័ស (Rapid Test) និងព្យាបាលជាសះស្បើយចំនួន ២២នាក់។ យោងសេចក្តីប្រកាសព័ត៌មានរបស់រដ្ឋបាលខេត្តព្រះវិហារ ដែលបណ្តាញព័ត៌មាន Fresh News ទទួលបាននៅយប់ថ្ងៃទី២០ ខែកក្កដា ឆ្នាំ២០២១នេះ បានបញ្ជាក់ថា ក្នុងចំណោមអ្នកជំងឺកូវីដ១៩ ទាំង១៩នាក់ ត្រូវបានបញ្ជូនទៅសម្រាកព្យាបាល នៅមណ្ឌុលព្យាបាលជំងឺកូវីដកម្រិតស្រាល នៅវិទ្យាល័យជាសុីមត្បែងមានជ័យ ក្រុងព្រះវិហារ។ សូមបញ្ជាក់ថា គិតត្រឹមថ្ងៃទី២០ ខែកក្កដា ឆ្នាំ២០២១នេះ ខេត្តព្រះវិហារ បានរកឃើញជំងឺកូវីដ១៩ ចំនួន៣៨៣នាក់ បានព្យាបាលជាសះស្បើយចំនួន ១៨៥នាក់ កំពុងសម្រាកព្យាបាលចំនួន ១៩៧នាក់ទៀត និងស្លាប់បាត់បង់ជីវិត ១នាក់ផងដែរ៕ | 2021-07-21T04:04:00+07:00 | freshnewsasia.com | https://m.freshnewsasia.com/index.php/en/localnews/205980-2021-07-20-14-04-48.html |
ea53043e-aeb8-4ec0-a9ba-7406648df277 | រដ្ឋបាលខេត្តកោះកុង បង្ហាញអត្តសញ្ញាណអ្នកជំងឺកូវីដ១៩ ចំនួន៧៤នាក់ និងជាសះស្បើយចំនួន ១៨២នាក់ | រដ្ឋបាលខេត្តកោះកុង នៅថ្ងៃទី២០ ខែកក្កដា ឆ្នាំ២០២១នេះ បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកវិជ្ជមានជំងឺកូវីដ១៩ ចំនួន៧៤នាក់ថែមទៀត និងករណីជាសះស្បើយចំនួន ១៨២នាក់ តាមរយៈការធ្វើតេស្តរហ័ស (Rapid Test) នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់នេះ។ រដ្ឋបាលខេត្ត បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាកនិងធ្វើចត្តាឡីស័ក៕ | 2021-07-21T04:02:00+07:00 | freshnewsasia.com | https://m.freshnewsasia.com/index.php/en/localnews/205979-2021-07-20-14-02-14.html |
07099a98-9975-4d07-8fa0-fe3878d9bc5f | សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ផ្តល់ថវិកា ៥ម៉ឺនដុល្លារ ជូនកាកបាទក្រហមនេប៉ាល់ សម្រាប់ប្រើប្រាស់ក្នុងការប្រយុទ្ធជំងឺកូវីដ១៩ | សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានផ្តល់ថវិកា ៥ម៉ឺនដុល្លារអាមេរិក ជូនកាកបាទក្រហមនេប៉ាល់ តាមរយៈសហព័ន្ធអន្តរជាតិនៃសមាគមកាកបាទក្រហម និងអឌ្ឍចន្ទក្រហម (សហព័ន្ធអន្តរជាតិ) ដើម្បីទិញសម្ភារបរិក្ខារពេទ្យ និងស្បៀង ក្នុងប្រតិបត្តិការប្រយុទ្ធប្រឆាំងជំងឺកូវីដ-១៩ នៅប្រទេសនេប៉ាល់។ ថវិកាខាងលើនេះ ត្រូវបានផ្ទេរតាមរយៈគណនីធនាគារ ពីកាកបាទក្រហមកម្ពុជា ជូនសហព័ន្ធអន្តរជាតិ កាលពីថ្ងៃទី៩ ខែកក្កដា ឆ្នាំ២០២១កន្លងទៅនេះរួចរាល់ហើយ។ សូមបញ្ជាក់ថា កាលពីថ្ងៃទី១៩ ខែកក្កដា ឆ្នាំ២០២១ម្សិលម៉ិញនេះ កាកបាទក្រហមកម្ពុជា ក៏បានផ្តល់ថវិកាចំនួន ១០ម៉ឺនដុល្លារអាមេរិក ជូនកាកបាទក្រហមវៀតណាម តាមរយៈស្ថានទូតនៃសាធារណរដ្ឋសង្គមនិយមវៀតណាមប្រចាំនៅកម្ពុជា ដេីម្បីចូលរួមក្នុងយុទ្ធនាការប្រយុទ្ធប្រឆាំងនឹងជំងឺកូវីដ-១៩ ដែលកំពុងរាតត្បាតធ្ងន់ធ្ងរនៅទីក្រុងហូជីមិញ ប្រទេសវៀតណាមផងដែរ៕ | 2021-07-21T03:58:00+07:00 | freshnewsasia.com | https://m.freshnewsasia.com/index.php/en/localnews/205978-2021-07-20-13-58-30.html |
060a3963-f792-4219-80a6-646c2195f474 | ខេត្តតាកែវ រកឃើញអ្នកជំងឺកូវីដ១៩ ចំនួន១០៦នាក់ ក្នុងនោះមន្ត្រីនគរបាល ៥នាក់ ខណៈជាសះស្បើយ៥៤នាក់ | សម្រាប់ទី២០ ខែកក្កដា ឆ្នាំ២០២១នេះ ខេត្តតាកែវ បានរកអ្នកអ្នកវិជ្ជមានជំងឺកូវីដ១៩ ចំនួន ១០៦នាក់ ក្នុងនោះមន្ត្រីនគរបាល ៥នាក់ ខណៈជាសះស្បើយ៥៤នាក់។ នេះបើតាមរបាយការណ៍ស្នងការដ្ឋាននគរបាលខេត្តតាកែវ ដែលបណ្តាញព័ត៌មាន Fresh News ទទួលបាននៅយប់ថ្ងៃទី២០ ខែកក្កដានេះ។ តាមរបាយការណ៍ដដែល បានឱ្យដឹងថា រហូតមកដល់ថ្ងៃទី២០ ខែកក្កដានេះ ខេត្តតាកែវ មានអ្នកឆ្លងជំងឺកូវីដ១៩ សរុប៤,២២៨នាក់ ជាសះស្បើយសរុប ២,៦៨០នាក់ ស្លាប់ចំនួន ៦៨នាក់ កំពុងសម្រាកព្យាបាលចំនួន ១,៤៨២នាក់ និងកំពុងធ្វើចត្តាឡីស័ក ចំនួន៧៨១នាក់។ ដោយឡែកសម្រាប់មន្ត្រីនគរបាល រហូតមកថ្ងៃទី២០ ខែកក្កដានេះដែរ មានមន្ត្រីនគរបាលបានឆ្លងសរុបចំនួន ៤៦នាក់ ជាសះស្បើយចំនួន២៣នាក់ កំពុងសម្រាកព្យាបាលចំនួន២៣នាក់ និងកំពុងធ្វើចត្តាឡីស័ក ចំនួន១១១នាក់៕ | 2021-07-21T03:53:00+07:00 | freshnewsasia.com | https://m.freshnewsasia.com/index.php/en/localnews/205976-2021-07-20-13-53-55.html |
54280513-22e3-4127-9ae4-ea6f00f68e64 | ប្រជាពលរដ្ឋរស់នៅស្រុកចំការលើ ខេត្ដកំពង់ចាម ថ្លែងពីទឹកចិត្ដសប្បាយរីករាយ ដែលបានចាក់វ៉ាក់សាំងការពារជំងឺកូវីដ១៩ (Video Inside) | ប្រជាពលរដ្ឋ រស់នៅស្រុកចំការលើ ខេត្ដកំពង់ចាម បានសម្ដែងការសប្បាយរីករាយយ៉ាងខ្លាំង ពេលទទួលបានការចាក់វ៉ាក់សាំងការពារជំងឺកូវីដ១៩ និងប្ដេជ្ញារួមគ្នាបន្ដគោរពវិធានការ ក្រសួងសុខាភិបាល និង៣ការពារ ៣កុំ ដែលជាការណែនាំរបស់ សម្ដេចតេជោ ហ៊ុន សែន ប្រមុខរាជរដ្ឋាភិបាលកម្ពុជា។ លោកស្រី ដន គីមឡាង អាយុ ៥៥ឆ្នាំ និងលោកស្រី ម៉េត ពិសី អាយុ៤៦ឆ្នាំ ជាកសិកររស់នៅភូមិតាអុង ឃុំតាអុង ស្រុកចំការលើ ដែលបានមកទទួលការចាក់វ៉ាក់សាំងការពារជំងឺកូវីដ១៩ នៅមណ្ឌលសុខភាព ស្វាយមាស នៅភូមិឃុំខាងលើ នៅព្រឹកថ្ងៃទី២០ ខែកក្កដា ឆ្នាំ២០២១នេះ បានសម្ដែងការត្រេកអរ សប្បាយរីករាយយ៉ាងខ្លាំង ដែលរាជរដ្ឋាភិបាលកម្ពុជា បានផ្ដល់វ៉ាក់សាំងចាក់ជូនប្រជាពលរដ្ឋ ដើម្បីការពារពីជំងឺកូវីដ១៩។ ពលរដ្ឋទាំងពីររូបនេះ ក៏បានលើកឡើងស្រដៀងថា «កំលុងការរាលត្បាតជំងឺកូវីដ១៩ ប្រមុខរាជរដ្ឋាភិបាលកម្ពុជា បានផ្ដល់វ៉ាក់សាំងដើម្បីចាក់ជូនប្រជាពលរដ្ឋ ពួកខ្ញុំត្រេកអរណាស់ បានការពារអាយុជីវិត ពីជំងឺ ដ៏កាចសាហាវនេះ។ ដោយជំងឺកូវីដនេះ អាចបំផ្លាញរាងកាយយើង ឱ្យគ្រោះថ្នាក់ដល់ជីវិតយើងបាន ដល់តែមានវ៉ាក់សាំងចឹង ខ្ញុំត្រេកអរណាស់»។ សូមថ្លែងអំណរគុណដល់រាជរដ្ឋាភិបាល ដែលលោកបានគិតគូរដល់ប្រជាពលរដ្ឋ។ ពួកខ្ញុំស្រលាញ់សម្ដេចតេជោ ប្រមុខដឹកនាំប្រទេសយើងណាស់ ហើយក៏សូមជូនពរលោក មានអាយុយ៉ឺនយូរ ជាម្លប់ការពារ គ្រប់គ្រងប្រទេសជាតិយើង»។ សូមជម្រាបផងដែរថា អ្នកដែលស្ម័គ្រចាក់វ៉ាក់សាំងការពារជំងឺកូវីដ១៩ ទី៦លាន ដែលទទួលបានថវិកាលើកទឹកចិត្ដ ចំនួន១០លានរៀល និងសម្ភារមួយចំនួន ពីសម្ដេចតេជោ ហ៊ុន សែន នាយករដ្ឋមន្ដ្រីកម្ពុជា កាលពីព្រឹកមិញនេះ ក៏បានរកឃើញនៅភូមិតាអុង ឃុំតាអុង ស្រុកចំការលើ ខេត្ដកំពង់ចាមផងដែរ៕ | 2021-07-21T03:32:00+07:00 | freshnewsasia.com | https://m.freshnewsasia.com/index.php/en/localnews/205971-2021-07-20-13-32-18.html |
41bc2a48-e068-4975-9daa-5379b5853d4e | កូវីដ១៩៖ ខេត្តកោះកុង រកឃើញអ្នកឆ្លងថ្មី ៧៤នាក់ ជាសះស្បើយ១៨២នាក់ និងស្លាប់ម្នាក់ | ភ្នំពេញ៖ រដ្ឋបាលខេត្តកោះកុង នៅថ្ងៃទី២០ ខែកក្កដា ឆ្នាំ២០២១នេះ បានចេញសេចក្តីប្រកាសព័ត៌មាន ស្តីពីការរកឃើញ ករណីវិជ្ជមានជំងឺកូវីដ-១៩ ចំនួន៧៤ នាក់ថ្មី ជាសះស្បើយ ចំនួន១៨២នាក់ និងមានករណីស្ត្រីជនជាតិខ្មែរម្នាក់ នៅក្រុងខេមរភូមិន្ទ។ | 2021-07-21T03:27:00+07:00 | dap-news.com | https://dap-news.com/national/2021/07/20/167881/ |
57e494d7-c4ce-4446-a3bd-cdc0618372ce | កូវីដ១៩៖ ខេត្តបាត់ដំបង រកឃើញអ្នកឆ្លងថ្មី៦១នាក់ ជាសះស្បើយ ១៨នាក់ និងស្លាប់ម្នាក់ | ភ្នំពេញ៖ រដ្ឋបាលខេត្តបាត់ដំបង នៅថ្ងៃទី២០ ខែកក្កដា ឆ្នាំ២០២១នេះ បានចេញសេចក្ដីប្រកាសព័ត៌មានស្ដីពី ករណីរកឃើញ អ្នកវិជ្ជមានកូវីដ១៩ ចំនួន៦១នាក់ថ្មី និងមានករណីជាសះស្បើយ១៨នាក់ និងស្លាប់ម្នាក់ ។ សូមបញ្ជាក់ថា គិតត្រឹមថ្ងៃទី២០ ខែកក្កដា ឆ្នាំ២០២១នេះ ខេត្តបាត់ដំបង រកឃើញអ្នកឆ្លងជំងឺកូវីដ១៩ សរុបចំនួន២,០៩០នាក់ ក្នុងនោះបានព្យាបាលជាសះស្បើយ ១,១៣០នាក់ និងកំពុងសម្រាកព្យាបាល ៩៣៨នាក់ ស្លាប់២២នាក់៕ | 2021-07-21T03:06:00+07:00 | dap-news.com | https://dap-news.com/national/2021/07/20/167868/ |
523197be-5e0c-44e3-8620-0579513fea15 | គិតត្រឹមថ្ងៃទី២០ កក្កដា ខេត្តកំពង់ចាម មានអ្នកឆ្លងជំងឺកូវីដ សរុប ៣,២៨៧នាក់ និងស្លាប់៦១នាក់ | លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការខេត្តប្រយុទ្ធប្រឆាំងនឹងជំងឺកូវីដ១៩ បានឱ្យដឹងថា គិតត្រឹមថ្ងៃ២០ ខែកក្កដា ឆ្នាំ២០២១នេះ ខេត្តកំពង់ចាមមានអ្នកឆ្លងជំងឺកូវីដ១៩ សរុប ៣,២៨៧ករណី និងស្លាប់ ៦១នាក់។ លោក អ៊ុន ចាន់ដា បានលើកឡើងដូច្នេះនាព្រឹកថ្ងៃទី២០ ខែកក្កដា ឆ្នាំ២០២១នេះ ក្នុងកិច្ចប្រជុំបូកសរុបការងាររបស់គណៈកម្មការខេត្តប្រយុទ្ធប្រឆាំងជំងឺកូវីដ១៩ នៅសាលាខេត្តកំពង់ចាម។ លោក អ៊ុន ចាន់ដា បានបន្តថា ជំងឺកូវីដ១៩ ចាប់ផ្ដើមឆ្លងលើប្រជាពលរដ្ឋក្នុងខេត្តកំពង់ចាម ដំបូងចេញពីកម្មករកម្មការិនីរោងចក្រ បន្ទាប់មកឆ្លងដល់អាជីវករតាមបណ្ដាផ្សារ បន្ទាប់មកទៀតឆ្លងដល់មន្ត្រីរាជការ អ្នកផ្ដល់សេវាតែម្ដង។ ដូច្នេះ រលកនៃការឆ្លងជំងឺនេះ រដ្ឋបាលខេត្តកំពង់ចាមត្រូវតែមានវិធានការបន្ថែមទៀត ដើម្បីអន្តរាគមន៍ទប់ស្កាត់កុំឱ្យមានការឆ្លងក្នុងកម្រិតទ្រង់ទ្រាយធំ និងទប់ស្កាត់អត្រាបាត់បង់ជីវិត ដោយសារជំងឺនេះ។ លោកអភិបាលខេត្ត ក៏បានបញ្ជាក់ផងដែរថា កិច្ចការបន្តរបស់គណៈកម្មការខេត្តប្រយុទ្ធប្រឆាំងនឹងជំងឺកូវីដ១៩ បានរៀបចំក្រុមការងារទំនាក់ទំនង និងសហការជាមួយអាជ្ញាធរមូលដ្ឋានគ្រប់លំដាប់ថ្នាក់ ហើយក្រុមការងារ និងឆ្លើយតបបន្ទាន់ ទៅនឹងការរាតត្បាតជំងឺនៅគ្រប់លំដាប់ថ្នាក់ដូចជា៖ មណ្ឌលត្រួតពិនិត្យសុខភាពថ្នាក់ស្រុកប្រតិបត្តិ គ្រប់មន្ទីរពេទ្យបង្អែក មណ្ឌលត្រួតពិនិត្យសុខភាពថ្នាក់ខេត្ត សណ្ឋាគារមេគង្គ និងមន្ទីរពេទ្យខេត្ត។ ការបង្កើតក្រុមគ្រូពេទ្យជួរមុខសម្រាប់ព្យាបាលជំងឺកូវីដ១៩ បានបណ្តុះបណ្តាលបង្កើតក្រុមតាមដាន និងចុះជាប្រចាំស្រង់យករាល់សំណាកដែលសង្ស័យ ក្រុមការងារបែងចែកធនធានថវិកា និងផ្គត់ផ្គង់សម្ភារៈ ឆ្លើយតបរាល់សកម្មភាព ក្រុមការងារអចិន្ត្រៃយ៍ គ្រប់គ្រងរាល់ព័ត៌មាន របាយការណ៍ទំនាក់ទំនងផ្សេងៗ។ ទន្ទឹមនឹងនេះរដ្ឋបាលខេត្តបានបណ្តុះបណ្តាលដល់គ្រប់មន្ត្រីសុខាភិបាល និងនិស្សិតពេទ្យទាំងវិធានការការពារ ការចម្លងរោគ និងរៀបចំនូវយុទ្ធនាការចាក់វ៉ាក់សាំងជូនប្រជាពលរដ្ឋ។ ជាមួយគ្នានេះដែរ រដ្ឋបាលខេត្តកំពង់ចាម បានរៀបចំរួចរាល់នូវមន្ទីរព្យាបាលជំងឺកូវីដ១៩ មាននៅសណ្ឋាគារមេគង្គ មានចំនួន ៤០៥គ្រែ, វិទ្យាល័យព្រះស៊ីហនុ ចំនួន ១២១៥ គ្រែ, សាលាបថមសិក្សាដីដុះ ត្រៀម៣០០គ្រែ និងវិទ្យាល័យសំបួរមាស ត្រៀម ៤៥០គ្រែ។ ក្រុមគ្រូពេទ្យព្យាបាល គឺមានចំនួន១២ក្រុម បានបណ្តុះបណ្តាលរួច (វេជ្ជបណ្ឌិត៣, គិលា.៤ , ឆ្មប៣. អ្នកអនាម័យ៤. អ្នកបើកបរ ១ជាសរុប ១៥នាក់)៕ | 2021-07-21T02:54:00+07:00 | freshnewsasia.com | https://m.freshnewsasia.com/index.php/en/localnews/205967-2021-07-20-12-54-55.html |
b2920aa8-3479-404a-ab11-a8e5b26091bf | អគ្គបណ្ឌិតសភាចារ្យ អូន ព័ន្ធមុនីរ័ត្ន កោតសសើរចំពោះការខិតខំប្រឹងប្រែង បំពេញការងារពិនិត្យ និងព្យាបាលជំងឺរបស់មន្ទីរពេទ្យគន្ធបុប្ផា ជូនកុមារដ៏ច្រើននៅកម្ពុជា | អគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្ត្រី រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ និងជាប្រធានក្រុមប្រឹក្សាបរធនបាលនៃ «មូលនិធិគន្ធបុប្ផាកម្ពុជា» បានវាយតម្លៃខ្ពស់ចំពោះការខិតខំប្រឹងប្រែង បំពេញការងារពិនិត្យ និងព្យាបាលជំងឺរបស់មន្ទីរពេទ្យគន្ធបុប្ផា ជូនកុមារដ៏ច្រើននៅកម្ពុជា។ ការវាយតម្លៃខ្ពស់របស់អគ្គបណ្ឌិតសភាចារ្យ អូន ព័ន្ធមុនីរ័ត្ន ក្នុងឱកាសដឹកនាំកិច្ចប្រជុំ ក្រុមប្រឹក្សាបរធនបាលនៃ «មូលនិធិគន្ធបុប្ផាកម្ពុជា» តាមរយៈប្រព័ន្ធអនឡាញ ដោយមានការចូលរួម ពីលោកសាស្ត្រាចារ្យវេជ្ជបណ្ឌិត ម៉ម ប៉ុនហេង រដ្ឋមន្ត្រីក្រសួងសុខាភិបាល ព្រមទាំង-សមាជិកក្រុមប្រឹក្សាបរធនបាលទាំងអស់ ដើម្បីពិនិត្យ និងពិភាក្សាអំពីវឌ្ឍនភាព របស់មូលនិធិ និងដំណើរការនៃការផ្តល់ការគាំទ្រផ្នែកហិរញ្ញវត្ថុ ក្នុងការធានានិរន្តរភាពនៃកិច្ចដំណើរការរបស់មន្ទីរពេទ្យគន្ធបុប្ផា។ អគ្គបណ្ឌិតសភាចារ្យ ឧបនាយករដ្ឋមន្រ្តី បានវាយតម្លៃខ្ពស់លើការខិតខំ ប្រឹងប្រែងបំពេញការងារពិនិត្យ និងព្យាបាលជំងឺរបស់មន្ទីរពេទ្យគន្ធបុប្ផាជូនកុមារដ៏ច្រើន និងបានលើកទឹកចិត្ត ឱ្យបន្តខិតខំបំពេញការងារ ដ៏មានសារៈសំខាន់នេះថែមទៀត ដើម្បីចូលរួមកសាង និងអភិវឌ្ឍទំពាំងស្នងឬស្សី របស់ប្រទេសជាតិ។ អគ្គបណ្ឌិតសភាចារ្យបានវាយតម្លៃខ្ពស់ លើការខិតខំប្រឹងប្រែងបំពេញការងារកៀរគរការបរិច្ចាគ នាពេលកន្លងមក និងបានណែនាំឱ្យលេខាធិការដ្ឋាន ខិតខំបន្ថែមទៀតក្នុងការផ្សព្វផ្សាយ ដល់សាធារណជនឱ្យបានយល់ដឹងអំពីវត្តមាន និងសារៈសំខាន់របស់ «មូលនិធិគន្ធបុប្ផាកម្ពុជា» ក្នុងគោលដៅកៀរគរវិភាគទាន សប្បុរសធម៌បន្ថែមទៀត ពីគ្រប់មជ្ឈដ្ឋាន ដើម្បីបន្តរួមចំណែកទ្រទ្រង់ប្រតិបត្តិការ និងនិរន្តរភាពរបស់មន្ទីរពេទ្យគន្ធបុប្ផា និងលើកស្ទួយស្មារតី «ខ្មែរជួយខ្មែរ» ឱ្យបានកាន់តែទូលំទូលាយ។ គិតត្រឹមឆមាសទី១ ឆ្នាំ២០២១, «មូលនិធិគន្ធបុប្ផាកម្ពុជា» បានទទួលថវិកាបរិច្ចាគសរុបចំនួនប្រមាណ១៥,៧ លានដុល្លារអាមេរិក កើនឡើង៩.៧០% បើធៀបទៅនឹងរយៈពេល៦ខែដំបូងក្នុង ឆ្នាំ២០២០។ ជាមួយគ្នានេះថវិកា ដែលមិនទាន់យកទៅប្រើប្រាស់ ក៏ត្រូវបានវិនិយោគជា ការដាក់ប្រាក់បញ្ញើមានកាលកំណត់នៅធនាគារពាណិជ្ជ ដែលការប្រាក់ដែលទទួលបាន ត្រូវបានចាត់់ទុកថា ជាចំណូលបន្ថែមរបស់មូលនិធិគន្ធបុប្ផាកម្ពុជាផងដែរ។ ទន្ទឹមនេះត្រឹមរយៈពេល៦ខែដំបូងនៃ ឆ្នាំ២០២១នេះ, «មូលនិធិគន្ធបុប្ផាកម្ពុជា! ក៏បានផ្ទេរថវិកាជូនមន្ទីរពេទ្យ ជាបន្តបន្ទាប់ដែលមានចំនួន សរុបប្រមាណជាង ៤លានដុល្លារអាមេរិក។ ត្រឹមរយៈពេលដូចគ្នានេះ «មូលនិធិគន្ធបុប្ផាកម្ពុជា» ទទួលបានសមាជិកចំនួន៦២,២៨៥ នាក់។ សូមបញ្ជាក់ថា «របាយការណ៍ហិរញ្ញវត្ថុ ឆ្នាំ២០២០ របស់មូលនិធិគន្ធបុប្ផាកម្ពុជា» ត្រូវបានដាក់ឱ្យធ្វើសវនកម្ម ដោយក្រុមហ៊ុនសវនកម្មលំដាប់អន្តរជាតិ PriceWaterhouseCooper ដែលសវនករឯករាជ្យបានផ្តល់មតិថា «តាមមតិរបស់យើងខ្ញុំ របាយការណ៍ហិរញ្ញវត្ថុរបស់មូលនិធិគន្ធបុប្ផាកម្ពុជា សម្រាប់ដំណាច់ឆ្នាំថ្ងៃទី៣១ ខែធ្នូ ឆ្នាំ២០២០ ត្រូវបានរៀបចំឡើងនូវគ្រប់ទិដ្ឋភាពជាសារវន្តទាំងអស់ ដោយអនុលោមតាមគោលការណ៍គណនេយ្យ» ដោយមិនមានភាពខុសឆ្គង និងក្លែងបន្លំឡើយ។ ដោយសារការរីករាលដាលនៃជំងឺកូវីដ១៩, លេខាធិការដ្ឋានមូលនិធិគន្ធបុប្ផាកម្ពុជា បាននិងបន្តផ្តោតសំខាន់លើការអនុវត្តសកម្មភាព បំផុសចលនាកៀរគរការបរិច្ចាគ តាមរយៈប្រព័ន្ធអនឡាញ ក្នុងគោលបំណងប្រមូលវិភាគទានសប្បុរសធម៌ ក៏ដូចផ្សព្វផ្សាយជាសាធារណៈ អំពីមូលនិធិដោយមានសកម្មភាពចម្បងៗដូចជា៖ * កិច្ចសហការជាមួយស្ថាប័នហិរញ្ញវត្ថុជាដៃគូ ក្នុងការទទួលការបរិច្ចាគជា E-donation,. * ការផលិតវីដេអូផ្សព្វផ្សាយដែលមានភាពសម្បូរបែប. * ការរៀបចំយុទ្ធនាការ និងកម្មវិធីនានា ជាពិសេសកម្មវិធីដែលមានការចូលរួមសហការ និងគាំទ្រដោយបណ្តាក្រុមហ៊ុននានា ដើម្បីផ្សព្វផ្សាយ និងប្រមូលការបរិច្ចាគ។ * ការបន្តដាក់ហិបទទួលការបរិច្ចាគ នៅតាមទីសាធារណៈ ជាពិសេសផ្សារទំនើប និងភោជនីយដ្ឋាននានា ។ បន្ថែមលើវឌ្ឍនភាព និងទិសដៅការងាររបស់មូលនិធិគន្ធបុប្ផាកម្ពុជា, ក្រុមប្រឹក្សាបរធនបាល ក៏បានទទួលនូវរបាយការណ៍ អំពីស្ថានភាពមន្ទីរពេទ្យគន្ធបុប្ផាទាំង៥ទីតាំង សម្រាប់រយៈពេល ៦ខែ ដើមឆ្នាំ២០២១នេះ ដែលក្នុងនោះមន្ទីរពេទ្យបានទទួលព្យាបាលចំនួនជាង ២២៦១៩៤នាក់ ដែលករណីជំងឺធ្ងន់មានចំនួន ៤៥០៧៥នាក់ បានសម្រាកព្យាបាល និងចំនួន១០១៩០ នាក់ទទួលការវះកាត់។ ក្នុងនោះផ្នែកសម្ភព មន្ទីរពេទ្យគន្ធបុប្ផាសៀមរាប ឬមន្ទីរពេទ្យជ័យវរ្ម័នទី៧ បានទទួលពិនិត្យ និងព្យាបាលស្ត្រីមានផ្ទៃពោះចំនួន៤១៨៥៥នាក់ និងបានទទួលសម្រាល កូនចំនួន១០៣២៣នាក់។ ជាមួយគ្នានេះ ដើម្បីចូលរួមទប់ស្កាត់ការរីករាលដាលនៃជំងឺកូវីដ១៩, មន្ទីរពេទ្យបានរៀបចំសម្រួលហេដ្ឋា-រចនាសម្ព័ន្ធ បុគ្គលិក និងក្រុមការងារ ក្នុងការព្យាបាលអ្នកជំងឺដែលរកឃើញមេរោគកូវីដ១៩ នៅអគារដាច់ដោយឡែកពីអគារពិនិត្យ និងព្យាបាលជំងឺទូទៅរបស់មន្ទីរពេទ្យ ទាំងនៅភ្នំពេញ និងនៅសៀមរាបផងដែរ៕ | 2021-07-21T02:52:00+07:00 | freshnewsasia.com | https://m.freshnewsasia.com/index.php/en/localnews/205966-2021-07-20-12-52-54.html |
72122875-b0ce-4858-b855-69b688e5e17d | ខេត្តឧត្តរមានជ័យ សម្រេចអនុវត្តវិធានការរដ្ឋបាលជាបណ្តោះអាសន្ន រយៈពេល១៤ថ្ងៃ ដើម្បីទប់ស្កាត់ជំងឺកូវីដ១៩ | រដ្ឋបាលខេត្តឧត្តរមានជ័យ សម្រេចស្តីពីការអនុវត្តវិធានការរដ្ឋបាលជាបណ្តោះអាសន្ន រយៈពេល១៤ថ្ងៃ គិតចាប់ពីថ្ងៃទី២១ ខែកក្កដា ដល់ថ្ងៃទី០៣ ខែសីហា ឆ្នាំ២០២១ ដើម្បីទប់ស្កាត់ការឆ្លងរាលដាលនៃជំងឺកូវីដ១៩ ក្នុងភូមិសាស្រ្តខេត្តឧត្តរមានជ័យ។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅយប់ថ្ងៃទី២០ ខែកក្កដា ឆ្នាំ២០២១នេះ៕ | 2021-07-21T02:38:00+07:00 | freshnewsasia.com | https://m.freshnewsasia.com/index.php/en/localnews/205964-2021-07-20-12-38-43.html |
f5d3d270-650e-4386-a746-924b0021340b | ខេត្តក្រចេះ បន្តរកឃើញអ្នកជំងឺកូវីដ ចំនួន៧នាក់ និងជាសះស្បើយចំនួន៩នាក់ | រដ្ឋបាលខេត្តក្រចេះ នៅថ្ងៃទី២០ ខែកក្កដា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ ចំនួន០៧នាក់បន្ថែមទៀត និងអ្នកជាសះស្បើយចំនួន០៩នាក់ តាមរយៈការធ្វើតេស្តរហ័ស (Rapid Test)។ នេះបើតាមសេចក្ដីប្រកាសព័ត៌មានដែល Fresh News ទទួលបាន។ រដ្ឋបាលខេត្តក្រចេះ សូមអំពាវនាវដល់ប្រជាពលរដ្ឋ និងសាធារណជនទាំងអស់ ដែលពាក់ព័ន្ធដោយផ្ទាល់ និងប្រយោលជាមួយអ្នកទាំង៧នាក់ ត្រូវរួសរាន់មកជួបក្រុមគ្រូពេទ្យ ដើម្បីយកសំណាកទៅពិនិត្យ និងធ្វើចត្តាឡីស័ក៕ | 2021-07-21T02:34:00+07:00 | freshnewsasia.com | https://m.freshnewsasia.com/index.php/en/localnews/205963-2021-07-20-12-34-58.html |
dd84a4f5-80fa-4188-8357-b48c85c77aa2 | ថ្ងៃនេះទី២០ ខែកក្កដានេះ ខេត្តស្ទឹងត្រែង មិនមានករណីឆ្លងជំងឺកូវីដ១៩នោះទេ ខណៈជាសះស្បើយចំនួន៥៤នាក់ | ដំណឹងល្អ! សម្រាប់ថ្ងៃទី២០ ខែកក្កដា ឆ្នាំ២០២១នេះ ខេត្តស្ទឹងត្រែង មិនមានករណីឆ្លងជំងឺកូវីដ១៩ នោះទេ ខណៈមានអ្នកជំងឺបានជាសះស្បើយចំនួន៥៤នាក់។ នេះបើតាមការជូនដំណឹង ដែលបណ្តាញ Fresh News ទទួលបាន។ គិតមកដល់ថ្ងៃទី២០ ខែកក្កដា ឆ្នាំ២០២១នេះ អាជ្ញាធរខេត្តស្ទឹងត្រែង បានរកឃើញអ្នកជំងឺកូវីដ១៩ ចំនួន៤៥៨នាក់ ជាសះស្បើយចំនួន៣៣៨នាក់ កំពុងសម្រាកព្យាបាលចំនួន១១៨នាក់ និងមានករណីសពស្លាប់រកឃើញវិជ្ជមានជំងឺកូវីដ១៩ ចំនួន១នាក់ផងដែរ៕ | 2021-07-21T02:33:00+07:00 | freshnewsasia.com | https://m.freshnewsasia.com/index.php/en/localnews/205962-2021-07-20-12-33-20.html |
878789ae-90af-4fc3-b211-9720938792b1 | ប្រជាជនឥណ្ឌូនេស៊ីប្រារព្ធពិធីបុណ្យសាសនា Eid al-Adha ក្រោមវិធានការរឹតត្បិតប្រឆាំងនឹងជំងឺកូវីដ១៩ យ៉ាងតឹងរ៉ឹង | ប្រជាជនម៉ូស្លីមរាប់លាននាក់នៅក្នុងប្រទេសឥណ្ឌូនេស៊ីនៅថ្ងៃអង្គារ ទី ២០ ខែកក្កដា បានប្រារព្ធពិធីបុណ្យ Eid al-Adha ដែលជាពិធីបុណ្យអ៊ីស្លាមដ៏សំខាន់បំផុតមួយ ខណៈដែលប្រធានាធិបតីលោក Joko Widodo បានសន្យាថា នឹងបន្តរឹតបន្តឹងវិធានការប្រឆាំងនឹងកូវីដ១៩ រហូតដល់ករណីឆ្លងបានធ្លាក់ចុះ។ នេះបើយោងតាមការចេញផ្សាយដោយ សារព័ត៌មាន AFP។ ស្ថានការណ៍កូវីដ១៩ នៅប្រទេសឥណ្ឌូនេស៊ីនាពេលបច្ចុប្បន្ន ស្ថិតក្នុងចំណោមប្រទេសដែលមានករណីឆ្លងច្រើនបំផុតមួយនៅលើពិភពលោក ដោយសារតែការរីករាលដាលយ៉ាងឆាប់រហ័ស នៃវីរុសបម្លែងខ្លួនថ្មី Delta ទោះបីជាមានការដាក់ចេញនូវវិធានការរឹតត្បឹងចាប់តាំងពីដើមខែក៏ដោយ។ ប្រធានាធិបតីឥណ្ឌូនេស៊ីលោក Joko Widodo បានណែនាំឱ្យប្រជាជនឥណ្ឌូនេស៊ីប្រារព្ធពិធី Eid al-Adha នៅតាមផ្ទះរៀងៗខ្លួន ដោយធ្វើតាមវិធានអនាម័យយ៉ាងតឹងរឹងដើម្បីបង្ការការឆ្លង ខណៈអាជ្ញាធរប៉ូលីសក៏បានបង្កើតប៉ុស្តិ៍ត្រួតពិនិត្យជាច្រើន ដើម្បីរឹត្បឹតការធ្វើដំណើរនៅក្នុងប្រទេស ដែលមានប្រជាជនមូស្លីមធំបំផុតនៅលើពិភពលោក។ គួរបញ្ជាក់ថា ពិធីបុណ្យសាសនា Eid al-Adha គឺជាពិធីបុណ្យដ៏សំខាន់បំផុតមួយរបស់សាសនាអ៊ីស្លាម។ នៅក្នុងពិធីបុណ្យនេះសាសនិកអ៊ីស្លាមដែលមានលទ្ធភាព ឬជីវភាពធូធារតែងតែសំឡេះសត្វគោក្របី ឬពពែដើម្បីយកសាច់ចែកជូនអ្នកក្រ ហូបឆ្ងាញ់មួយពេលសម្រាប់ពិធីបុណ្យដ៏ពិសិដ្ឋនេះ៕ | 2021-07-21T02:27:00+07:00 | freshnewsasia.com | https://m.freshnewsasia.com/index.php/en/internationalnews/205961-2021-07-20-12-27-48.html |
c1aef7a8-1394-4962-9d6a-c4a1b92a86e4 | ខេត្តបាត់ដំបង បង្ហាញអត្តសញ្ញាណអ្នកជំងឺកូវីដ ចំនួន៦១នាក់ ជាសះស្បើយ១៨នាក់ និងស្លាប់១នាក់ | រដ្ឋបាលខេត្តបាត់ដំបង នៅថ្ងៃទី២០ ខែកក្កដា ឆ្នាំ២០២១នេះ បានប្រកាសពីករណីវិជ្ជមានអ្នកជំងឺកូវីដ១៩ ចំនួន៦១នាក់ ជាសះស្បើយចំនួន ១៨នាក់ តាមរយៈការធ្វើតេស្តរហ័ស (Rapid Test) ដែលចេញផ្សាយដោយក្រសួងសុខាភិបាលព្រឹកមិញ។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅល្ងាចថ្ងៃទី២០ ខែកក្កដានេះ។ រដ្ឋបាលខេត្ត បានបញ្ជាក់ថា ចាប់តាំងពីផ្ទុះការរីករាលដាលនៃជំងឺកូវីដ១៩ ខេត្តបាត់ដំបង បានរកឃើញអ្នកជំងឺចំនួន ២,០៩០នាក់ ព្យាបាលជាសះស្បើយចំនួន ១,១៣០នាក់ ស្លាប់ចំនួន ២២នាក់ និងកំពុងព្យាបាលចំនួន ៩៣៨នាក់។ រដ្ឋបាលខេត្តបាត់ដំបង ក៏បានអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលសូមធ្វើចត្តាឡីស័ក តាមផ្ទះរៀងៗខ្លួនដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត៕ | 2021-07-21T01:45:00+07:00 | freshnewsasia.com | https://m.freshnewsasia.com/index.php/en/localnews/205956-2021-07-20-11-45-36.html |
f52fd86a-69a9-498a-965d-a3e5ed991c21 | សម្ដេចតេជោ ៖ ហាត់ប្រាណគឺជាវិធីដ៏ល្អ សម្រាប់មនុស្សគ្រប់រូប ទាំងអ្នកវិជ្ជមានកូវីដ-១៩ និងអ្នកកំពុងធ្វើចត្តាឡីស័ក | តាមរយៈបណ្ដាញសង្គមហ្វេសប៊ុក នៅរសៀលថ្ងៃទី២០ ខែកក្កដា ឆ្នាំ២០២១នេះ សម្ដេចតេជោ ហ៊ុន សែន នាយរដ្ឋមន្រ្តីនៃកម្ពុជា បានលើកឡើងយ៉ាងដូច្នេះថា សម្ដេចបន្តថា ។ និយាយបែបលេងសើច សម្ដេចបន្ថែមថា ៕ | 2021-07-21T01:43:00+07:00 | dap-news.com | https://dap-news.com/national/2021/07/20/167823/ |
372089bc-9aff-44ce-a0ca-7120c95b109a | កូវីដ១៩៖ ខេត្តកំពត រកឃើញ អ្នកឆ្លងថ្មី៧១នាក់ ជាសះស្បើយ២០៧នាក់ និងស្លាប់ម្នាក់ | សូមបញ្ជាក់ថា គិតត្រឹមថ្ងៃទី២០ខែកក្កដា ឆ្នាំ២០២១នេះ ខេត្តកំពត រកឃើញអ្នកឆ្លងជំងឺកូវីដ១៩ សរុបចំនួន ២,៧១៥នាក់ ក្នុងនោះបានព្យាបាល ជាសះស្បើយ ១០៨៩នាក់ និងកំពុងសម្រាកព្យាបាល៥៩២នាក់ ស្លាប់៣៤នាក់ ៕ | 2021-07-21T01:36:00+07:00 | dap-news.com | https://dap-news.com/national/2021/07/20/167777/ |
e26c473c-2c40-4b73-9674-ea0910534646 | សម្តេចតេជោ ហ៊ុន សែន លើកទឹកចិត្តឲ្យហាត់ប្រាណបានគ្រប់គ្នាដើម្បីសុខភាពល្អ រាប់ទាំងអ្នកកើតជំងឺកូវីដ និងអ្នកកំពុងធ្វើចត្តាឡីស័ក | សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា បានលើកទឹកចិត្តឲ្យមនុស្សគ្រប់រូប នាំគ្នាហាត់ប្រាណដើម្បីមានសុខភាពល្អ ក្នុងនោះរាប់ទាំងអ្នកកើតជំងឺកូវីដ១៩ ដែលមិនធ្ងន់ធ្ងរ និងអ្នកកំពុងធ្វើចត្តាឡីស័ក។ សម្រាប់ការហាត់ប្រាណរបស់សម្តេចជាប្រចាំថ្ងៃនោះ គឺសម្តេចបានជ្រើសរើសយកការធាក់កង់មួយថ្ងៃ៦០នាទី ទៅ៩០នាទី និងច្រើនបំផុត១២០នាទី ទៅតាមទម្ងន់មុនពេលហាត់។ សម្តេចតេជោ ហ៊ុន សែន បានថ្លែងនៅល្ងាចថ្ងៃទី២០ ខែកក្កដា ឆ្នាំ២០២១ តាម Facebook យ៉ាងដូច្នេះថា ហាត់ប្រាណគឺជាវិធីដ៏ល្អសម្រាប់មនុស្សគ្រប់រូបដែលអាចហាត់បានរាប់ទាំងអ្នកមានវិជ្ជមានកូវីដ១៩ ដែលមិនធ្ងន់ធ្ងរ និងអ្នកកំពុងធ្វើចត្តាឡីស័ក។ របៀបហាត់ខុសៗគ្នាទៅតាមចំណូលចិត្ត តាមវ័យ តាមលទ្ធភាពដែលអាចធ្វើបានដើម្បីរក្សាសុខភាព។ តាំងពីកូវីដ១៩ រាតត្បាតខ្លាំង ខ្ញុំបានជ្រើសរើសយកការធាក់កង់ជាប្រចាំ មួយថ្ងៃ៦០នាទី-៩០នាទី និងច្រើនបំផុត១២០នាទី ទៅតាមទម្ងន់មុនពេលហាត់។ ខ្ញុំរក្សាទម្ងន់ ៧៦, ៧៧, ៧៨ ដែលកាលពី៥ខែមុនឡើងដល់ ៨៧ស្ទើរតែរកខោស្លៀកលែងបាន។ ថ្ងៃនេះខ្ញុំស្លៀកខោខ្លីជិះកង់ហាត់ប្រាណប្លែកពីលើកមុន ដែលស្លៀកខោវែង។ និយាយតិចៗកុំឲ្យប្រពន្ធខ្ញុំលឺ គាត់ប្រាប់ខ្ញុំថា (បើទៅហាត់ប្រាណត្រូវស្លៀកវែងកុំស្លៀកខោខ្លី)។ ខ្ញុំមិនដឹងថា តើគាត់ខ្លាចខ្ញុំត្រូវក្តៅខ្មៅ? ឬគាត់ខ្លាចមនុស្សផ្សេងឃើញជើងខ្ញុំក្រៅពីគាត់? (សូមទោសនិយាយលេងទេកុំប្រកាន់)៕ | 2021-07-21T01:33:00+07:00 | freshnewsasia.com | https://m.freshnewsasia.com/index.php/en/localnews/205953-2021-07-20-11-33-38.html |
75ed5457-47de-4adf-a570-f78238294a4e | មេបញ្ជាការកងពលតូចថ្មើរជើងលេខ៥១ ដឹកនាំក្រុមការងារ ធ្វើតេស្តរហ័សរកជំងឺកូវីដ-១៩ | នៅថ្ងៃទី២០ ខែកក្កដា ឆ្នាំ២០២១ លោកឧត្តមសេនីយ៍ត្រី សឹង្ហ ទុំ មេបញ្ជាការកងពលតូចថ្មើរជើងលេខ៥១ បានដឹកនាំក្រុមគ្រូពេទ្យធ្វើតេស្តរហ័សរកជំងឺកូវីដ-១៩ ដល់នាយទាហាន នាយទាហានរង និងពលទាហាន ព្រមទាំងគ្រួសារយោធិនទាំងអស់ ចំណុះកងពលតូចថ្មើរជើងលេខ៥១ រួមជាមួយកងកម្លាំងទប់ស្កាត់ពលករឆ្លងដែនខុសច្បាប់ និងកម្លាំងបិទខ្ទប់តំបន់ក្រហមក្នុងភូមិសាស្ត្រក្រុងប៉ោយប៉ែត។ លោកមេបញ្ជាការកងពល បានគូសបញ្ជាក់ថា ក្នុងយុទ្ធនាការការធ្វើតេស្តរហ័សនេះ ដើម្បីទប់ស្កាត់ការចម្លងចូលមកក្នុងជួរកងកម្លាំង ក៏ដូចជាក្រុមគ្រួសារកងទ័ព ដោយសារក្នុងកាលៈទេសៈដ៏លំបាកនេះកងទ័ព មានតួនាទីសំខាន់ក្នុងការបំពេញប្រតិបត្តិការជួយអាជ្ញាធរ តាមគ្រប់រូបភាព ក្នុងការទប់ស្កាត់ការឆ្លងរីករាលដាលជំងឺកូវីដ១៩ ធានាសុខសុវត្ថិភាពជូនប្រជាពលរដ្ឋ។ គួរកត់សំគាល់ថា យុទ្ធនាការយកសំណាកជំងឺកូវីដ-១៩ តាមរយៈតេស្តរហ័សនេះ បានធ្វើឡើងចាប់តាំងពីថ្ងៃទី១៨ ដល់ថ្ងៃទី២០ ខែកក្កដា ឆ្នាំ២០២១ ត្រូវបានបញ្ចប់លើកទី១។ លោកឧត្ដមសេនីយ៍ត្រី សឹង្ហ ទុំ បានផ្តាំផ្ញើដល់កងកម្លាំងទាំងអស់ ដែលកំពុងបំពេញបេសកកម្មប្រតិបត្តិការ នៅក្រៅអង្គភាព និងក្នុងអង្គភាពត្រូវតែបន្តយកចិត្តទុកដាក់ឲ្យបានខ្ពស់ និងធ្វើអនាម័យតាមការណែនាំរបស់ ក្រសួងសុខាភិបាល ពិសេសអនុវត្តតាមអនុសាសន៍របស់សម្តេចតេជោ ហ៊ុន សែន នាយករដ្ឋមន្ដ្រី នៃកម្ពុជា គឺវិធានការ «៣ការពារ និង៣កុំ» ទាំងអស់គ្នា៕ | 2021-07-21T01:00:00+07:00 | freshnewsasia.com | https://m.freshnewsasia.com/index.php/en/localnews/205946-2021-07-20-11-00-15.html |
Subsets and Splits
No community queries yet
The top public SQL queries from the community will appear here once available.